
Care este distanta de la Psihologia multimilor 
pana la Era maselor? 


in veacul care a trecut de la aparitia, in 1895, a cartii lui 
Gustave Le Bon, La psychologie des foules, varii universităţi și 
institute, multi specialisti in sociologie s1 stiinte politice au dez- 
bátut si au oferit interpretári ale factorilor de ordin psihosoci- 
ologic care detin un rol important in evenimentele majore din 
secolele XX si XXI. 

Nu avem suficient spatiu in acest text introductiv pentru a 
inventaria si a face o analiza transversalá a modificárilor de 
abordare a domeniului psihologiei multimilor si/sau a maselor. 
Pentru a pune intr-o ecuatie interpretativá diacronicá tezele lui 
Gustave Le Bon din Psihologia multimilor, este de interes to- 
tusi să selectám din productele câmpului reflectiei ştiinţifice 
acele cazuri care se nutresc din cartea fondatoare a psihosocio- 
logiei. De altfel, încă din cea de a doua jumătate a secolului al 
XIX-lea, comportamentul colectiv a devenit obiect de cercetare 
pentru școlile italiană (Vilfredo Pareto şi Scipio Sighele), ger- 
mană (Wilhelm Wundt, Moritz Lazarus) şi franceză (Gustave 
Le Bon și Gabriel Tarde). 

O primă borná, în 1891, este lucrarea La folla delinquente 
[Multimea criminală] de Scipio Sighele, care, sub influența 
speculațiilor darwiniste ale lui Cesare Lombroso si a pozitivis- 
mului lui Auguste Compte, califica manifestările mulțimii 
drept patologice, iar indivizii cu o anumită fragilitate psihică 
drept victime sigure ale „microbului mulțimii“ Doar patru ani 
mai târziu, în 1895, Gustave le Bon analizează în Psihologia 
mulțimilor esenţa transformărilor sociale, coroborând-o cu 
ideea imitatiei prin contagiune de la Gabriel Tarde. Concepţia 
lui Tarde despre opinia publica, public, mulțime se formează in 
arealul teoretic mai larg al imitatiei (teorie dezvoltată in Les 
Lois de l'imitation), unde credinţele şi dorinţele funcţionează in 
regim de energie motivationala pentru individ: toate credințele 

sunt motivante, iar dorintele sunt cele care le alimenteaza. 
Societatea nu apare decát datoritá imitatiei, care pentru Tarde 
se propagá in unde concentrice, in jurul modelului. De aceea, 
sfera socialului poseda limitele de inductie a undei imitative, 
intretinute de contagiunea faptelor de viatá cu ecou in psiho- 
logia colectivá. 

Conjunctia intre Sighele si Tarde este, pentru Gustave Le 
Bon, sursa modificărilor comportamentului individului in 
starea de mulțime iar înțelegerea fenomenului este un imperativ 
dictat de convingerea că masele avansează vertiginos în avan- 
scena istoriei. Astfel, demersul său ştiinţific pleacă de la certi- 
tudinea că prezentul tranzitoriu şi anarhic — și nu este vorba 
numai despre Franța sfârșitului de secol al XIX-lea ci despre 
întreaga Europă — ne obligă să participăm la un continuu proces 
de demistificare a credințelor tradiționale, de ruinare a edificiu- 
lui civilizației întemeiat de antecesori, iar „acțiunea mulțimilor 
rămâne singura forță pe care nimic nu o ameninţă și al cărei 
prestigiu creşte mereu“ Decretează chiar schimbarea de para- 
digmă: „Era în care intrăm va fi cu adevărat era mulțimilor.“ 

Conceptul de mulțime, înţeles ca o reuniune aleatorie sau 
organizată de indivizi, subsumează mai multe particularități 
susceptibile să suporte o analiză psihologică. Multimile se 
caracterizează prin impulsivitate, incapacitate de a rationa, 
irascibilitate, absenta discernámántului si a spiritului critic, 
precum si prin exagerarea emoţiilor. Le Bon identifică un suflet 
colectiv, care mobilizeazá si omogenizeaza indivizii. Paradig- 
ma lansata de acesta — individul din multime se comportá, gan- 
deste intr-un mod cu totul diferit de felul in care ar gándi indi- 
vidual si tratarea mulțimii ca o entitate psihologică unitară — a 
dominat reflectiile psihologice ulterioare. Primul mare critic al 
lui Le Bon este Sigmund Freud, care, in Massenpsychologie 
und Ich-Analyse [Psihologia maselor si analiza eului] (1921), 
explică psihologia colectivitatilor pe baza transformărilor in 
psihologia indivizilor, iar elementele de psihologia maselor 
sunt folosite pentru cercetarea structurii psihice a individului. 


! Gustave Le Bon, Psihologia mulțimilor, Editura Cartex, 2016, p. 21. 

Pentru Freud, psihologia individuala nu poate face abstractie, 
decât in mod exceptional, de relaţiile dintre individ și semenii 
săi. În viaţa psihică a individului, celălalt „apare întotdeauna ca 
model, fie ca obiect, ca asociat sau ca rival, şi de aceea psiho- 
logia individuală este de la bun început psihologie socială, în 
sensul extins al expresiei, care este cât se poate de legitima“’. 
Psihologia maselor capătă astfel consistenţa unui domeniu care 
studiază individul ca membru al unui trib, popor, castă, clasă, 
instituţie sau ca parte a unei mulțimi care devine — la un mo- 
ment dat, în vederea unui anumit scop — o mulțime organizată. 
Freud urmăreşte raționamentul lui Le Bon şi susţine că feno- 
menele, care apar în aceste condiţii particulare, sunt manifestări 
ale unei pulsiuni deosebite, ireductibile instinctului social care 
nu se manifestă în alte situații. Diferenţa de nuanţă între cei doi 
gânditori constă în faptul că Freud — spre deosebire de Le Bon 
care acorda un rol esențial numărului mare de persoane şi care 
îi asigura individului sentimentul unei forte invincibile — nu 
crede că putem atribui factorului numeric o importanță atât de 
mare şi că numărul nu este capabil să dea naștere în viata 
psihică a omului unui nou instinct, care nu s-ar manifesta în 
alte condiţii: „instinctul social nu este primar și ireductibil, iar 
germenii lui pot fi găsiți şi într-un cerc mai restrâns, cum este 
cel al familiei”.? 

Ortega y Gasset, în seria de eseuri La rebelion de las masas 
[Revolta maselor] (1929), propune o serie de reflecţii filosofice 
referitoare la problematica raporturilor dintre mase si elite. Inte- 
lectualii, un grup social — „intelighentia” — sunt, la y Gasset, res- 
ponsabili pentru orientarea culturală sau expresivă a societății. 
Conflictul apare ca urmare a ciocnirii atât dintre valorile traditi- 
onale şi valorile noi, propuse de o societate aflată în prima 
transformare tehnologică, cât şi sub forma unor divergențe de 
mentalități şi comportamente. El distinge între omul superior 
(omul elitei) și omul de masă: „Am spus — şi continui să cred, tot 
mai convins de acest lucru, cu fiecare zi ce trece — că societatea 


' Sigmund Freud, Psihologia colectivă si analiza eului, Editura Cartex, 2016, p. 24. 
? Idem. 

umaná este intotdeauna aristocraticá, volens nolens, prin insási 
esenţa ei, până într-atât încât nu poate deveni societate decât în 
măsura în care este aristocratică şi încetează să mai fie societate 
pe măsură ce se dezaristocratizeaza.“' 

Un alt moment-cheie in studiul maselor este reprezentat de 
Masse und Macht [Masele si puterea] (1960), de Elias Canetti. 
Evoluţia de la mulțimile in germen, la haitele prădătoare, 
precum si metamorfozele pe care le suportá individul in cadrul 
maselor sunt complementare individului care se autodevoreazá 
in mase, in viziunea lui Canetti, prin intermediul ritualurilor. 
Astfel, masele pot fi deschise si inchise: masa fireascá este 
masa deschisă pentru care nu există nicio limită in creşterea ei. 
in contrast cu masa deschisá, care poate creste la infinit, este 
masa inchisă, care isi fixează atenția pe stabilitate şi are un 
caracter limitativ: are un spatiu limitat, granitele sunt respec- 
tate, cei care se află în afară nu-i aparțin cu adevărat. Canetti 
mai descrie un tip specific — masele circulare; acestea sunt 
mase claustrate atât spre exterior, cât şi în sinea lor, deci, de 
două ori închise; sunt masele întâlnite în arenă. 

Într-o continuitate a gândirii europene asupra condiţiei 
constructului mase/multimi, Herbert Blumer publică mai multe 
studii cu referire la comportamentul colectiv. Acestea contin 
principalele idei ale teoriei privind contagiunea mintală în situ- 
atii de mulțime care s-ar datora apariţiei unor tensiuni si 
mecanismului de reacție circulară — fenomene numite milling. 

Într-o poziţie antinomică fata de Gustave Le Bon, dar ba- 
zându-se pe același raționament de fond, Herbert Blumer con- 
sideră că mulțimile au un rol important în dezvoltarea unor noi 
forme de viata socială. Interactionismul simbolic’, formulare 


! José Ortega y Gasset, Revolta maselor, traducere de Coman Lupu, Editura 
Humanitas, Bucureşti, ed. a III-a, 2007, p. 55. 

2 Sintagma ,,interactionism simbolic“ a fost lansată de Herbert Blumer într-un 
articol apărut în 1937 în volumul Man and Society: A Substantive Introduction 
to the Social Science, Prentice-Hall, New York. Blumer sintetizează astfel 
premisele aflate la baza acestei orientări: oamenii acționează asupra lucrurilor 
pe baza intelesurilor pe care aceste lucruri le au pentru ei; înțelesul lucrurilor 
este derivat, se naște în urma interacțiunilor sociale pe care o persoană le are cu 

apárutá in interiorul sociologiei odata cu Scoala de la Chicago, 
este una dintre abordárile care mutá accentul de pe psihologie 
pe rolul comunicării in societate. G. H. Mead, J. Dewey, W. I. 
Thomas, R. E. Park, W. James, C. H. Cooley, F. Znaniecki, J. 
M. Baldwin, R. Redfield si L. Wirth, cei mai vizibili membri ai 
Scolii, sunt preocupati nu atát de felul in care comunicá oame- 
nii, cát de influenta pe care comunicarea o are asupra societátii 
şi a indivizilor. 

Dacă, într-o istorie a studiului maselor si al comportamen- 
tului colectiv, un loc privilegiat l-au avut răspunsurile la eveni- 
mente în dauna reflectiilor asupra lor, psihologia mulțimilor 
este, pentru Serge Moscovici!, o „invenţie“ care să răspundă si- 
multan la două întrebări: de ce si cum, în primul rând cu 
intenţia de a explica enigma formării maselor, și în al doilea 
rând de a afla răspunsul la o altă enigmă, cea de a ști cum pot fi 
guvernate masele. Stephen Reicher’ subliniază chiar că studiul 
mulțimilor revine ori de câte ori acestea sunt percepute ca fiind 
amenințătoare pentru stabilitatea societăţii, iar lucrările incipi- 
ente asupra mulțimilor au apărut ca replică la aceste 
amenințări. Indiferent de conjunctura socială care a determinat 
apariția primelor lucrări de psihologia maselor, cert este că 
acestea au marcat evoluţia unui domeniu de studiu cu multiple 
conjecturi si raționamente academice”. 


celelalte; aceste înțelesuri sunt manipulate sau modificate printr-un proces de 
interpretare. 

! Serge Moscovici, Era maselor, traducere de D. Morăraşu si M. Mardare, 
prefață de A. Neculau, Institutul European, Iasi, 2000. 

2 Stephen Reicher, „The Determinants of Collective Behaviour“, în H. Tajfel 
(ed.), Social Identity and Intergroup Relations, Cambridge University Press, 
1982 (2010). 

3 Desi este un subiect atát de discutat, scrie Serge Moscovici in Préface la 
Michel-Louis Rouquette (Sur la connaissance des masses. Essai de 
psychologie politique, Presses Universitaire de Grenoble, 1994), fenomenul 
se transforma continuu, scotánd in evidentá aspecte enigmatice ale psiho- 
logiei noastre. In ciuda tuturor lucrarilor care i-au fost consacrate, fenomenul 
a rămas inacceptabil pentru majoritatea oamenilor; ideea de masă, ca si cea 
de inconstient provoacá un vag disconfort de care incercám sá ne apárám. 

Astazi, domeniul psihologiei maselor continua sa fie un 
teren de încercări istorice si futurologice.! In spaţiul românesc 
sunt de remarcat contribuţiile profesorilor Septimiu Chelcea şi 
Petru Iluț la biografia unui curent de idei proteice. Cu toate 
acestea, pentru a cita observația lui Michel-Louis Rouquette, 
dintr-un volum subintitulat autoironic Eseu de psihologie poli- 


tica, lucrările de analiză a psihologiei mulțimilor „se înscriu, 
mai degrabă, în aria eseurilor, decât a stiintei'?. 


Lucian Pricop 


! Serge Moscovici, op. cit; Michel-Louis Rouquette, op. cit.; Stephen 
Reicher, „The Psychology of Crowd Dynamics“, in M.A. Hogg și R.S. 
Tindale (eds.), Blackwell handbook of social psychology. Group processes, 
Blackwell, Oxford, 2001 etc. 

? Septimiu Chelcea si Petru Ilut (eds.), Enciclopedie de psihosociologie 
(prefatá de S. Chelcea si P. Ilut), Editura Economica, Bucuresti, 2003 si 
Septimiu Chelcea, Alina Duduciuc si Loredana Ivan, Psihologie socială. 
Studiul interacțiunilor umane, Editura Comunicare.ro, Bucuresti, 2013. 

? Michel-Louis Rouquette, Despre cunoasterea maselor. Eseu de psihologie 
politica, traducere de Radu Popescu si Radu Gármacea, prefatá de Serge 
Moscovici, Polirom, Iasi, 2002, p. 14. 


Nota asupra editiei 


Pentru aceasta nouă traducere in limba română a scrierii 
lui Gustave Le Bon, Psychologie des foules, am utilizat ediția 
din 1971, publicată la Les Presses Universitaires de France, 
Paris, Colecţia « Bibliothéque de philosophie contemporaine », 
care este de fapt cel de-al doilea tiraj al ediţiei din 1963. 

În elaborarea volumului de fata, am confruntat traducerea 
noastră cu cele realizate anterior de Oana Vlad și Marina 
Ghitoc (Gustave Le Bon, Psihologia multimilor, Editura 
Anima, Bucureşti, 1990), de dr. Leonard Gavriliu (Gustave Le 
Bon, Psihologia maselor, Editura Științifică, 1991) și de 
Mariana Tabacu (Gustave Le Bon, Psihologia mulțimilor, 
Editura Antet XX Press, Bucureşti, 2000, ediția a doua, 2012). 

De altfel, cele trei precedente sunt văduvite de orice aparat 
critic, iar erorile de traducere și de redactare sunt explicabile 
prin aproximatia, chiar impostura culturală a editorilor. Astfel, 
absența elementelor de sursă bibliografică (în cazul Anima şi 
Antet), multiple pasaje din textul originar suprimate, trimiteri 
greşite și, din păcate, neîndreptate de la o ediţie la alta compro- 
mit o intenţie ştiinţifică şi malformează actele de receptare 
onestă. Altfel stau lucrurile cu traducerea psihologului Leonard 
Gavriliu si a ediţiei sale de la Editura Ştiinţifică. Cu toate aces- 
tea, calcurile franceze si unele naivitati de exprimare împiedică 
fluenta textului in limba română. 

O eroare de un comic involuntar fractureazá intelegerea 
unei evolutii a domeniului psihologiei sociale de la studiul 
multimilor la cel al maselor. Astfel, in editia Gavriliu, desi titlul 
cartii este Psihologia maselor, in interior termenul « foules » 
este tradus ca „mulțimi“; deloc surprinzător, in ediția Tabacu, 
titlul este Psihologia mulțimilor, iar în text găsim „mase“. Pentru 
a revedea diferenţele între „mulţimi“ si „mase“, este de revizitat 
interpretarea lui Michel-Louis Rouquette: „mulțimea este un dat 
perceptiv care se vede şi se aude, masa nu este neapărat astfel; 

multimea este episodicá, masa dureazá; multimea este un eveni- 
ment, masa este o matrice de evenimente“ ! 

În dorința de a oferi o ediţie utilă atât studenților si 
profesorilor cât şi unui public ceva mai general, am elaborat și 
note explicative pe care le-am plasat infrapaginal şi le-am 
numerotat autonom pentru fiecare pagină, semnalându-le cu 
nt. Am păstrat în integralitate notele autorului, așezându-le tot 
în subsolul fiecărei pagini corespondente, cu menţiunea (n.a.) 
si numerotându-le consecutiv cu cele care ne aparțin în funcție 
de poziţia în text. 

L. P. 


! Michel-Louis Rouquette, op. cit, p. 18. 


GUSTAVE LE BON 


PSIHOLOGIA MULTIMILOR 


Lui Th. Ribot 

Director al Revue philosophique, 

profesor de psihologie la Collége de France, 
cu aleasá consideratie. 


Prefata 


Ansamblul de trásáturi comune impuse de mediu si ereditate 
tuturor indivizilor dintr-un popor constituie sufletul acelui popor. 

Aceste trăsături, fiind de origine ancestrala, sunt foarte sta- 
bile. Dar, atunci cand, sub diferite influenţe, unii oameni sunt 
la un anumit moment laolaltă, observația arată că pe lângă 
caracterele ancestrale se adaugă o serie de caractere noi foarte 
diferite de cele ale rasei. 

Ansamblul lor constituie un suflet colectiv puternic dar efemer. 

Multimile au jucat un rol important în istorie, dar niciodată 
atât de însemnat ca azi. Acţiunea inconștientă a mulțimilor, 
înlocuită cu activitatea conștientă a indivizilor, reprezintă una 
dintre caracteristicile epocii contemporane. 

Nimic nu a fost schimbat în această lucrare, a cărei primă 
ediție a fost publicată în 1895. Ideile expuse aici și care, pe 
atunci păreau paradoxale, au devenit astăzi clasice.! 


! Psihologia mulțimilor a fost tradusă în numeroase limbi: engleză, germană, 
spaniolă, rusă, suedeză, cehă, poloneză, turcă, arabă, japoneză etc. 
Traducerea în limba arabă se datorează ministrului egiptean al justiţiei, Fathy 
Pacha. Versiunea japoneză a fost precedată de un lung studiu asupra 
lucrărilor autorului, semnat de baronul Motono, pe atunci ambasador la 
Petersburg, devenit apoi ministru al afacerilor externe al Japoniei. (nota 
editorului francez) 


INTRODUCERE 


ERA MULTIMILOR 


Evoluţia epocii actuale. Marile schimbări ale civilizaţiei sunt consecința 
schimbărilor intervenite în gândirea popoarelor. Credinţa modernă în 
puterea mulțimilor. Ea transformă politica tradițională a statelor. Cum 
are loc ascensiunea claselor populare și cum se exercită puterea lor. 
Urmări necesare ale puterii mulțimilor. Ele nu pot exercita decât un rol 
distructiv. Prin ele se desăvârșește disoluția civilizațiilor care au 
îmbătrânit. Ignoranta generală cu privire la psihologia mulțimilor. 
Importanța studierii mulțimilor pentru legislatori şi oamenii de stat. 


La prima vedere, marile bulversári care preced schimbările 
de civilizație par determinate de transformări politice importante: 
invazii sau răsturnări de dinastii. Dar o cercetare atentă a acestor 
evenimente dezvăluie, deseori, adevăratele cauze, îndărătul celor 
aparente, adică o modificare profundă în ideile popoarelor. 

Veritabilele răsturnări istorice nu sunt cele care impresio- 
nează prin amploare si violență. 

Singurele schimbări importante din care decurge înnoirea 
civilizațiilor acționează la nivelul opiniilor, conceptelor și cre- 
dintelor. Iar dacă ele se manifestă arareori, aceasta se datoreşte 
faptului că fondul ereditar al sentimentelor unei rase este 
elementul cel mai stabil al acesteia. 

Epoca actuală reprezintă unul dintre momentele critice, în 
care gândirea umană este pe cale de a se transforma. 

Doi factori fundamentali stau la baza acestei transformări. 
Primul e distrugerea credințelor religioase, politice și sociale 
din care derivă toate elementele civilizației noastre. Cel de-al 
doilea, crearea unor condiţii de existență şi de gândire cu totul 
noi, generate de cuceririle științelor moderne şi de industrie. 

Epoca modernă reprezintă o perioadă de tranziție și de 
anarhie, deoarece ideile din trecut, deși bulversate, sunt încă 

foarte puternice, iar acelea care trebuie să le înlocuiască sunt 
doar in curs de formare. 

La ora actuala nu este usor de spus ce va rezulta, intr-o 
buna zi, in urma unei asemenea perioade, destul de haotice. Pe 
ce idei fondatoare se vor cládi societátile care vor veni in urma 
noastră? Încă nu stim. Dar se poate prevedea încă de pe acum 
cá organizarea lor se va baza pe o putere nouá, suverana epocii 
moderne: puterea multimilor. 

Pe ruinele atátor 1dei, considerate odinioará adevárate, dar 
moarte astázi, ale atátor puteri ránd pe ránd sfárámate de revo- 
lutii, doar puterea aceasta va creste, páránd cá va trebui sá le 
absoarbá in curánd pe celelalte. Ín vreme ce fostele noastre cre- 
dinte se clatiná si dispar, pe cand vechii stâlpi ai societăților se 
prábusesc unul dupá altul, actiunea multimilor rámáne singura 
fortá pe care nimic nu o amenintá si al cárei prestigiu creste 
mereu. Era in care intrám va fi cu adevarat era multimilor. 

Doar cu un secol in urmá, politica traditionala a statelor si 
rivalitatile dintre principi constituiau principalii factori ai 
evenimentelor. Frecvent, opinia mulțimilor nu conta. Astăzi, 
tradițiile politice, tendințele individuale ale suveranilor, riva- 
litatile lor cântăresc mai putin. Vocea mulțimilor a devenit 
preponderentă. Ea dictează conduita regilor. 

Destinele naţiunilor nu se mai pregătesc în consiliile princi- 
pilor ci în adâncul sufletului mulțimilor. Intrarea claselor 
populare în viaţa politică, transformarea lor treptată în clase 
conducătoare este una dintre cele mai proeminente caracteristici 
ale epocii noastre de tranziție. În realitate, clasele populare au 
pătruns în politică nu gratie sufragiului universal, multă vreme 
putin influent si având o atât de facilă orientare la început. 
Puterea mulțimilor s-a născut, în primul rând, datorită propagării 
unor idei încetul cu încetul implantate în spirite si, apoi, 
asocierea treptată a indivizilor, care a determinat punerea în 
practică a concepțiilor până atunci doar teoretice. 

Asocierea aceasta a permis mulțimilor să-şi cristalizeze 
idei, care, chiar dacă nu corecte întru totul, sunt totuşi strâns 
legate de interesele lor, să conştientizeze forța dobândită de ele. 
Ele întemeiază sindicate în fata cărora toate puterile capitulea- 
ză, creează burse ale muncii care, în pofida legilor economice, 
tind să impună condițiile muncii şi ale salariului. 

Ele îşi trimit în adunările guvernamentale reprezentanţi 
lipsiţi de iniţiativă, de independenţă, reduși frecvent la simpla 
dimensiune de purtători de cuvânt ai comitetelor care i-au ales. 

Astăzi, revendicările mulțimilor sunt tot mai clare și tind să 
zdruncine din temelii societatea actuală, aducând-o la starea de 
comunism primitiv, starea normală a tuturor societăţilor din zorii 
civilizației. Limitarea orelor de muncă, exproprierea minelor, a 
căilor ferate, a uzinelor şi a pământului, repartizarea echitabilă a 
produselor, eliminarea claselor superioare în folosul celor popu- 
lare etc., acestea sunt revendicările. Putin înclinate spre rationa- 
ment, mulțimile se dovedesc, în schimb, apte de acţiune. Organi- 
zarea actuală face ca forța lor să fie imensă. Dogmele pe care le 
vedem născându-se vor dobândi în curând puterea vechilor dog- 
me, adică forța tiranică si suverană care să le pună la adăpost de 
orice punere în discuţie. Dreptul divin al mulțimilor ia locul 
dreptului divin al regilor. 

Scriitorii aflați în favorurile burgheziei noastre, cei care 
exprimă cel mai bine ideile sale cam înguste, vederile sale prea 
mioape, scepticismul ei sumar, egoismul ei uneori excesiv, 
tuna si fulgeră împotriva noii puteri pe care o văd crescând si, 
spre a combate dezordinea din spirite, adresează apeluri dispe- 
rate Bisericii, pe care au dispretuit-o atât de mult odinioară. Ei 
vorbesc de falimentul ştiinţei şi ne amintesc învățăturile adevá- 
rurilor revelate. Dar aceşti nou-convertiti uită că gratia divină 
nu are aceeași putere asupra sufletelor prea puţin preocupate de 
viata de dincolo. Multimile nu-i mai vor astăzi pe zeii renegati 
ieri de foştii lor stăpâni. Râul nu curge către izvoare! 

Stiinta n-a dat faliment si nu are vreun amestec in actuala 
anarhie a spiritelor, dupa cum nu are nimic de-a face cu noua 
putere care creşte din aceasta anarhie. Ea ne-a făgăduit 
adevărul sau, cel puţin, cunoaşterea conexiunilor accesibile 
intelectului nostru; dar niciodată nu ne-a făgăduit pacea ori 
fericirea. Având o indiferenţă suverană fata de sentimentele 
noastre, nu ne ascultă lamentările și nimic nu ne-ar putea 
readuce iluziile pe care ea le-a alungat. 

Simptome universale arată la toate naţiunile creşterea 
rapidă a puterii mulțimilor. Indiferent ce ne-ar aduce, va trebui 
să suportăm. Reproşurile sunt vorbe goale. 

Ascensiunea mulțimilor la putere va marca probabil una 
dintre ultimele etape ale civilizațiilor Occidentului, o reîntoar- 
cere la perioadele de anarhie confuză ce precedă ivirea de soci- 
etati noi. Cum să o împiedici? 

Până acum, rolul cel mai evident al mulțimilor era distru- 
gerea civilizaţiilor îmbătrânite. Istoria ne învăţa că, în momen- 
tul in care forțele morale — armătura unei societăți — isi pierd 
eficienţa, disoluția finală este dusă la înfăptuire de aceste mul- 
timi inconștiente si brutale, pe drept calificate ca barbare. Civi- 
lizatiile au fost create si călăuzite până în prezent de către o 
mică aristocrație intelectuală, dar niciodată de mulțimi. Acestea 
din urmă nu au decât puterea pentru a distruge; dominarea lor 
reprezintă întotdeauna o fază de dezordine. O civilizaţie impli- 
că reguli fixe, disciplină, trecere de la instinctiv la rațional, 
previziune a viitorului, un grad ridicat de cultură, condiţii care 
sunt total inaccesibile mulțimilor, abandonate lor înseși. Cu 
forța lor exclusiv distructivă, acestea acţionează precum micro- 
bii care intensifică disoluția corpurilor slăbite sau a cadavrelor. 
Când edificiul unei civilizaţii este putred, mulțimile îi aduc pră- 
buşirea. Tocmai atunci se manifestă rolul lor. Pentru o vreme, 
forța oarbă a numărului devine singura filosofie a istoriei. 

Va fi la fel şi cu civilizaţia noastră? Putem avea temeri că 
da, dar încă nu o știm. Să ne resemnăm, însă, a suporta domnia 

mulțimilor, căci „mâini“ nestiute au distrus rand pe rând toate 
barierele care le puteau tine in frâu. 

Aceste mulțimi, despre care am început să vorbim, le cu- 
noaștem foarte puţin. Psihologii profesioniști, trăind departe de 
ele, le-au ignorat întotdeauna, ocupându-se doar din per- 
spectiva crimelor pe care le pot comite. Există, fără îndoială, 
mulțimi criminale, dar există de asemenea mulțimi pline de 
virtuți, mulțimi eroice și multe alte tipuri. Crimele mulțimilor 
nu constituie decât un caz particular al psihologiei lor, dar nu 
cunoaștem constituţia lor mintală, așa cum nu o cunoaştem pe 
cea a unui individ doar din descrierea viciilor lui. 

Totuși, la drept vorbind, stăpânii lumii, creatorii de religii 
sau de imperii, apostolii credințelor, oamenii de stat eminenti 
ȘI, într-un plan mai jos, simplii conducători ai micilor colec- 
tivitáti umane au fost întotdeauna inconştient psihologi si au 
intuit instinctiv spiritul mulțimilor, adesea corect. Și, tocmai 
pentru că au cunoscut-o bine, au ajuns uşor stăpânii lor. 

Napoleon a înțeles excepțional psihologia mulțimilor de 
francezi, dar câteodată o ignora în totalitate pe aceea a multimi- 
lor ca rasă! diferită.? 

Ignoranta aceasta i-a făcut să pornească războaie împotriva 
Spaniei şi Rusiei care i-au grăbit căderea. 

Cunoașterea psihologiei mulțimilor constituie resursa omu- 
lui de stat care vrea nu să le stăpânească — lucru devenit astăzi 
foarte dificil —, ci cel puţin să nu fie complet dominat de ele. 

Psihologia mulțimilor arată că legile și instituțiile influen- 
teazá nesemnificativ asupra naturii lor impulsive si că masele 
sunt incapabile să aibă vreo opinie oarecare, în afara acelora 
care le sunt sugerate. 


! Cu sensul arhaic de popor, naţiune. (n.t.) 

? Si nici cei mai buni consilieri ai săi nu au înţeles mai bine aceste popoare. 
Talleyrand îi scria că „Spania îi întâmpină pe soldaţii voștri ca pe niște elibera- 
tori“ I-a primit ca pe niște fiare sălbatice dezlántuite! Un psiholog care cunoaşte 
instinctele ereditare ale rasei ar fi putut cu ușurință să prevadă acest lucru. 

Regulile decurgánd din pura echitate teoreticá nu ar reusi 
să le dirijeze. Numai impresiile sădite in sufletul lor pot să le 
seducă. De exemplu, dacă un legislator vrea să stabilească un 
nou impozit, ar trebui să-l aleagă pe cel mai potrivit din punct 
de vedere teoretic? În niciun caz. Impozitul cel mai nepotrivit 
va putea fi, practic, cel mai bun pentru mulțimi, dacă este 
mascat și, aparent, cel mai puţin împovărător. 

Astfel, un impozit indirect, chiar dacă este exorbitant, va fi 
întotdeauna acceptat de mulțime. Fiind prelevat zi de zi din 
produsele de consum, prin fracțiuni infime, acest impozit nu 
stanjeneste obisnuintele mulțimilor si le impresionează prea 
putin. Ínlocuiti-l cu un impozit proportional pe salarii sau pe 
alte venituri, plátibil intr-o singurá transá — chiar dacá ar fi de 
zece or mai putin împovărător decât celălalt, va provoca 
proteste unanime. Micilor sume zilnice, invizibile, l1 se substi- 
tuie, intr-adevár, o sumá totalá relativ ridicatá si, prin urmare, 
susceptibilá de a crea neplácere. Aceasta nu va trece neobser- 
vatá decát dacá a fost pusá deoparte bánut cu bánut; dar acest 
procedeu de economisire presupune o dozá de prevedere de 
care multimile sunt incapabile. 

Exemplul precedent aratá clar mentalitatea lor. Mentali- 
tatea aceasta nu 1-a scápat unui fin psiholog ca Napoleon, dar 
legislatorii, ignorand sufletul multimilor, nu o pot intelege. 
Experienta nu 1-a invátat incá indeajuns cá oamenii nu se con- 
duc după recomandările raţiunii pure. Multe alte aplicații s-ar 
putea face în materie de psihologie a mulțimilor. Numai 
cunoașterea acestei psihologii pune într-o lumină vie nume- 
roase fenomene istorice și economice, care, altfel, ar fi total 
neinteligibile. 

Chiar daca nu ar prezenta interes decat din unghiul purei 
curiozitáti, meritá sá studiem psihologia multimilor. Descifra- 
rea mobilurilor si actiunilor oamenilor este la fel de interesantá 
precum cercetarea unui mineral sau a unei plante. 

Studiul nostru asupra sufletului multimilor nu poate fi 
decát o scurtá sintezá, un simplu rezumat al cercetárilor noas- 
tre, el neoferind decát unele sugestii. Desigur cá alti cercetátori 
vor adanci si mai mult domeniul. Nu facem acum altceva decat 
să jalonám un teren neexplorat până acum!. 


! Autorii, puţini la număr, care s-au ocupat cu studierea psihologiei 


mulțimilor au cercetat-o, așa cum spuneam mai sus, doar din punct de vedere 
criminal. Neconsacrând acestui subiect decât un scurt capitol în lucrarea de 
fata, semnalez cititorului studiile domnului Tarde si ale domnului Sighele: 
Les foules criminelle [Masele criminale]. Această lucrare nu conţine opinii 
personale ale autorului, dar însumează relatarea unor fapte valoroase pentru 
psihologi. Concluziile mele referitoare la criminalitatea şi moralitatea 
mulțimilor sunt, de altfel, cu totul contrare celor susținute de cei doi autori. 
Unele consecințe ale legilor care guvernează psihologia maselor sunt descrise 
în alte lucrări ale mele, în primul rând în La psychologie du socialisme 
[Psihologia socialismului). De altfel, acestea pot fi utilizate pe teme dintre 
cele mai diverse. Domnul A. Gevaert, directorul Conservatorului Regal din 
Bruxelles, a făcut de curând o remarcabilă aplicaţie a legilor pe care le-am 
expus, calificată foarte corect de el drept „artă a mulțimilor“ „Cele două 
lucrări ale dumneavoastră — mi-a scris acest eminent profesor — mi-au oferit 
rezolvarea unei probleme până acum insolvabile pentru mine: m-au făcut să 
înțeleg de ce o mulțime devine sensibilă la muzică — de orice fel, veche sau 
nouă, indigenă sau străină -, cu condiţia ca execuţia să fie frumoasă si 
interpreții conduşi de un dirijor entuziast.“ Domnul Gevaert demonstrează 
admirabil de ce „o lucrare, rămasă neinteleasá pentru muzicieni emeriti care 
descifrează partitura în camera lor de studiu poate să fie întâmpinată cu 
emoție de un auditoriu fără cultură muzicală.“ De asemenea, el explică foarte 
bine de ce aceste impresii estetice rămân fără urmări. (n.a.) 

SUFLETUL MULTIMILOR 


Capitolul I 


CARACTERISTICILE GENERALE ALE MULTIMILOR. 
LEGEA PSIHOLOGICA A UNITATII LOR MINTALE 


Ceea ce constituie o multime din punct de vedere psihologic. O mare 
aglomerare de indivizi nu este suficientá spre a forma o multime. Carac- 
teristicile speciale ale multimilor psihologice. Orientarea fixá a ideilor 
și sentimentelor la indivizii care le compun și pierderea personalităţii 
acestora. Dispariţia vieţii cerebrale si predominarea vieții medulare. 
Scăderea inteligenței şi transformarea completă a sentimentelor. Senti- 
mentele transformate pot fi mai bune sau mai rele decât acelea ale 
indivizilor din care este compusă mulțimea. Mulțimea este la fel de ușor 
ȘI eroică, și criminală. 


În mod obişnuit, mulțimea reprezintă reunirea unor indi- 
vizi oarecare, indiferent de naționalitate, profesie ori sex, 
oricare ar fi întâmplările care îi adună laolaltă. Din punct de 
vedere psihologic, cuvântul mulțime capătă o cu totul altă sem- 
nificatie. În anumite împrejurări, şi numai în acele împrejurări, 
o mulțime de oameni posedă caracteristici noi, foarte diferite 
de acelea ale fiecărui individ care intra în componența ei. 

Personalitatea conştientă dispare, sentimentele şi ideile tu- 
turor sunt orientate în aceeași direcție. Se formează un spirit 
colectiv, fără îndoială tranzitoriu, dar având trăsături distincte. 

Colectivitatea devine atunci ceea ce eu numesc, în absența 
unei expresii mai potrivite, o mulțime organizată sau, dacă pre- 
ferati, o mulțime psihologică. Ea formează o singură ființă si 
este supusă legii unităţii mintale a mulțimilor. 

Faptul că mai mulți indivizi se află accidental împreună nu 
le conferă caracterul de mulțime organizată. O mie de indivizi 
care străbat din întâmplare aceeași piață publica, fără a avea 
vreun scop comun determinat, nu formează nicidecum o multi- 
me psihologică. Pentru ca o mulțime să dobândească caracte- 
risticile speciale ale acesteia, este necesară influenţa unor exci- 
tanti, cărora va trebui să le determinăm natura. 

Estomparea personalităţii conştiente și orientarea senti- 
mentelor şi gândurilor în acelaşi sens, prima trăsătură a 
mulțimii pe cale de a se organiza, nu implică neapărat prezența 
simultană a mai multor indivizi în același punct. La un moment 
dat, mii de indivizi izolați pot, sub influența unor emoții 
violente — un mare eveniment national, de exemplu — să doban- 
dească trăsăturile unei mulţimi psihologice. Va fi de ajuns ca o 
întâmplare oarecare să-i unească și purtarea lor să îmbrace 
forma specifică de acte ale mulţimii. În anumite momente ale 
istoriei, o mână de oameni pot constitui o mulțime psihologică, 
pe când sute de indivizi aflați întâmplător împreună nu vor 
putea s-o constituie. Pe de altă parte, un întreg popor, fără a 
avea atributele evidente de aglomerare vizibilă, devine uneori o 
mulțime sub acțiunea cutărei sau cutărei influențe. 

Odată formată, mulțimea psihologică dobândeşte caracteris- 
tici generale provizorii, dar determinabile. Acestor caracteristici 
generale li se adaugă caracteristici particulare, variind în funcție 
de elementele care compun colectivitatea şi care îi pot modifica 
structura mintală. 

Multimile psihologice sunt, așadar, susceptibile de o clasifi- 
care. Cercetarea acestei clasificări ne va arăta cá o mulțime ete- 
rogenă, alcătuită din elemente diferite, prezintă caracteristici co- 
mune cu mulțimile omogene, compuse din elemente mai mult 
sau mai putin asemănătoare (secte, caste și clase sociale), si, pe 
lângă acestea, are particularități care le diferențiază de acestea. 

Înainte de a ne ocupa de diversele categorii de mulțimi, să 
examinăm mai întâi caracteristicile specifice tuturor. Vom pro- 
ceda precum naturalistul, începând prin a determina caracteris- 
ticile generale ale indivizilor unei familii, pentru a stabili mai 
apoi caracteristicile particulare care diferențiază genurile si 
speciile din componenţa respectivei clase. 

Nu este uşor de descris spiritul mulțimilor, organizarea sa 
variind nu numai în funcție de rasă $i compoziţia colectivită- 
tilor, ci şi după natura si intensitatea stimulilor pe care îi 
suportă. De altfel, aceeaşi dificultate se semnalează și în cazul 
studierii psihologiei unui individ oarecare. 

in romane, indivizii sunt infatisati ca avand caractere con- 
stante, dar nu în viata reală. Doar uniformitatea mediilor dà 
naștere uniformitátii aparente a caracterelor. Am arătat in alta 
parte cá toate structurile mintale contin caracteristici latente care 
se pot revela sub influenta unor schimbari bruste de mediu. 
Astfel, printre cei mai ferventi membri ai Conventiei! se gáseau 
si burghezi inofensivi care, in imprejurári obisnuite, ar fi fost 
doar niste notari pasnici sau magistrati virtuosi. De indata ce 
„furtuna“ a trecut, ei şi-au reintrat în cadrul normal. Napoleon 
și-a recrutat dintre ei pe cei mai docili susţinători ai săi. 

Neputând să infátisám aici toate etapele formării de mul- 
timi, le vom examina mai ales în faza completei lor organizări. 
Vom vedea astfel ceea ce pot să devină, dar nu ceea ce ele sunt 
întotdeauna. Doar în această fază avansată de organizare, pe 
fondul invariabil şi dominant al rasei, se suprapun anumite ca- 
racteristici noi şi speciale, care determină orientarea sentimen- 
telor şi gândurilor colectivitatii într-o direcție unică. Numai 
atunci se manifestă ceea ce am numit mai sus /egea psihologică 
a unităţii mintale a mulțimilor. 

Unele particularităţi psihologice ale mulțimilor sunt comu- 
ne cu acelea ale indivizilor izolaţi; altele, dimpotrivă, nu se 
întâlnesc decât la colectivități. Vom studia întâi de toate 
caracteristicile particulare, pentru a le reliefa importanța. 

Trăsătura cea mai izbitoare la o mulțime psihologică este 
următoarea: indiferent de indivizii care o compun, indiferent de 
asemănările sau deosebirile în modul lor de viata, în ocupațiile, 
caracterul sau inteligenţa lor, simplul fapt că ei s-au transfor- 
mat în mulțime îi înzestrează cu un soi de suflet colectiv. 
Acesta îi face să simtă, să gândească si să acționeze într-un fel 
cu totul diferit de cel in care simțea, gândea și acționa fiecare 
dintre ei izolat. Anumite idei, anumite sentimente nu apar și nu 
se materializează în acte decât la indivizii incluși în mulțime. 
Mulțimea psihologică este o „ființă“ provizorie, compusă din 


! Este vorba despre membri ai Conventiunii, adunare constituantă franceză care, 
în timpul Revoluţiei, a succedat Adunării legislative, a fondat prima Republică 
și a guvernat Franţa de la 21 septembrie 1792 la 26 octombrie 1795. (n.t.) 

elemente eterogene, sudate pe moment, aidoma celulelor unui 
organism viu, care în totalitatea lor formează o ființă nouă, care 
au caracteristici foarte diferite de acelea pe care le posedă 
fiecare dintre celulele componente. 

Contrar unei opinii pe care, cu mirare, o întâlnim într-o 
scriere a unui filosof atât de incisiv ca Herbert Spencer, în agre- 
gatul care constituie o mulțime, nu avem nicidecum o sumă şi o 
medie, ci combinarea si crearea de noi particularități. Ca în chi- 
mie, unde anumite elemente, în prezenţa altora — de pildă, acizi 
si baze —, se combină formând o substanță nouă, înzestrată cu 
proprietăți diferite de acelea ale substanțelor constitutive. 

Putem constata cu ușurință cât de mult diferă individul 
aflat în mulțime de individul izolat; dar cauzele unei asemenea 
deosebiri sunt la fel de lesne de descoperit. Pentru a reuși să le 
deslușim, trebuie să ne reamintim mai întâi de următoarea 
observaţie a psihologiei moderne: nu numai in viata organică, 
ci şi în funcționarea inteligenţei un rol preponderent îl joacă 
fenomenele inconștiente. Activitatea conştientă a spiritului nu 
reprezintă decât o mică parte în comparaţie cu viata sa 
guvernată de inconştient. Analistul cel mai subtil, observatorul 
cel mai penetrant nu reuşeşte să descopere decât un foarte mic 
număr din mobilurile inconștiente care îl călăuzesc. Actele 
noastre conştiente decurg dintr-un substrat inconștient format 
îndeosebi din influenţe ereditare. Acest substrat cuprinde nenu- 
mărate reziduuri ancestrale care constituie sufletul rasei. În 
spatele cauzelor mărturisite ale actelor noastre se află cauze 
secrete, pe care le ignorăm. Majoritatea acțiunilor noastre coti- 
diene sunt efectul mobilurilor ascunse, care ne scapă. 

Toţi indivizii aparținând unei rase se aseamănă datorită 
elementelor inconștiente ce compun sufletul rasei. Ei se deose- 
besc datorită elementelor conștiente, rod al educaţiei si, mai 
ales, al eredității excepţionale. 

Oamenii cei mai diferiţi ca nivel de inteligență au adesea 
instincte, pasiuni și sentimente uneori identice. În tot ceea ce 
tine de sentiment: religie, politică, morală, simpatii, antipatii 
etc., oamenii eminenti nu depășesc decât foarte rar nivelul 
indivizilor de rând. La nivel intelectual, între un matematician 

celebru si cizmarul sáu poate exista un abis, dar, din punct de 
vedere al caracterului si al credintelor, deosebirea este adesea 
nula sau neinsemnata. 

Or, tocmai trasaturile generale de caracter, guvernate de 
inconștient şi pe care majoritatea indivizilor normali ai unei 
rase le posedă aproape la același nivel, sunt acelea care, în 
starea de mulțime, se găsesc puse în comun. Aptitudinile inte- 
lectuale ale oamenilor și, în consecință, individualitatea lor, 
sunt eclipsate în sufletul colectiv. Eterogenul se cufundă in 
omogen, dominând calitățile inconștiente. 

Această punere în comun a calităților obișnuite explică de 
ce mulțimile nu ar putea săvârşi acte care cer o inteligenţă ridi- 
cată. Deciziile de interes general luate de o adunare de persoane 
distinse, dar cu specialități diferite, nu sunt mult superioare deci- 
ziilor pe care le-ar adopta o gloată de imbecili. Ei, de fapt, pot 
doar să producă efectele trăsăturilor mediocre pe care le posedă 
toată lumea. Multimile acumulează nu inteligența, ci mediocri- 
tatea. Asa cum se spune adeseori, nu toti au mai mult spirit ca 
Voltaire!. Cu siguranță că Voltaire are mai mult spirit decât 
întreaga lume, dacă prin „întreaga lume“ înțelegem mulțimea. 

Dar, dacă indivizii luaţi ca mulțime s-ar limita la reuniunea 
calităților obișnuite, am vorbi de o medie, si nu, aşa cum am afir- 
mat, de crearea de caracteristici noi. În ce mod se stabilesc aceste 
caracteristici? Să cercetăm. Cauzele care determină apariția carac- 
terului deosebit al maselor sunt diverse. Prima este aceea că indi- 
vidul inclus în mulțime capătă, doar din pricina numărului crescut 
de oameni din care face parte, un sentiment de putere invincibilă 
permițându-i să cedeze unor instincte pe care, singur, și le-ar fi 
reprimat. El va ceda cu atât mai bucuros cu cât mulțimea fiind 
anonimă și, prin urmare, iresponsabilă, sentimentul responsabili- 
tății, care îi retine întotdeauna pe indivizi, dispare în întreg. 

O a doua cauză, contagiunea mintală, intervine deopotrivă 
pentru a determina caracterele speciale ale mulțimilor şi, totodată, 


! Gustave Le Bon face trimitere aici la faptul că ideile lui Voltaire au 
influenţat mentalitatile franceze si europene din secolele al XVIII-lea si al 
XIX-lea. (n.t.) 

orientarea lor. Contagiunea este un fenomen usor de constatat, 
dar încă neexplicat, ceea ce ne face să-l includem in fenomenele 
de tip hipnotic de care ne vom ocupa mai departe. Într-o mulţime, 
orice sentiment, orice act este contagios, într-atât de contagios 
încât individul isi sacrifica foarte ușor interesul personal în favoa- 
rea celui colectiv. Această aptitudine este contrară naturii sale, de 
care omul nu este capabil decât atunci când face parte dintr-o 
mulțime. 

O a treia cauză, care este, de altfel, cea mai importantă, de- 
termină la indivizii în stare de mulțime caracteristici deosebite, 
adesea total opuse celor ale individului considerat aparte. Mă 
refer la puterea de sugestie, a cărei contagiune, menţionată mai 
sus, nu este, de altfel, decât un efect al ei. Pentru a înțelege 
acest fenomen, trebuie să reamintim unele descoperiri recente 
ale fiziologiei. Stim astăzi că un individ poate fi adus într-o 
asemenea stare încât, pierzându-și personalitatea sa conştientă, 
răspunde la toate sugestiile celui care l-a făcut să-şi piardă 
personalitatea și comite acte contrare firii și obisnuintelor sale. 
Or, observaţii atente par să probeze că individul, cufundat de 
câtva timp într-o mulțime agitată, cade repede — ca urmare a 
efluviilor ce se degajează din ea, ori din cu totul alte pricini, 
încă necunoscute — într-o stare particulară care se apropie mult 
de starea de fascinatie a celui hipnotizat. Activitatea creierului 
fiind paralizată la subiectul hipnotizat el devine sclavul tuturor 
activităților sale inconștiente, pe care hipnotizatorul său le 
dirijează după bunul lui plac. Personalitatea conştientă dispare, 
voința şi discernământul sunt abolite. Sentimentele și gândurile 
sunt acum orientate în sensul determinat de hipnotizator. 

Aceasta este, cu aproximaţie, și starea individului care 
aparține unei mulțimi. El nu mai este conştient de actele sale. 
La el, ca şi la cel hipnotizat, în timp ce unele facultăţi sunt 
distruse, altele pot fi aduse la un grad de exaltare extremă. 
Influenţa unei sugestii îl va lansa cu impetuozitate spre înfăp- 
tuirea anumitor acte, impetuozitate încă și mai irezistibilă în 
cazul mulțimilor decât la subiectul hipnotizat, căci sugestia, 
fiind aceeași pentru toti indivizii, se intensifică, devenind 
reciprocă. Unităţile unei mulțimi posedând o personalitate 

destul de puternica pentru a rezista sugestiei sunt in numár atát 
de mic, incát curentul le va purta cu el. Ín cel mai bun caz, ele 
ar putea sá incerce o diversiune, cu ajutorul unei sugestii 
diferite. O formulare fericitá, o imagine evocatá la momentul 
potrivit au deturnat multimile de la actele cele mai sángeroase. 

Asadar, estomparea personalitátii constiente, orientarea pe 
calea sugestiel și contagiunea sentimentelor si ideilor în același 
sens, direcționarea, pe baza sugestiei şi a constrângerii, a senti- 
mentelor și ideilor în același sens, tendinţa de a transpune în act 
ideile sugerate — iată principalele caracteristici ale individului 
făcând parte dintr-o mulțime. Individul nu mai este el însuși, ci 
un automat pe care voinţa sa este incapabilă să-l mai dirijeze. 

Prin simplul fapt că face parte dintr-o mulțime, omul co- 
boară mai multe trepte pe scara civilizaţiei. Izolat, era poate un 
ins cultivat, în mulțime este un instinctiv, aşadar un barbar. El 
are spontaneitatea, violența, ferocitatea, dar și entuziasmele şi 
eroismele ființelor primitive. Se apropie de acestea și prin usu- 
rinta cu care se lasă impresionat de cuvinte, de imagini si 
condus la acte care îi lezează cele mai evidente interese. 
Individul, în stare de mulțime, este ca un fir de nisip printre alte 
fire de nisip aidoma lui, pe care vântul le spulberă după plac. 

Așa se face că vedem jurati care dau verdicte dezaprobate 
de unii dintre ei, adunări parlamentare care adoptă legi și 
măsuri, pe care le-ar condamna în particular fiecare dintre 
membrii care le compun. Luaţi separat, membrii Convenţiei 
erau burghezi cu obiceiuri paşnice, reuniți în mulțime, ei nu au 
ezitat, sub influența unora dintre capi, să-i trimită la ghilotină 
pe indivizii vădit nevinovaţi şi, contrar propriilor interese, au 
renunțat la inviolabilitate şi s-au decimat între ei. 

Nu numai prin actele sale diferă individul integrat maselor 
de Eul său normal. Mai înainte de a-și fi pierdut orice indepen- 
denta, ideile și sentimentele s-au transformat în asemenea 
măsură încât avarul devine foarte darnic, scepticul — un credul, 
omul cinstit — un criminal, lașul — un erou. Renuntarea la toate 
privilegiile, votată de nobilime într-un moment de entuziasm, în 
faimoasa noapte de 4 august 1789, cu siguranță cá nu ar fi fost 
acceptată de niciunul din membrii acelei adunări, luaţi separat. 

Concluzia observațiilor precedente: mulțimea este intot- 
deauna inferioará din punct de vedere intelectual omului izolat. 
Dar, in ceea ce priveste sentimentele si actele pe care aceste 
sentimente le provoacá, ea poate, in functie de imprejurári, sá 
fie mai buná sau mai rea decát individul. Totul depinde de 
modul in care se actioneazá asupra lor prin sugestie. Lucrul 
acesta a fost subestimat de autorii care nu au studiat mulțimile 
decát din punct de vedere criminal. Desigur, multimile sunt, de 
multe ori, criminale, insá, tot adesea, ele s-au dovedit si eroice. 
Masele pot fi impinse cu usurintá sá se lase ucise pentru 
triumful unei credinte sau al unei idei, pot fi inflácárate pentru 
glorie si onoare, pot fi antrenate, aproape fara dificultate si fara 
arme, ca in vremea cruciadelor, sa lupte pentru eliberarea din 
mâinile necredinciosilor a mormântului lui Hristos, sau, ca in 
1793, pentru apărarea patriei!. Eroisme, desigur, puţin cam 
inconștiente, dar cu astfel de eroisme s-a scris istoria. Dacă nu 
am trece la activul popoarelor decât marile acţiuni gândite la 
rece, analele lumii ar înregistra mai puţine evenimente. 


! Este vorba despre bătălia de la Hondshoote (6-8 septembrie 1793), unde 
francezii au învins armatele anglo-austro-olandeze, conduse de ducele de 
York. (n.t.) 


Capitolul II 


SENTIMENTELE SI MORALITATEA MULTIMILOR 


l. Impulsivitatea, versatilitatea si iritabilitatea mulțimilor. Mulțimea 
este jucăria tuturor instigárilor din exterior și reflectă variațiile nein- 
cetate ale acestora. Impulsurile pe care ea le suferă sunt destul de 
importante pentru ca interesul personal să fie eclipsat. Nimic nu este 
premeditat în actele mulțimilor. Influenţa rasei. 2. Sugestibilitatea si 
credulitatea mulțimilor. Supunerea lor față de sugestii. Imaginile evo- 
cate în spiritul lor sunt privite ca realități. Aceste imagini sunt asemănă- 
toare pentru toti indivizii care alcătuiesc o mulțime. Diverse exemple de 
iluzii cărora le cad pradă toți indivizii dintr-o mulțime. Imposibilitatea 
de a acorda vreun credit mărturiei mulțimii. Unanimitatea a numerosi 
martori este una dintre cele mai proaste probe ce poate fi invocată 
pentru stabilirea unui fapt. Valoarea slabă a cărților de istorie. 3. Exa- 
gerarea şi simplismul sentimentelor mulțimii. Multimile nu cunosc nici 
îndoiala, nici certitudinea şi merg mereu către extreme. Sentimentele lor 
sunt mereu excesive. 4. Intoleranta, autoritarismul și conservatorismul 
mulțimilor. Motivația acestor sentimente. Servilitatea mulțimilor fata de 
o autoritate puternică. Instinctele revoluționare de moment ale multi- 
milor nu le împiedică să fie foarte conservatoare. Sunt din instinct ostile 
schimbărilor și progresului. 5. Moralitatea mulțimilor. Moralitatea mul- 
timilor, potrivit sugestiilor primite, poate fi mult mai scăzută sau mult 
mai înaltă decât aceea a indivizilor care le compun. Explicatie şi 
exemple. Multimile au rareori drept călăuză interesul, care este deseori 
mobilul exclusiv al individului izolat. Rolul moralizator al mulțimilor. 


După cum am arătat, într-un mod foarte general, care sunt 
principalele caracteristici ale mulțimilor, pornim acum la studi- 
erea lor în detaliu. 

Mai multe particularități specifice mulțimilor, precum im- 
pulsivitatea, irascibilitatea, incapacitatea de a rationa, absenţa 
discernământului și a spiritului critic, exagerarea sentimentelor 
și altele se observă si la ființe care aparţin unor forme infe- 
rioare de evoluţie, cum sunt sălbaticul și copilul. Este o ana- 
logie asupra căreia nu voi insista, detalierea ei depăşind cadrul 
acestei lucrări. De altfel, ea ar fi inutilă pentru persoanele care 
sunt la curent cu psihologia primitivilor şi nu i-ar convinge pe 

cei care nu o cunosc. Mă vol opri mai întâi asupra acelor 
caracteristici ușor de observat la majoritatea mulțimilor. 


1. Impulsivitatea, versatilitatea și iritabilitatea mulțimilor 
Studiind caracteristicile fundamentale ale mulțimii, am arătat 
că acestea sunt animate aproape în exclusivitate de inconştient. 
Actele sale se află mult mai mult sub influența măduvei 
spinării decât sub aceea a creierului. Acţiunile săvârșite pot să 
fie perfecte în ceea ce privește execuţia, dar ele nu sunt dirijate 
de creier, individul acționând conform hazardului instigării. 
Jucărie a tuturor stimulentelor exterioare, mulţimea reflectă 
neîncetate variații ale acestora. Este, așadar, sclava impul- 
surilor primite. Si individul izolat poate să fie supus aceloraşi 
excitanti ca individul dintr-o mulțime de oameni, dar rațiunea îi 
va arăta inconvenientele de a ceda acestora, și el nu va ceda în 
fata impulsurilor. Din punct de vedere fiziologic, fenomenul se 
defineşte astfel: individul izolat posedă aptitudinea de a-şi 
domina reflexele, în timp ce mulțimea este lipsită de aceasta. 

Diversele impulsuri de care ascultă mulțimile vor putea fi, 
potrivit cu natura provocărilor, fie generoase, fie pline de cru- 
zime, eroice sau marcate de laşitate, dar întotdeauna ele vor fi 
într-atât de imperioase încât însuși instinctul conservării va păli 
în faţa lor. 

Dată fiind varietatea stimulilor susceptibili să sugestioneze 
mulțimile, acestea răspunzând întotdeauna de ei, mulțimile sunt 
extrem de versatile. Într-o clipă, ele pot să treacă de la feroci- 
tatea cea mai sângeroasă la generozitate sau la eroismul abso- 
lut. Mulțimea este cu ușurință cáláu, dar cu nu mai puţină 
ușurință, martir. Din pieptul ei au curs torentele de sânge cerute 
pentru triumful multor convingeri. Este inutil să coborâm până 
la epocile eroice spre a ne da seama de ce sunt capabile multi- 
mile. Într-o luptă, ele nu-și precupetesc viata si sunt puţini ani 
de când un general, devenit subit popular a găsit rapid o sută de 
mii de oameni gata să moară pentru cauza lui. 

Nimic nu ar putea să fie premeditat la mulțimi. Sub influ- 
enta instigărilor de moment, ele pot parcurge succesiv o gamă 
de sentimente contrare. Ele sunt, sub influenţa stimulilor de 

moment, aidoma frunzelor pe care vantul le ridicá, le imprástie 
in toate pártile, apoi le lasá sa recadá. Studierea anumitor 
multimi revolutionare ne va furniza cáteva exemple de variabi- 
litate a sentimentelor lor. Această mobilitate a mulțimilor le 
face foarte greu de guvernat, mai ales atunci cánd o parte din 
puterile publice a ajuns in máinile lor. Dacá necesitátile vietii 
cotidiene nu ar constitui un fel de regulator invizibil al eveni- 
mentelor, democratiile nu ar putea să subziste. Dar mulțimile, 
care vor cu frenezie multe lucruri, pot sá nu le revendice vreme 
indelungata, cáci ele sunt incapabile, nu numai de gandire, ci $1 
de o vointá de durata. 

Multimea nu este numai impulsivă și mobilă. Ca și salba- 
ticul, ea nu admite obstacole între dorință și împlinirea dorinței, 
cu atât mai putin cu cât numărul le dă sentimentul unei puteri 
absolute. Pentru individul aflat în starea de mulțime, noțiunea 
de imposibilitate dispare. 

Omul singur simte prea bine că nu ar putea să dea foc unui 
palat, să jefuiască un magazin, așa că în mod normal nu va 
nutri asemenea gânduri. Făcând parte dintr-o mulțime, el devi- 
ne conştient de puterea pe care i-o conferă numărul și va ceda 
la cea dintâi sugestie de crimă sau de jaf; orice obstacol nepre- 
văzut va fi înlăturat cu frenezie. Dacă organismul uman ar 
permite perpetuarea furiei, s-ar putea spune că starea normală a 
mulțimii este furia. 

În iritabilitatea mulțimilor, în impulsivitatea şi mobilitatea 
lor, precum si în toate trăirile populare pe care le vom studia, 
intervin întotdeauna caracteristicile fundamentale ale rasei. 
Acestea constituie solul invariabil în care incoltesc senti- 
mentele noastre. Fără îndoială, mulțimile sunt iritabile și 
impulsive, dar există o gamă variată de intensitati. De exemplu, 
între o mulțime latină si o mulțime anglo-saxonă, diferența este 
frapantă, şi anumite fapte istorice recente oferă multe lămuriri 
în această privinţă. În 1870, publicarea unei simple telegrame, 
în care se relata o presupusă insultă, a fost suficientă pentru a 
genera o explozie de furie, din care a ieşit imediat un război 

odios!. Câţiva ani mai târziu, amintirea prin telegraf a unei 
înfrângeri neînsemnate în localitatea Langson a provocat o 
nouă explozie, care a dus la căderea imediată a guvernului”. În 
acelaşi timp, eșecul mult mai grav al unei expediţii engleze la 
Khartoum nu a produs în Anglia decât o slabă impresie și 
niciun ministru nu a fost schimbat. Pretutindeni, mulțimile sunt 
feminine, dar cele mai feminine dintre toate sunt cele latine. 
Cine se sprijină pe ele poate urca foarte sus si foarte repede, 
dar mergând mereu de-a lungul prăpastiei tarpeene? si cu 
certitudinea că într-o zi va fi aruncat în ea. 


2. Sugestibilitatea şi credulitatea mulțimilor 
Am spus că una dintre caracteristicile generale ale mulțimilor 
este sugestibilitatea excesivă, arătând totodată cát de contagi- 
oasă este sugestia în orice aglomerare umană; ceea ce explică 
orientarea rapidă a sentimentelor într-o direcţie determinată. 
Oricât de neutră ar părea, mulțimea se găseşte adesea într-o 
stare de expectativă favorabilă sugestiei. Prima sugestie formu- 
lată se impune imediat tuturor creierelor prin contagiune şi se 
stabilește de îndată orientarea. La cei sugestionati, ideea fixă 
tinde să se transforme în act. Fie că este vorba despre incen- 
dierea unui palat sau despre săvârşirea unei acțiuni prin care să- 
și arate fidelitatea, mulțimea este gata de acțiune cu aceeaşi 
ușurință. Totul depinde de natura excitantului şi nu, ca la indi- 
vidul izolat, de raporturile existente între actul sugerat și 
motivele raționale care pot fi opuse realizării sale. 

De asemenea, purtată mereu între limitele inconştientului, 
supunându-se tuturor sugestiilor, pradă a violenţei sentimentelor 
proprii fiinţelor ce nu pot face apel la influențe raționale, lipsită 


! O trimitere la ,,depesa de la Ems", incident diplomatic regizat de Bismarck, 
care a dus la războiul franco-german din 1870-1871 şi la căderea lui 
Napoleon al III-lea. (n.t.). 

? Langson, localitate din Indochina, ocupată de trupele franceze în februarie 
1885. După puţin timp, chinezii au înfrânt armatele franceze, eveniment care 
a dus la căderea guvernului Jules Ferry. (z.t.) 

3 Pantă abruptă a Capitoliului roman, pe care erau aruncaţi unii condamnaţi la 
moarte. (n.t.) 

de spirit critic, multimea se aratá de o credulitate excesiva. Pen- 
tru ea, neverosimilul nu existá si se cuvine sá ne amintim mereu 
de lucrul acesta spre a înțelege usurinta cu care se plasmuiesc şi 
se propaga legendele si povestile cele mai fabuloase!. 

Crearea de legende care circula cu atata usurinta in randu- 
rile multimilor nu este numai rezultatul unei credulitati totale, 
ci si al deformárilor uluitoare pe care le suferá evenimentele in 
imaginatia indivizilor stránsi laolaltá. Cel mai simplu eveni- 
ment vázut de multime devine un eveniment desfigurat. Multi- 
mea gándeste prin imagini, iar imaginea evocatá evocá, la 
rándul ei, o serie de alte imagini, fárá nicio legáturá logicá cu 
prima. Concepem fárá greutate starea aceasta dacá ne gándim 
la bizarele succesiuni de idei la care ne conduce uneori evoca- 
rea unui fapt oarecare. Ratiunea ne aratá incoerenta unor 
asemenea imagini, dar multimea nu o vede; iar ceea ce imagi- 
natia lor deformatoare adaugá unui eveniment este confundat 
de multime cu evenimentul in sine. Incapabilá sa distinga 
subiectivul de obiectiv, ea admite drept reale imaginile evocate 
în mintea ei, desi mai mereu nu are decât o legătură vagă cu 
faptul observat. Deformările la care o mulțime supune un 
eveniment oarecare la care este martoră ar trebui, se pare, să fie 
numeroase si diverse, dat fiind faptul că oamenii care o com- 
pun au temperamente extrem de variate. Nimic, însă, din toate 
acestea. Ca urmare a contagiunii, denaturările sunt de același 
fel si au același sens pentru toti indivizii unei colectivități. 

Prima denaturare percepută de către unul dintre ei for- 
mează nucleul sugestiei contagioase. Înainte de a apărea pe 
zidurile Ierusalimului pentru toti cruciații, cu siguranță cá 
Sfântul Gheorghe nu a fost văzut decât de unul dintre cei 
prezenţi acolo. Pe calea sugestiei și a contagiunii, miracolul 
semnalat a fost imediat acceptat de toti. 


! Persoanele care au asistat la asediul Parisului au constatat numeroase fapte 
privind această credulitate a mulțimilor pentru lucruri absolut neverosimile. O 
lumânare aprinsă la etajul unei case era socotită drept un semnal pentru asediatori. 
Câteva secunde de reflecţie ar fi dovedit, totuşi, că asediatorilor le era absolut 
imposibil să zărească licărirea acelei luminări la câteva leghe distanță. (n.a.) 

Acesta este mecanismul halucinatiilor colective, atát de 
frecvente in istorie si care par sá aibá toate trásáturile clasice 
ale autenticității, deoarece avem de-a face cu fenomene 
constatate de mii de persoane. Calitatea intelectuală a indivi- 
zilor din care se compune mulțimea nu contrazice acest 
principiu. Este un lucru fără importanță. Din momentul în care 
fac parte din mulțime, atât incultul cât şi savantul devin 
deopotrivă incapabili de observaţie. Teza poate părea para- 
doxală. Pentru a o demonstra, ar trebui să reluăm un mare 
număr de fapte istorice, iar câteva volume nu ar fi suficiente 
pentru aceasta. Totuşi, cum nu vrem să-l lăsăm pe cititor sub 
impresia unor afirmaţii neinsotite de probe, o să aleg câteva 
exemple la întâmplare. 

Următorul fapt este unul din cele mai tipice, deoarece a 
fost selectat din halucinatiile colective la care a fost supusă o 
mulțime formată din indivizi de toate soiurile, atât ignoranti cát 
si instruiți. Este relatat incidental de către locotenentul de 
marină Julien Félix, în cartea sa referitoare la curenții marini. 

Fregata La Belle-Poule naviga în căutarea corvetei Le 
Berceau, de care fusese despărțită în urma unei furtuni violente. 
Era în plină zi însorită. Deodată omul de veghe semnalează o 
ambarcatiune în derivă. Echipajul isi îndreaptă privirile către 
punctul indicat şi toată lumea, ofițeri şi mateloti, zărește o plută 
plină de oameni, remorcată de ambarcaţiuni pe care fâlfâiau 
semnale de disperare. Amiralul Desfosses a cerut să fie echipată 
o ambarcatie, ca să plece în ajutorul naufragiatilor. În timp ce se 
apropiau, matelotii si ofiţerii care îi conduceau vedeau „mase de 
oameni agitându-se, întinzând mâinile, auzeau zgomotul surd și 
confuz al unui mare număr de voci“ Ajunși în apropierea pre- 
tinsei plute, s-au aflat pur și simplu în fata câtorva crengi de 
arbori pline de frunze, smulse de furtună de pe coasta din 
apropiere. În fata unei evidente atât de palpabile, halucinatia s-a 
destrămat. Acest exemplu dezvăluie cu toată claritatea mecanis- 
mul halucinatiei colective, aşa cum l-am explicat. De o parte, 
mulțimea, în stare de expectativă; de alta, sugestia operată de 
omul de veghe care a semnalat un vas în derivă pe mare, sugestie 
acceptată prin contagiune de toti cei de fata, ofițeri sau mateloti. 

Nu este nevoie ca o multime sa fie numeroasá pentru ca fa- 
cultatea sa de a vedea corect sa fie distrusá, iar faptele reale sa 
fie inlocuite de halucinatii fárá legáturá cu acele fapte. Cátiva in- 
divizi stransi laolalta constituie o multime si, fie ei chiar distinsi 
savanti, capata atunci toate caracteristicile multimilor in legáturá 
cu subiectele din afara specialitatii lor. Facultatea de observație 
și spiritul critic pe care le posedă fiecare din ei se evaporă. 

În acest sens, un psiholog ingenios, domnul Davey!, ne furni- 
zează un exemplu foarte ciudat, comunicat in Annales des Sciences 
psychiques si care merită a fi relatat aici. După ce a convocat mai 
multi observatori distinși — între care si unul dintre savanții de 
frunte ai Angliei, domnul Wallace — domnul Davey a executat în 
faţa lor — după ce i-a lăsat să examineze obiectele și să pună sigilii 
unde doreau — toate fenomenele clasice ale spiritismului: materia- 
lizarea spiritelor, scrierea pe tăblițe de ardezie etc. Obtinand după 
aceea de la aceşti spectatori iluștri raportun scrise ce afirmau că 
fenomenele observate nu au putut să fie provocate decât prin 
mijloace supranaturale, el le-a dezvăluit apoi că ele erau rezultatul 
unor siretlicuri foarte simple. „Partea cea mai surprinzătoare a in- 
vestigatiei domnului Davey, scrie autorul relatării, nu este ingenio- 
zitatea farsei in sine, ci extrema lipsá de consistentá a rapoartelor 
redactate de acesti martori neinitiati. Deci — continua el — martorii 
pot să facă relatări detaliate, pozitive, care să fie complet eronate, 
dar al căror rezultat este că, dacă se acceptă ca fiind exacte 
descrierile lor, fenomenele pe care le descriu sunt inexplicabile 
prin înșelătorie. Metodele născocite de domnul Davey erau atât de 
simple încât este de mirare că a avut îndrăzneala să le folosească; 
dar el avea o putere atât de mare asupra mulțimii încât putea să o 
convingă că vedea ceea ce nu vedea“. Este, până una alta, puterea 
hipnotizatorului fata de hipnotizat. 

Dar atunci când o vedem exercitându-se asupra unor spi- 
rite superioare, puse în prealabil în gardă, este de înțeles cu 
câtă ușurință se iluzionează mulțimile obişnuite. Exemplele 
asemănătoare sunt nenumărate. În urmă cu câţiva ani, ziarele 


! Dintre primele cercetări în domeniul mărturiei judiciare, experiența realizată 
de psihologul amator englez Davey datează din anul 1894. (n.t.) 

prezentau istoria a douá fetite inecate, pescuite in Sena. Ele au 
fost recunoscute din primul moment, fara dubii, de catre o 
duzina de martori. In fata unor afirmatii atat de concordante nu 
a rámas nicio indoialá pentru procuror. Acesta a permis redac- 
tarea actului de deces. Dar, chiar cand se pregátea inhumarea, 
intamplarea a facut sá se descopere cá presupusele victime erau 
perfect vii si cá nu aveau, de altfel, decât o foarte vagă asemá- 
nare cu fetele înecate. Ca în multe din exemplele precedente, 
afirmația primului martor, victimă a unei iluzii, a fost de ajuns 
pentru a-i sugestiona pe toti ceilalți. 

În cazurile similare, punctul de plecare al sugestiei este 
întotdeauna iluzia produsă la un individ prin intermediul remi- 
niscentelor mai mult sau mai putin vagi, apoi contagiunea pe 
baza afirmării acestei iluzii inițiale. Dacă primul observator este 
foarte impresionabil, va fi de ajuns ca respectivul cadavru pe 
care el crede că l-a recunoscut, să prezinte — dincolo de orice 
asemănare reală — vreo particularitate, o cicatrice sau un detaliu 
vestimentar, care să-i evoce imaginea altei persoane. Evocată, 
ideea aceasta devine atunci nucleul unui fel de cristalizări care 
invadează câmpul înțelegerii şi paralizează orice facultate critică. 
Ceea ce observatorul vede atunci nu mai este obiectul ca atare, ci 
imaginea evocată în mintea lui. Așa se explică recunoașterea 
eronată de cadavre de copii de către propria lor mamă, cum este 
cazul următor, vechi deja, unde vedem manifestându-se tocmai 
cele două serii de sugestii al căror mecanism l-am descris. 

Copilul a fost recunoscut de către un alt copil, care se înșela. 
Si, de aici, seria de recunoașteri inexacte. Și s-a văzut un lucru 
de-a dreptul extraordinar. A doua zi după ce un şcolar l-a recu- 
noscut, o femeie a strigat: ,, Ah! Doamne! E copilul meu!“ A fost 
adusă lângă cadavru, i-a cercetat lucrurile, a văzut o cicatrice pe 
frunte. ,,Da este — a zis ea — chiar sărmanul meu băiat, pe care 
l-am pierdut în iulie. Mi l-au furat și mi l-au omorât!“ 

Femeia era portăreasă pe strada Four si se numea 
Chavandret. A fost adus cumnatul ei care, fără ezitare, a spus: 
„E micul Philibert“. Mai multi locuitori de pe strada menti- 
onată l-au recunoscut pe Philibert Chavandret, între ei și învă- 
tatorul său, pentru care indiciul era o medalie. 

Ei bine, vecinii, cumnatul, invatatorul si mama se inselau. 
Şase săptămâni mai târziu, identitatea copilului era stabilită. 
Era un copil din Bordeaux, omorât la Bordeaux şi, expediat la 
Paris“|. 

Să observăm cá identificările sunt făcute, in general, de 
către femei și copii, adică tocmai de către ființele cele mai im- 
presionabile. Aceste recunoașteri arată ce valoare pot să aibă în 
faţa justiţiei asemenea mărturii. Mai ales afirmaţiile copiilor nu 
ar trebui niciodată invocate. Magistraţii repetă, ca pe un refren, 
că la această vârstă nu se minte. Cunoştinţe de psihologie mai 
putin sumare i-ar învăța că la vârsta asta se minte aproape 
întotdeauna. Fără îndoială, minciuna copiilor este inocentă, dar 
prin asta nu este mai putin minciună. Mai bine s-ar trage la 
sorti condamnarea unui acuzat decât să fie decisă, cum s-a 
făcut de atâtea ori, pe baza mărturiei unui copil. 

Pentru a reveni la descrierea mulțimilor, să conchidem că 
observaţiile colective sunt cele mai eronate dintre toate și, 
adeseori, reprezintă simpla iluzie a unui individ care, prin 
contagiune, i-a sugestionat pe ceilalți. Nenumărate fapte 
dovedesc completa neîncredere pe care trebuie s-o avem fata 
de mărturia mulțimilor. Mii de oameni au asistat la celebra 
șarjă a cavaleriei în bătălia de la Sedan si, cu toate acestea, este 
imposibil, în prezența mărturiilor de la faţa locului „cele mai 
contradictorii“, să se ştie de cine a fost comandată. Într-o carte 
recentă, generalul englez Wolseley* a dovedit că, până în 
prezent, cele mai grave erori au fost comise cu privire la cele 
mai importante fapte privind bătălia de la Waterloo, fapte 
atestate, cu toate acestea, de sute de martori?. Toate aceste 


! Éclair din 21 aprilie 1895. (n.a.) 

? Sir Joseph Garnet Wolseley (1833-1913), comandant al armatei britanice in 
perioada 1895-1901. A fost unul dintre cei mai influenti generali britanici 
dupá victorii repurtate in Canada, Africa, Egipt. (n.t.) 

3 Putem oare să stim cum a decurs cu exactitate o bătălie? Mă îndoiesc: stim 
cine au fost învingătorii şi cine învinșii, dar nimic altceva sigur. Ceea ce scrie 
domnul d'Harcurt, participant la luptele de la Solferino, se poate aplica 
oricărei bătălii. „Generalii (pe baza zecilor de informaţii primite) transmit 
rapoarte oficiale, ofiţerii însărcinați cu transmiterea ordinelor modifică 

exemple demonstrează, repet, ceea ce valorează mărturia 
mulțimilor. Tratatele de logică încadrează unanimitatea a 
numeroși martori în categoria dovezilor cele mai probante de 
exactitate cu privire la un fapt. Dar ceea ce noi ştim despre 
psihologia mulțimilor arată cât de mult se iluzionează ele în 
această privință. Evenimentele cele mai îndoielnice sunt, cu 
certitudine, cele observate de numărul cel mai mare de 
persoane. A spune că un fapt a fost constatat simultan de mii de 
martori este a spune că faptul real este, în general, foarte diferit 
de relatarea care a fost adoptată. 

Din cele precedente rezultă că trebuie să socotim cărțile de 
istorie drept lucrări de pură imaginație. Sunt relatări fanteziste 
de fapte rău observate, însoţite de explicaţii date ulterior. Dacă 
trecutul nu ne-ar fi lăsat moştenire opere literare, artistice si 
monumentale, nu am cunoaşte cu adevărat multe fapte. Știm 
noi ceva sigur despre viaţa marilor oameni care au jucat roluri 
esențiale în istoria lumii, precum Hercule, Buddha, lisus sau 
Mahomed? Probabil că nu. În fond, de altfel, viata lor exactă ne 
interesează putin. Fiintele care au impresionat mulțimile au fost 
eroi legendari si nu eroi reali. Din nefericire, legendele nu au 
ele însele nicio consistență. Imaginaţia mulțimilor le trans- 
formă neîncetat după vremuri şi îndeosebi după neam. Este 
mare distanţă între Iehova cel sângeros al Bibliei si Dumnezeu 
plin de iubire al Sfintei Tereza, ca și între Buddha adorat în 
China care nu are nicio legătură cu Buddha venerat în India. 

Dar nici măcar nu este nevoie ca secolele să fi trecut peste 
eroi pentru ca legenda lor să fie transformată de imaginaţia mul- 
timilor. Mutatia se petrece în doar câţiva ani. Am văzut în zilele 
noastre legenda unuia dintre cei mai mari eroi ai istoriei 
modificându-se de mai multe ori în mai putin de cincizeci de ani. 
În timpul Burbonilor, Napoleon a devenit un fel de personaj 


respectivele documente şi redactează proiectul definitiv; șeful de stat major il 
contestă și îl reface pe noi date. Este prezentat mareșalului. Acesta exclamă: 
Vă inselati amarnic! şi îl înlocuieşte cu o nouă redactare. Din raportul initial 
nu mai rămâne aproape nimic“ Domnul d'Harcourt relatează faptul acesta ca 
pe o dovadă privind imposibilitatea în care ne găsim de a stabili adevărul 
asupra evenimentului cel mai clar, mai bine observat. (n.a.) 

idilic, filantrop si liberal, prietenul celor sármani care, dupa 
spusa poetilor, trebuie sá-i pástreze amintirea timp indelungat la 
umbra colibei. Treizeci de ani dupá aceea, eroul cel bun devenea 
un despot sângeros, uzurpator al puterii şi al libertátii, care a sa- 
crificat trei milioane de oameni pentru propria ambitie. Astázi, 
legenda se transformá sub ochii nostri. Dupá ce cáteva zeci de 
secole vor fi trecut peste ea, inteleptii din viitor, in prezenta aces- 
tor opinii contradictorii, poate cá se vor indoi de existenta erou- 
lui, cum ne indoim noi uneori de aceea a lui Buddha, și nu vor 
mai vedea in el decát un mit solar sau o dezvoltare a legendei lui 
Hercule. Fără îndoială cá ei se vor consola cu această incerti- 
tudine, cáci, mai bine initiati decát cei de azi in psihologia mul- 
timilor, vor sti cá istoria nu poate face sá dureze decát miturile. 


3. Exagerarea si simplismul sentimentelor multimii 

Bune sau rele, sentimentele manifestate de o multime vádesc 
dublul caracter de a fi foarte simple si foarte exagerate. Din 
acest punct de vedere, ca si in alte privinte, individul in starea 
de multime se apropie de oamenii primitivi. Incapabil de 
nuante, el vede lucrurile in mare si nu cunoaste tranzitiile. In 
multime, exagerarea unui sentiment este fortificata prin faptul 
cá, propagándu-se extrem de rapid prin sugestie şi contagiune, 
aprobarea al cárei obiect devine sentimentul, fi sporeste consi- 
derabil forța. Simplitatea si exagerarea sentimentelor mulțimii 
le fereşte de îndoială, de incertitudine. Ca şi femeile, ele trec 
imediat de la o extremă la alta. Enunţul unei suspiciuni se 
transformă de îndată în evidență de netăgăduit. Un început de 
antipatie sau de dezaprobare care, la individul izolat, ar rămâne 
puţin pronunţat, devine numaidecât o ură neîmpăcată la indi- 
vidul integrat în mulțime. Violenţa sentimentelor mulțimilor 
este și ea exagerată, îndeosebi în mulțimile eterogene, datorită 
absenței responsabilitatii. Certitudinea impunităţii, cu atât mai 
puternică cu cât mulțimea este mai numeroasă, și noțiunea unei 
puteri momentane considerabile datorate numărului de parti- 
cipanti fac posibile pentru colectivitate sentimente și acte im- 
posibile pentru individul izolat. În mulțimi, imbecilul, igno- 
rantul şi invidiosul sunt eliberați de sentimentul nulitati şi 

neputinței lor, pe care le înlocuiește ideea unei forte brutale, 
pasagere, dar uriase. Exagerarea, in cazul multimilor, are loc 
adesea, din nefericire, cu privire la sentimentele rele, relicva 
atavica a instinctelor omului primitiv, pe care omul izolat si 
responsabil se vede obligat sa si le infraneze din teama de 
pedeapsá. Asa se explicá usurinta cu care multimile se lasá 
antrenate in cele mai rele excese. Abil sugestionate, multimile 
devin capabile de eroism si devotament si sunt mai capabile 
decat individul izolat. Vom avea mai departe ocazia sá revenim 
asupra acestui aspect studiind moralitatea multimilor. Multi- 
mea nefiind impresionată decât de sentimente excesive, ora- 
torul care vrea să o seducă trebuie să abuzeze de afirmaţii tari. 
Exagerarea, afirmarea, repetarea, fără a încerca vreodată să de- 
monstrezi ceva cu ajutorul rationamentului, sunt procedee de 
argumentare familiare oratorilor adunărilor populare. Mulțimea 
reclamă aceeaşi exagerare a trăirilor din partea eroilor ei. Cali- 
tatile si virtuțile lor aparente trebuie să fie mereu amplificate. 
În teatru, mulțimea cere eroului piesei virtuţi, un curaj, o 
moralitate care niciodată nu sunt prezente în viața cotidiană. 
S-a vorbit pe drept cuvânt de optica specială a teatrului. Există 
una, fără îndoială, dar regulile sale sunt frecvent fără legătură 
cu bunul simt si cu logica. Arta de a te adresa mulțimilor este 
de natură inferioară, dar cere aptitudini cu totul speciale. 
Uneori, la lectură, nu se prea explică succesul anumitor piese 
de teatru. Directorii de teatre, când le acceptă, ei înșiși în 
general nu sunt siguri de reuşită, căci pentru a le judeca ar 
trebui să se transforme in multime!. Dacă am putea dezvolta 


! Asta ne ajută să înțelegem de ce anumite piese respinse de directorii de 
teatre obțin un succes fulminant când sunt puse din întâmplare în scenă. Se 
cunoaşte, în acest sens, triumful piesei Pour la couronne [În numele 
coroanei], de François Coppée, piesa refuzată timp de zece ani de toti 
directorii marilor teatre, în ciuda numelui autorului ei. La marraine de 
Charley [Nasa lui Charley], montată pe cheltuiala unui agent de bursă după 
ce fusese în repetate rânduri refuzată în teatre, a înregistrat două sute de 
reprezentații în Franţa și peste o mie in Anglia. Fără observaţiile de mai sus 
despre imposibilitatea directorilor de teatre de a se substitui minții mulți- 
milor, asemenea erori de apreciere, venite din partea unor indivizi competenți 

subiectul ar fi ușor de arătat si influenţa preponderentă a rasei. 
Piesa care entuziasmează mulțimea într-o ţară rămâne uneori 
fără niciun succes in altă tara sau nu obține decât un succes de 
convenţie, deoarece ea nu pune în joc resorturile capabile să 
miste noul ei public. 

E inutil sá adáugám cá exagerarea multimilor vizeazá doar 
sentimentele, nicidecum inteligenta. Prin simplul fapt cá indivi- 
dul face parte din multime, nivelul sáu intelectual, cum am si 
arătat, scade considerabil. A constatat-o şi domnul Tarde cand 
a efectuat cercetările sale asupra criminalităţii multimii!. Aşa- 
dar, numai în sfera sentimentelor mulțimile pot urca foarte mult 
sau, dimpotrivă, pot să coboare extrem. 


4. Intoleranta, autoritarismul și conservatorismul mulțimilor 

Multimile, necunoscând decât sentimentele simple şi extreme, 
resping, sau acceptă în bloc opiniile, ideile şi convingerile care 
le sunt sugerate, considerându-le fie adevăruri absolute, fie 
erori nu mai puţin absolute. Așa se întâmplă, de altfel, întot- 
deauna cu convingerile determinate pe calea sugestiei, în loc să 
fi fost generate pe cale rațională. Fiecare știe cât de intolerante 
sunt credinţele religioase şi ce autoritate despotică exercită ele 
asupra spiritelor. Neavând nici cea mai mică îndoială asupra a 
ceea ce ea crede a fi adevăr sau eroare și având, pe de altă 
parte, noţiunea clară a forței sale, mulțimea este pe atât de 
autoritară pe cât este de intolerantă. Individul poate să accepte 
contradictia si discuţia, pe când mulțimea nu suportă vreodată 
aşa ceva. În adunările publice, cea mai neînsemnată contra- 
dictie din partea unui orator este imediat întâmpinată cu urlete 
de furie si invective, urmate de acte de violenţă si alungarea 
oratorului când acesta persistă în eroare. Fără prezenţa neli- 
niştitoare a agenţilor de ordine ai autorității, adesea cel care 


și foarte interesaţi de a nu comite asemenea greşeli grosolane, ar rămâne de 
neînțeles. (n.a.) 
! Trimiterea este la Gabriel Tarde, La criminalité comparée [Criminalitatea 
criminală](1886). De asemenea, între cei doi savanți există o foarte bogată 
corespondență pe teme științifice, inclusiv privind problema contagiunii 
criminale. (n.t.) 

contrazice ar fi linsat. Autoritarismul si intoleranta sunt gene- 
rale la toate categoriile de multimi, dar aceste caracteristici se 
prezintá in grade foarte diferite; apare si in cazul acesta noti- 
unea fundamentalá de rasá, dominatoare a sentimentelor si 
gandurilor oamenilor. 

Autoritarismul și intoleranta sunt dezvoltate mai ales la mul- 
timile latine, fiind atât de dezvoltate încât distrug sentimentul de 
independenţă individuală, atât de puternic încă la anglo-saxoni. 
Multimile latine nu sunt sensibile decât la independenţa colec- 
tivă a sectei lor şi caracteristica acestei independente este nevoia 
de a-i converti la convingerile lor pe toti disidentii. La popoarele 
latine, iacobinii din toate epocile, începând cu cei ai Inchiziției, 
nu s-au ridicat vreodată la o altă concepție despre libertate. 

Autoritarismul şi intoleranta constituie pentru mulţimi sen- 
timente foarte bine precizate, pe care ele le suportă tot atât de 
lesne pe cât le practică. 

Ele respectă forţa si sunt putin impresionate de bunătate, 
cu ușurință considerată drept o formă de slăbiciune. Ele nu 
și-au arătat niciodată simpatia față de stăpânii generosi, ci fata 
de tiranii care le-au dominat cu mână de fier. Oricum, acestora 
le înalță cele mai impresionante statui. lar dacă ele calcă in 
picioare pe despotul răsturnat este pentru că acesta şi-a pierdut 
forța, intrând în categoria celor slabi, dispretuiti și nu temuti. 
Tipul de erou adulat de mulțimi va avea întotdeauna structura 
unui Cezar. Strălucirea lui le seduce, autoritatea lui le impune, 
iar sabia sa le insufla frică. 

Oricând gata să se ridice împotriva unei autorități slabe, 
mulțimea se înclină cu servilitate în fata unei autorități puternice. 
Dacă acţiunile autorităţii dau dovadă de inconsecventa, multi- 
mile, înclinate spre radicalismul trăirilor, vor pendula între anar- 
hie şi supunere. De altfel, ar însemna că nu cunoaștem psiholo- 
gia mulțimilor dacă am crede în predominarea la ele a instinc- 
telor revoluţionare. Doar violențele lor ne iluzionează asupra 
acestui aspect. Exploziile de revoltă şi de distrugere sunt totdea- 
una foarte efemere. Multimile sunt prea reglate de inconştient și 
prea supuse, în consecință, influenţei ereditatilor seculare, spre a 
nu se arăta extrem de conservatoare. Abandonate lor însele, le 

vedem repede sátule de dezordinile lor si dirijándu-se din in- 
stinct către aservire. Cei mai mândri si mai intransigenti dintre 
iacobini l-au aclamat pe Bonaparte cand acesta a suprimat toate 
libertatile, facandu-si simtitá mana sa de fier. 

Revolutiile populare sunt aproape de neinteles fara cunoas- 
terea instinctelor profund conservatoare ale maselor. Ele vor cu 
tot dinadinsul să schimbe numele instituțiilor lor și fac chiar 
revolutii violente ca sa obtiná aceste schimbári; dar fondul 
acestor instituţii tine in prea mare măsură de cerințele ereditare 
de rasá pentru a fi reinstaurate. Continua mobilitate a multimi- 
lor priveşte numai lucrurile de suprafață. În fapt, ele au in- 
stincte conservatoare ireductibile și, precum toti primitivii, un 
respect fetisist pentru tradiţie, o oroare inconștientă pentru 
noutăţile capabile să le modifice adevăratele condiții de 
existență. Dacă actuala putere a democratiilor ar fi existat pe 
vremea când au fost inventate meseriile din domeniul meca- 
nicii, în epoca inventării motorului cu abur si a căilor ferate, 
realizarea acestor invenții ar fi fost imposibilă sau s-ar fi făcut 
doar cu preţul unor repetate revolte. Din fericire pentru 
progresul civilizaţiei, supremaţia mulțimilor nu a apărut decât 
atunci când marile descoperiri ale ştiinţei si ale industriei erau 
deja înfăptuite. 


5. Moralitatea mulțimilor 

Dacă ataşăm termenului moralitate sensul de respect constant 
al anumitor convenţii sociale şi înfrânarea permanentă a impul- 
surilor egoiste, este absolut evident că mulțimile sunt prea 
impulsive şi prea nestatornice spre a fi susceptibile de mora- 
litate. Dar, dacă adăugăm acestui termen conotatia unor calități, 
cum sunt abnegatia, devotamentul, dezinteresul, sacrificiul de 
sine, nevoia de echitate, putem spune că, dimpotrivă, mulțimile 
sunt uneori susceptibile de un înalt grad de moralitate. Putinii 
psihologi care au studiat mulțimile nu au făcut-o decât din 
punctul de vedere al actelor lor criminale; şi dată fiind frec- 
venta acestor acte, ei au atribuit mulțimilor un nivel moral 
foarte scăzut. 

Fără îndoială că, adesea, mulțimile fac dovadă de o morali- 
tate scăzută; dar de ce? Pur și simplu pentru că instinctele distruc- 
tive sunt reziduurile epocilor primitive care dorm în profunzimea 
fiecăruia dintre noi. Pentru individul izolat ar fi periculos să și le 
satisfacă, pe când integrarea lui în mulţime iresponsabilă unde, 
prin urmare, impunitatea este asigurată, îi dă toată libertatea de a 
le manifesta. De obicei, pentru că nu manifestăm instinctele 
distructive asupra semenilor noştri, ne mărginim în a le exercita 
asupra animalelor. Pasiunea pentru vânătoare şi ferocitatea multi- 
milor au una şi aceeași sursă. Mulțimea care ucide ca în joacă, 
prin lovituri date din toate părțile, o victimă lipsită de apărare dă 
dovada unei cruzimi foarte lase; dar este o cruzime foarte înru- 
dita, pentru filosof, cu aceea a vanatorilor care se strâng cu zecile 
ca să asiste cum e sfârtecat un biet cerb de câinii lor. 

Dacă mulțimea este capabilă de crimă, de incendieri şi de 
tot felul de crime, ea este și de acte de sacrificiu şi de dăruire 
într-un grad mult mai înalt decât individul izolat. Îndeosebi 
asupra individului din mulțime se acționează atunci când se in- 
vocă sentimente de glorie, de onoare, de religie și de patrio- 
tism. Istoria abundă în exemple: cruciadele sau înrolările de 
voluntari din '93!. Numai colectivitatile sunt capabile de devo- 
tament și de acte de mare dezinteres. Câte mulțimi nu s-au lăsat 
eroic masacrate pentru credințe și idei pe care nici nu le 
înțelegeau prea bine! Multimile care fac grevă o fac mai 
degrabă pentru a asculta un cuvânt de ordine decât pentru a 
obține măriri de salariu. Interesul personal este rareori un mobil 
puternic pentru mulțimi, pe când el constituie mobilul aproape 
exclusiv al individului izolat. Cu siguranță nu interesul per- 
sonal a fost acela care a călăuzit mulțimile în atâtea războaie, 
cel mai adesea de neînțeles pentru inteligenţa lor şi unde ele s- 
au lăsat masacrate tot atât de ușor precum ciocárliile hipno- 
tizate de oglinda vânătorului. Până și cei mai mari nemernici, 
prin simplul fapt cá se găsesc reuniți într-o mulțime, dobândesc 
uneori comportamente de moralitate foarte stricte. Taine arată 


! Este vorba tot despre bătălia de la Hondschoote (1793). (n.t.) 

cá masacratorii din septembrie! veneau sá depuná pe masa 
comitetelor portofelele si bijuteriile gasite asupra victimelor, 
lucruri atát de usor de sustras. Multimea mizerá, care a dat 
navala urland in Palatul Tuileries in timpul Revolutiei de la 
1848, nu a pus mâna pe niciunul din obiectele care îi lua ochii 
si din care unul singur putea insemna páine pentru mai multe 
zile. Moralizarea aceasta a individului de cátre multime nu 
este, desigur, o regulá absolutá, dar ea se observá frecvent, 
chiar si în împrejurări mai putin grave precum cele pomenite 
mai sus. La teatru, cum am mai spus-o, multimea cere eroului 
piesei virtuti exagerate si o asistentá, alcátuitá fie si din ele- 
mente inferioare, se arată uneori plină de virtuți mincinoase. 
Destrăbălatul, proxenetul, scandalagiul zeflemist murmură ade- 
sea la câte o scenă mai deocheată, blânde eufemisme fata de 
ceea ce trăiesc si rostesc în mod obişnuit. 

Așadar, mulțimile, lăsându-se adesea în voia instinctelor 
josnice, dau de asemenea dovadă de acte de moralitate ridicată. 
Dacă dezinteresul, resemnarea, devotamentul absolut pentru un 
ideal himeric sau real sunt virtuţi morale, se poate spune că 
mulțimile posedă uneori aceste virtuţi într-un grad pe care 
filosofii cei mai înţelepţi rareori l-au atins. Desigur că ele le 
practică în mod inconștient, dar nu are importanță. Dacă mul- 
timile ar fi rationat adesea si şi-ar fi consultat interesele lor 
imediate, poate că nicio civilizație nu s-ar fi dezvoltat pe 
suprafaţa planetei noastre, iar omenirea nu ar avea istorie. 


! Trimitere la evenimentele din 2-5 septembrie 1792, când deţinuţii consi- 
derati trădători ai națiunii au fost masacrați de revoluționarii francezi. (n.t.) 

IDEILE, RATIONAMENTELE 
SI IMAGINATIA MULTIMILOR 


1. Ideile multimilor. Ideile fundamentale si ideile accesorii. Cum pot exis- 
ta simultan idei contradictorii. Transformárile pe care trebuie sá le sufere 
ideile superioare ca sá deviná accesibile multimilor. Rolul social al ideilor 
este independent de partea de adevár pe care ele o pot contine. 2. Rationa- 
mentele multimilor. Multimile nu pot fi influentate de rationamente. Rati- 
onamentele multimilor sunt intotdeauna la nivel scázut. Ideile pe care 
multimea le asociazá nu au decát aparenta analogiei sau a succesiunii 
logice. 3. Imaginatia multimilor. Puterea de imaginatie a multimilor. Ele 
gándesc prin imagini, iar aceste imagini se succed fárá nicio legáturá 
logicá. Multimile sunt socate indeosebi de latura miraculoasá a lucrurilor. 
Miraculosul si legendarul sunt adevăratele suporturi ale civilizaţiilor. 
Imaginaţia populară a fost întotdeauna baza puterii oamenilor de stat. 
Cum se prezintă faptele în stare să surprindă imaginația mulțimilor. 


1. Ideile mulțimilor 

Într-o lucrare precedentă, studiind rolul ideilor în evoluţia po- 
poarelor!, am dovedit că fiecare civilizaţie se naşte dintr-un 
mic număr de idei fundamentale, rareori înnoite. Am arătat 
cum aceste idei se aşază în sufletul mulțimilor, cu câtă difi- 
cultate pătrund aici, dar cât de mare este puterea pe care o 
dobândesc după ce se instalează. Am mai arătat că marile 
perturbații istorice derivă mereu din schimbările suferite de 
aceste idei fundamentale. Deoarece am tratat suficient acest 
subiect, nu voi reveni acum asupra lui, ci mă voi opri să spun 
câteva cuvinte despre ideile accesibile mulțimilor și sub ce for- 
mă le concep acestea. Le putem diviza în două clase. Într-una, 
vom repartiza ideile accidentale și pasagere plăsmuite sub 
influența momentului: interesul exagerat pentru un individ sau 
pentru o doctrină, de exemplu. În cealaltă clasă, vom repartiza 


! Gustave Le Bon, Lois psychologiques de l'évolution des peuples (1 895). (n.t.) 

ideile fundamentale cárora mediul, ereditatea, opinia le dau o 
mare stabilitate: asa erau odinioará ideile religioase, asa sunt 
astăzi ideile democratice şi sociale. 

Ideile fundamentale ar putea fi imaginate ca apele unui flu- 
viu care își urmează lent cursul său; ideile trecătoare prin 
micile valuri, mereu schimbătoare, care agită suprafața sa şi 
care, cu toate că nu au o reală importanță, sunt mai vizibile 
decât însuşi cursul fluviului. 

În zilele noastre, ideile fundamentale pe care le-au trăit pă- 
rintii nostri par din ce în ce mai nesigure si, în același timp, 
instituţiile care se sprijină pe ele au fost profund bulversate. În 
zilele noastre, se formează multe din acele idei de tranziţie, de 
care vorbeam mai înainte; dar puţine dintre ele par să capete în 
mod necesar o influență preponderentă. 

Oricare ar fi ideile sugerate mulțimilor, ele nu pot deveni 
dominante decât dacă îmbracă o formă foarte simplă şi sunt 
reprezentate în spiritul lor sub aspectul unor imagini. Între 
aceste idei-imagini, ele se pot substitui una alteia ca sticlele 
lanternei magice pe care operatorul le scoate din cutia unde ele 
erau suprapuse. Așadar, în mulțimi putem vedea succedându-se 
ideile cele mai contradictorii. Lăsându-se antrenată de întâm- 
plările momentului, mulțimea va cădea sub influenţa uneia din 
ideile diverse înmagazinate în mintea sa și, în consecință, va 
comite actele cele mai discrepante. Lipsa sa totală de spirit 
critic nu-i va permite să vadă contradicţiile. 

De altfel acesta nu este un fenomen specific mulțimilor. ÎL 
întâlnim la mulți indivizi izolați, nu numai la făpturile primitive, 
ci la toti cei care printr-o latură oarecare a spiritului lor — de 
exemplu, membrii unei secte religioase fanatice — se apropie de 
primitivi. Eu însumi am observat lucrul acesta la indienii culti- 
vati, educati în universitățile noastre europene, de exemplu, și 
care obtinuserá cu toții diplome. Pe fondul lor imuabil de idei re- 
ligioase sau sociale ereditare se suprapusese, fără a le altera în 
vreun fel, un strat de idei occidentale, fără legătură cu primele. 

După împrejurări, unele sau altele își făceau apariția, cu 
cortegiul lor special de discursuri, în asa fel că acelaşi individ 
prezenta contradicţiile cele mai flagrante. Contradictii mai mult 

aparente decát reale, pentru cá numai ideile ereditare sunt destul 
de puternice la individul izolat ca sá deviná veritabile mobiluri 
de conduitá. Doar in cazul cánd, prin interferári, omul se aflá sub 
impulsuri ereditare diferite, actele acestuia pot fi, de la un mo- 
ment la altul, cu totul contradictorii. E inutil să insist asupra 
acestor fenomene, cu toate că importanța lor psihologică este 
capitală. Cred că sunt necesari cel putin zece ani de călătorii şi 
de observaţii pentru a se ajunge la înțelegerea lor. Ideile, nefiind 
accesibile mulțimilor decât după ce au îmbrăcat o formă foarte 
simplă, spre a deveni populare trebuie să sufere adesea transfor- 
mări importante. În cazul ideilor filosofice sau ştiinţifice, putem 
constata profunzimea modificărilor care le sunt necesare, pentru 
a cobori din strat în strat, până la nivelul mulțimilor. Aceste 
modificări depind îndeosebi de rasa din care fac parte mulțimile 
respective; ele sunt însă întotdeauna simplificatoare. 

Astfel, nu există de fapt, din punct de vedere social, o 
ierarhie de idei, adică idei mai mult sau mai puţin elevate. Prin 
faptul cá o idee ajunge până la mulțimi si le poate mișca, ea este 
deposedată de aproape tot ce o făcea să fie elevată si plină de 
grandoare. Valoarea ierarhică a unei idei este, de altminteri, fără 
importanţă. Singurele de luat în seamă sunt efectele pe care le 
produce. Ideile creștine din Evul Mediu, ideile democratice din 
secolul trecut!, ideile sociale de astăzi nu sunt, desigur, foarte 
înalte. Din punct de vedere filosofic, pot fi considerate chiar 
erori. Cu toate acestea, rolul lor a fost şi va rămâne imens, ele 
contând multă vreme si de acum înainte printre factorii esentiali 
ai conduitei statelor. Chiar dacă ideea a suferit modificări care o 
fac accesibilă mulțimilor, ea nu are efect decât atunci când, prin 
diverse procedee ce vor fi studiate în altă parte, pătrunde în 
inconștient şi devine sentiment. Această transformare este, în 
general, foarte îndelungată. În plus, nu trebuie să credem că o 
idee îşi poate produce efectul, fie şi la spiritele cultivate, pentru 
că i s-a demonstrat justetea. Ne dăm seama de lucrul acesta 
văzând cât de puţină influență are asupra majorității oamenilor 
demonstraţia cea mai clară. Evidenţa va putea fi acceptată de 


! Secolul al XVIII-lea. (n.t.) 

cátre un individ instruit; dar acesta va fi repede readus de incon- 
stientul sáu la concepțiile sale primare. Revedeti-l peste câteva 
zile şi vá va servi din nou vechile lui argumente, exact în aceiași 
termeni. Este efectul influenței ideilor anterioare devenite senti- 
mente; or, numai acestea din urmă acționează asupra mobilurilor 
profunde ale actelor şi discursurilor noastre. Când, pe diverse 
cal, o idee a sfârşit prin a se întipări în sufletul mulțimilor, ea 
dobândește o putere irezistibilă şi declanşează o întreagă serie de 
consecințe. Ideile filosofice care au dus la Revoluţia franceză au 
cerut mult timp spre a se implanta în spiritul popular. Dar, odată 
fixate, s-a văzut irezistibila lor forță. 

Elanul unui întreg popor spre cucerirea egalității sociale, spre 
realizarea de drepturi abstracte şi de libertăţi ideale a clătinat toate 
tronurile și a bulversat lumea occidentală. Timp de douăzeci de 
ani, popoarele s-au aruncat unele asupra altora și Europa a cu- 
noscut masacre precum cele ale lui Genghis-han şi Tamerlan. 
Niciodată nu a apărut atât de clar ce poate produce dezlantuirea 
de idei capabile să schimbe orientarea sentimentelor. 

Dacă ideilor le trebuie timp îndelungat pentru a se stabili 
în cugetul mulțimilor, un timp nu mai putin considerabil le este 
necesar ca să iasă de acolo. Asa că mulțimile sunt întotdeauna, 
în ceea ce privește ideile, în urmă cu mai multe generaţii fata 
de savanți si filosofi. Toti oamenii de stat știu astăzi ce contin 
eronat ideile fundamentale, dar influenţa lor fiind foarte puter- 
nică încă, sunt obligați să guverneze după principii în a căror 
veridicitate au încetat să creadă. 


2. Rationamentele mulțimilor 

Nu se poate spune într-un mod absolut că mulțimile n-ar fi influ- 
entate de raționamente. Dar argumentele pe care le folosesc mul- 
timile, ca şi cele care acționează asupra lor apar, din punct de 
vedere logic, inferioare încât numai prin analogie le putem cali- 
fica drept raționamente. Rationamentele inferioare ale multimi- 
lor sunt, ca şi cele elevate, întemeiate pe asociaţii: dar ideile 
asociate de mulțimi nu au între ele decât legături aparente, de 
asemănare sau de succesiune. Ele se inlántuie în maniera acelora 
ale unui eschimos care, ştiind din experiență că gheaţa, substanță 

transparenta, se topeste in gurá, trage concluzia cá si sticla, si ea 
transparentă, trebuie si ea să se topeasca în gură; sau in maniera 
acelora ale unui sálbatic care isi inchipuie cá máncánd inima 
unui dușman curajos dobândeşte curajul acestuia; sau in maniera 
muncitorului care, exploatat de patron, ajunge la concluzia că 
toti patronii sunt exploatatori. 

Asocierea de noţiuni diferite, care nu au între ele decât rapor- 
turi aparente, precum și generalizarea cazurilor particulare, aces- 
tea sunt caracteristicile logicii colective. Tocmai asociaţii de acest 
fel prezintă întotdeauna mulțimilor oratorii care ştiu să le manipu- 
leze. Numai astfel de asociaţii le pot influenţa. Ínlántuirea de rati- 
onamente riguroase ar rămâne de neînțeles pentru mulțimi și de 
aceea putem spune că ele nu rationeazá sau rationeazá fals, 
nefiind influențate de un raționament impecabil. De multe ori, la 
lectură, este izbitoare subrezimea unor cuvântări cu mare impact 
asupra unui auditoriu, dar nu trebuie uitat că ele erau menite să 
înflăcăreze mulţimea și nu să ajungă a fi citite de filosofi. 
Oratorul, într-o comuniune intimă cu mulțimea, caută să evoce 
imaginile care o seduc. Dacă reușește, scopul său a fost atins; iar 
un volum de predici nu valorează cât cele câteva fraze ce au 
reuşit să seducă cugetele pe care oratorul trebuia să le convingă. 

Este inutil să adăugăm că neputinta mulțimilor de a rationa 
corect le privează de orice spirit critic, adică de aptitudinea de a 
distinge adevărul de eroare, de a formula o judecată precisă. 
Judecatile pe care le acceptă nu sunt decât judecăți impuse si 
niciodată judecăţi discutate. Din acest punct de vedere, sunt 
numeroși indivizii care nu se ridică deasupra nivelului multimi- 
lor. Usurinta cu care anumite opinii devin generale tine indeo- 
sebi de imposibilitatea din partea majorităţii oamenilor de a-și 
forma o opinie personală bazată pe propriile raționamente. 


3. Imaginaţia mulțimilor 

Reprezentările pe care si le fac mulțimile, întocmai ca acelea a 
fiinţelor lipsite de judecată, sunt susceptibile de a fi profund 
impresionate. Imaginile evocate în mintea lor de un personaj, un 
eveniment, un accident, au aproape vivacitatea lucrurilor reale. 
Multimile sunt oarecum în situația celui care doarme, a cărui 

rațiune suspendată pe moment lasă să se ivească imagini de o 
intensitate extremă, dar care se risipesc repede în prezența reflec- 
tie. Nefiind capabile nici de reflecţie, nici de raționament, 
mulțimile nu cunosc neverosimilul; or, tocmai lucrurile incredi- 
bile sunt, în general, cele mai frapante. De aceea, latura miracu- 
loasă si legendară a evenimentelor frapează întotdeauna cel mai 
mult mulțimile. Miraculosul si legendarul reprezintă, în realitate, 
adevăratele suporturi ale unei civilizaţii. De-a lungul timpului, 
aparența a jucat un rol mult mai important decât realitatea. 
Irealul domină aici realul. 

Neputând gândi decât prin imagini, mulțimile nu se lasă 
impresionate decât de imagini. Numai acestea le inspáimántá 
sau le seduc, devenind mobiluri de acțiune. 

De aceea, reprezentațiile teatrale care dau imaginea în for- 
ma cea mai limpede au întotdeauna o enormă influență asupra 
mulțimilor. Pâine şi circ constituiau odinioară pentru plebea 
romană idealul de fericire. De-a lungul vremurilor, acest ideal 
s-a schimbat foarte putin. Nimic nu frapează mai mult imagi- 
natia populară decât o piesă de teatru. Întreaga sală trăiește în 
același timp aceleași emoţii, iar dacă acestea din urmă nu se 
transformă imediat în acte este pentru că spectatorul cel mai 
inconștient nu poate ignora faptul că este victima unei iluzii, că 
a râs sau a plâns pentru niște aventuri imaginare. Câteodată, to- 
tuși, sentimentele sugerate prin imagini sunt destul de puternice 
ca să tindă să se transforme în acte. S-a povestit adesea istoria 
acelui teatru popular dramatic obligat să ia măsuri de protecție 
la ieșirea actorului care îl reprezenta pe trădător, spre a-l 
proteja de violențele spectatorilor indignati de crimele sale 
imaginare. După părerea mea, acesta este unul din indiciile cele 
mai bune ale stării mintale a mulțimilor și îndeosebi în privința 
usurintei cu care este sugestionată. În ochii lor, irealul are 
aproape tot atâta importanță ca realul. Multimile manifestă o 
tendință vădită de a nu le diferenția. 

Puterea cuceritorilor si forța statelor se întemeiază pe ima- 
ginatia populară. Actionand asupra lor, imaginaţia antrenează 
mulțimile. Toate marile fapte istorice, crearea budismului, a 
creștinismului, a islamismului, Reforma, Revoluţia și, în zilele 

noastre, invazia amenintatoare a socialismului! sunt consecin- 
tele directe sau indepártate ale impresiilor puternice produse 
asupra imaginatiei multimilor. 

Tot astfel, marii oameni de stat din toate timpurile si din 
toate tárile, inclusiv tiranii absoluti, au socotit imaginatia popula- 
rá drept suport al puterii lor. Nu au incercat vreodatá sá guverne- 
ze impotriva ei. ,Numai dovedindu-ma catolic — spunea 
Napoleon in Consiliul de Stat — am reusit in rázboiul de la 
Vendée; dovedindu-má musulman, m-am stabilit in Egipt, iar 
dovedindu-má ultramontan?, i-am cástigat pe preoti in Italia. 
Dacă as fi guvernat un popor de evrei, as fi restaurat templul lui 
Solomon.” Poate că niciodată, de la Alexandru şi Cezar, niciun 
om mare nu a înțeles mai bine cum trebuie impresionată ima- 
ginatia mulțimilor. Preocuparea sa constantă era aceea de a o 
stimula. Medita la aceasta în victoriile sale, în predici, in 
discursuri, în tot ce a întreprins. Până si pe patul său de moarte se 
mai gândea la asta. 

Cum să stámesti imaginaţia mulțimilor? Vom vedea 
numaidecât. Să spunem de pe acum că demonstrațiile menite să 
influenţeze inteligența și rațiunea ar fi incapabile să atingă 
acest scop. Antoniu nu a avut nevoie de o retorică savantă ca să 
răscoale poporul împotriva asasinilor lui Cezar. El le-a citit 
oamenilor testamentul celui omorât şi le-a arătat cadavrul. Tot 
ceea ce frapează imaginaţia mulțimilor se prezintă sub forma 
unei imagini impresionante și clare, lipsite de interpretări 
adiacente sau neavând alt acompaniament decât câteva fapte 
surprinzătoare: o mare victorie, un mare miracol, o mare crimă, 
o mare speranță. Important este ca lucrările să fie înfăţişate in 
bloc şi fără vreo referire la cauzele lor. O sută de crime 


! Gustave Le Bon a fost unul dintre criticii acerbi ai socialismului, considerând 
că lupta de clasă nu este o descoperire a lui Karl Marx ci o pură banalitate. Le 
Bon arată că toate teoriile sociale care au avut pretenţia de a construi o societate 
în care să domine înțelegerea, dreptatea și egalitatea au fost un eșec, care 
conduce spre instaurarea unui regim polițienesc, înrudit cu regimurile totalitare. 
(vezi La Psychologie du socialisme [Psihologia socialismului]). (n.t.) 

2 Ultramontan = de dincolo de Alpi, în raport cu Franța; adică un catolic 
intransigent, adept al supremaţiei papale. (n.t.) 

márunte sau o sutá de mici accidente nu vor zgudui in vreun fel 
imaginatia multimilor; pe cánd o singurá crimá de proportii, o 
singurá catastrofá o va zgudui profund, chiar dacá ar avea 
rezultate mai putin ucigátoare decát cele o sutá de mici acci- 
dente luate la un loc. Marea epidemie de gripá care a secerat, la 
Paris, 5 000 de vieți în câteva săptămâni, a tulburat putin ima- 
ginatia populará. Aceastá veritabilá catastrofá nu se exprimá, 
intr-adevár, prin imagini vizibile, ci exclusiv prin datele sáp- 
tămânale ale statisticii. Dar un accident care, in loc de aceste 
5 000 de persoane, ar fi făcut să piară doar 500, în aceeași zi, 
într-o piaţă publică, ca urmare a unui eveniment vizibil, buná- 
oară prăbușirea Turnului Eiffel, ar fi produs asupra imaginaţiei 
mulțimii o impresie adâncă. Posibila dispariție a unui transat- 
lantic ce se presupunea, din lipsa altor informaţii, că s-a scu- 
fundat în larg, a răscolit, timp de opt zile, imaginația multi- 
milor. Or, statisticile oficiale arată că, în acelaşi an, s-au 
pierdut o mie de mari ambarcaţiuni. De aceste pierderi succe- 
sive, mult mai importante ca pierderi de vieți omenești si 
distrugeri de mărfuri, mulțimile nu se preocupă defel. 

Aşadar, nu faptele în sine frapează imaginaţia populară, 
cât felul în care ele sunt prezentate. Prin condensare, dacă pot 
spune asa, aceste fapte trebuie să producă o imagine tulbu- 
rătoare care să umple si să obsedeze spiritul. A cunoaște arta de 
a emotiona mulțimile înseamnă a cunoaște arta de a le guverna. 


Capitolul IV 


FORME RELIGIOASE PE CARE LE ÎMBRACĂ 
TOATE CONVINGERILE MULȚIMILOR 


Ce este sentimentul religios. Acesta este independent de adorarea unei 
divinități. Caracteristicile sale. Puterea convingerilor care îmbracă for- 
mă religioasă. Diverse exemple. Zeii populari nu au dispărut niciodată. 
Forme noi sub care ei renasc. Formele religioase ale ateismului. Impor- 
tanta acestor noţiuni din punct de vedere istoric. Reforma, Noaptea 
Sfântului Bartolomeu, Teroarea și toate evenimentele asemănătoare 
sunt consecința sentimentelor religioase ale mulțimilor și nu ale voinței 
indivizilor izolați. 


Am văzut deja că mulțimile nu rationeaza, că ele admit sau 
resping in bloc ideile, nesuportand nici discuții, nici contraziceri 
si că sugestiile ce acţionează asupra lor invadează în totalitate 
câmpul lor de înțelegere, tinzând de îndată să se transforme în 
acte. Am văzut că mulțimile sugestionate în mod corespunzător 
sunt gata să se sacrifice pentru idealul care le-a fost sugerat. Am 
văzut, în sfârșit, că ele cunosc doar sentimente violente și extre- 
me. Pentru ele, simpatia devine repede adoratie și, abia apărută, 
antipatia se transformă în ură. Aceste indicii generale ne permit 
deja să presimtim natura convingerilor lor. Examinând indea- 
proape convingerile mulțimilor, atât în epocile în care credința 
era exacerbată, precum şi în perioadele de tumult politic, precum 
cele din ultimul secol, constatăm că ele prezintă totdeauna o for- 
mă specială, pe care n-o pot determina mai bine decât numind-o 
sentiment religios. 

Sentimentul acesta are caracteristici foarte simple: adorarea 
unei ființe presupus superioare, teama de puterea care i se atri- 
buie, supunerea oarbă la comandamentele sale, neputinta de a-i 
pune în discuţie dogmele, dorinţa de a le răspândi, tendinţa de a-i 
considera drept dușmani pe toti cei ce refuză să le admită. Fie cá 
un asemenea sentiment se aplică unui Dumnezeu invizibil, unui 
idol de piatră, unui erou sau unei idei politice, el rămâne 

totdeauna de esentá religioasá. De asemenea, aici se contopesc 
supranaturalul si miraculosul. Multimile investesc cu aceeasi pu- 
tere misterioasă formula politică sau pe şeful victorios care le 
fanatizează momentan. 

Omul este religios nu numai când adoră o divinitate, ci şi 
atunci când își adună toate resursele spiritului, toate subordonă- 
rile voinţei, toată ardoarea fanatismului pentru o cauză sau o 
fiinţă devenită scopul şi călăuza sentimentelor și acțiunilor 
sale. Intoleranta şi fanatismul reprezintă accesoriile obișnuite 
ale unui sentiment religios. Ele sunt inevitabile la cei încre- 
dintati că posedă secretul fericirii pământești sau eterne. Aceste 
două trăsături se regăsesc la toti oamenii adunați în grup, atunci 
când îi pune în mișcare o convingere oarecare. lacobinii din 
vremea Terorii erau la fel de religioşi precum catolicii 
Inchiziției, iar teribila lor inflácárare deriva din aceeași sursă. 
Convingerile mulțimilor îmbracă trăsăturile supunerii oarbe, 
ale intolerantei sălbatice, ale nevoii de propagandă violentă 
care sunt specifice sentimentului religios; deci se poate spune 
că toate credințele lor religioase au o formă religioasă. Eroul 
aclamat de mulțime este pentru ea un veritabil zeu. Așa a fost 
Napoleon timp de cincisprezece ani şi nicio divinitate nu a avut 
adoratori mai fideli. Nicio divinitate nu i-a trimis mai uşor pe 
oameni la moarte. Zeii păgânismului şi ai creştinismului nu au 
exercitat vreodată o dominare mai mare asupra sufletelor. 
Fondatorii de credinţe religioase sau politice le-au fondat știind 
să impună mulțimilor sentimente de fanatism religios care îl 
fac pe om să-și afle fericirea în adorare și îl împing să-și sacri- 
fice viata pentru idolul lui. Si așa a fost in toate vremurile. În 
minunata sa carte despre Galia romană, Fustel de Coulanges! 
observă că Imperiul roman nu s-a menţinut prin forță, ci prin 
admirația religioasă pe care a inspirat-o. „Este un caz unic în 
istoria lumii, spune el, pe bună dreptate, ca un regim detestat de 
populaţii care să dureze cinci secole... Si este de neînțeles cum 
treizeci de legiuni ale Imperiului ar fi putut supune o sută de 


! Fustel de Coulanges (1830-1889), istoric şi scriitor francez, autor al lucrării 
La cité antique [Cetatea antică], (1864). (n.t.) 

milioane de oameni“. Dacă aceștia au arătat supunere, este pen- 
tru că împăratul, personificând grandoarea romană, era în mod 
unanim adorat ca divinitate. Până și în cele mai mici așezări ale 
Imperiului există un altar al împăratului. „În vremea aceea s-a 
văzut ivindu-se în suflete, de la un capăt la celălalt al Impe- 
riului, o religie nouă, care avea drept divinități pe împărații 
înșişi. Înaintea perioadei creştine, întreaga Galie, reprezentată 
de şaizeci de cetăţi, a înălțat în comun, în apropiere de Lyon, 
un templu închinat lui Augustus... Preoţii templului, aleşi de 
reuniunea cetăților galeze, erau cele mai importante personali- 
tati din tara lor... Este imposibil ca toate acestea să fie puse 
doar pe seama fricii și a servilismului. Nu puteau fi servile 
popoare întregi, şi nu timp de trei secole. Nu cei de la curte îl 
adorau pe împărat, ci Roma. Era vorba despre întreaga Romă şi 
nu numai de ea, ci şi de Galia, Spania, Grecia si Asia“ 

Astăzi, majoritatea marilor cuceritori de suflete nu mai au 
altare, dar au statui şi portrete, iar cultul lor nu este în esență 
diferit de cel de altădată. Pentru a reuși să înţelegem filosofia 
istoriei trebuie, întâi să pătrundem acest aspect fundamental al 
psihologiei mulțimilor: pentru ele trebuie să fii zeu ori nimic. 
Nu avem aici superstiții din alte timpuri, definitiv izgonite de 
rațiune. În lupta sa veșnică împotriva raţiunii, sentimentul 
niciodată n-a fost învins. Multimile nu mai vor să audă 
cuvintele divinitate ori religie, care le-au dominat atâta vreme; 
dar nicio epocă nu a văzut înălțându-se atâtea statui şi altare ca 
în ultima sută de ani. Mişcarea populară cunoscută sub numele 
de boulangisme! a demonstrat cát de ușor sunt gata să reînvie 
instinctele religioase ale mulțimilor. Nu există han de ţară care 
să nu aibă portretul „generalului“ I se atribuia puterea de a 
îndrepta toate nedreptatile, toate relele, şi mii de oameni şi-ar fi 
dat viata pentru dânsul. Ce loc n-ar fi cucerit el în istorie, daca 
trăsăturile lui de caracter i-ar fi putut susține legenda! De fapt 
este o cu totul inutilă banalitate să repeti că mulțimilor le 
trebuie o religie. Convingerile politice şi sociale, credinţa nu 


! Mişcare politică franceză din anii 1885-1889, animată de generalul Georges 
Boulanger (1837-1891) (n.t.) 

prind la ele decât dacă îmbracă întotdeauna forma religioasă 
care le pune la adăpost de orice îndoială. Ateismul, dacă ar fi 
posibil să se determine acceptarea sa de către mulțimi, ar avea 
întreaga ardoare intolerantă a unui sentiment religios si, in 
formele sale exterioare, ar deveni curând un cult. De altfel, 
evoluţia micii secte pozitiviste ne oferă deja o dovadă. Ea 
seamănă cu cea nihilistă, a cărei istorie o ştim de la profundul 
Dostoievski. Lămurit într-o bună zi de luminile raţiunii, el a 
spart icoanele divinitatilor si sfinţilor care impodobeau altarul 
micii sale capele, a stins lumânările și, fără să piardă timpul, a 
înlocuit icoanele distruse prin lucrările câtorva filosofi atei. 
Apoi, a reaprins cu pioşenie lumânările. Obiectul credinţei sale 
religioase se transformase, dar se poate spune oare că şi senti- 
mentele sale religioase se schimbaseră cu adevărat? 

Repet, nu înţelegem bine anumite evenimente istorice — pe 
cele mai importante — decât după ce ne dăm seama de forma 
religioasă pe care totdeauna sfârșesc prin a îmbrăca convin- 
gerile mulțimilor. Multe fenomene sociale reclamă mai degrabă 
studierea de către un psiholog decât de către un naturalist. 
Marele nostru istoric Taine nu a examinat Revoluţia decât ca 
un naturalist, aşa că geneza reală a evenimentelor adesea i-a 
scăpat! El a observat perfect faptele, dar, din pricina faptului 
că nu a pătruns psihologia mulțimilor, celebrul scriitor nu a 
reușit întotdeauna să ajungă la cauze. Dat fiind că faptele l-au 
îngrozit prin latura lor sângeroasă, anarhică și feroce, Taine n-a 
văzut în eroii marii epopei decât o hoardă de sălbatici epilep- 
tici, inrobiti de propriile instincte. Violentele Revoluţiei, masa- 
crele, nevoia sa de propagandă, declaraţiile de război făcute 
tuturor regilor se explică numai dacă vedem că s-a stabilit o 
nouă credință religioasă în sufletul mulțimilor. Reforma, Noap- 
tea Sfântului Bartolomeu, războaiele religioase, Inchiziția, Te- 
roarea sunt fenomene identice, săvârşite sub puterea sugestiei 


! Trimitere la Hippolyte Taine, Les Origines de la France contemporaine 
[L'ancien régime (1875); La Revolution I- l'anarchie (1878); La Révolution 
II — La conquête jacobine (1881); La Revolution Ill — Le gouvernement 
révolutionnaire (1883); Le Régime moderne (1890-1893)]. (n.t.) 

de sentimentele religioase care îndeamnă la extirparea, prin foc 
şi sabie, a tot ce se opune instituirii noii credințe. Metodele 
Inchiziției şi ale Terorii sunt ale unor credincioşi adevărați. 
Dacă ar fi folosit alte metode, ei nu ar mai fi fost credincioşi. 

Rásturnári similare cu acelea pe care tocmai le-am evocat 
nu sunt posibile decât atunci când izvorăsc din sufletul multi- 
milor. Cei mai autoritari despoti tot nu ar putea să le declan- 
seze. Istoricii care arată că masacrele din ziua Sfântului 
Bartolomeu! ar fi opera unui rege, ignoră atât psihologia multi- 
milor cât şi pe aceea a regilor. Astfel de manifestări nu pot ieşi 
decât din sufletul popular. Puterea absolută a monarhului cel 
mai despotic nu face decât să grăbească sau să amâne puţin 
momentul izbucnirii lor. Nu regii au înfăptuit masacrele de 
Sfântul Bartolomeu, nici războaiele religioase, după cum nici 
Robespierre, Danton sau Saint-Just nu au făcut Teroarea. În 
spatele unor evenimente de acest fel se află totdeauna sufletul 
mulțimilor. 


! Act despre care se stie că a fost ordonat de regele Carol al IX-lea la 24 
august 1572, când peste 3 000 de protestanți au fost victimele unor intrigi de 
curte, însă pe fundalul atmosferei create în rândul poporului împotriva 
reformistilor considerati complotisti, antipatrioti. (n.t.) 

OPINIILE SI CREDINTELE MULTIMILOR 


Capitolul I 


FACTORII INDEPARTATI AI CREDINTELOR SI 
OPINIILOR MULTIMILOR 


Factorii pregatitori ai credintelor multimilor. Nasterea credintelor multi- 
milor este consecinta unei elaborári anterioare. Studierea diversilor fac- 
tori ai acestor credințe. 1. Rasa. Influenta predominantă pe care o 
exercită ea. Rasa reprezintă sugestiile ancestrale. 2. Tradițiile. Acestea 
sunt sinteza sufletului rasei. Importanța socială a tradițiilor. Prin ce si 
după ce au fost necesare, ele devin dăunătoare. Multimile sunt conser- 
vatoarele cele mai tenace ale ideilor tradiționale. 3. Timpul. El pre- 
gateste instituirea credințelor şi, ulterior, distrugerea lor. Ordinea poate 
ieşi din haos datorită lui. 4. Instituţiile politice şi sociale. Ideea eronată a 
rolului lor. Influenţa lor este extrem de slabă. Ele sunt efecte, nu cauze. 
Popoarele nu ar fi în stare să-şi aleagă instituţiile care li se par cele mai 
bune. Instituţiile sunt etichete care, sub același titlu, subsumează lucru- 
rile cele mai diferite. Cum se pot elabora constitutiile. Necesitatea pen- 
tru anumite popoare a unor instituţii rele din punct de vedere teoretic, 
cum este centralizarea. 5. Instructia și educaţia. Eroarea ideilor actuale 
privind influența instruirii asupra mulțimilor. Indici statistici. Rolul 
demoralizator al educaţiei latine. Influenţa pe care ar putea s-o exercite 
instruirea. Exemple furnizate de diferite popoare. 


Tocmai am cercetat constituţia mintală a mulțimilor. Cu- 
noastem felul lor de a simți; de a gândi, de a rationa. Sá exami- 
nam acum modul în care se nasc și se instituie opiniile si cre- 
dintele lor. Factorii care determină aceste opinii şi credințe sunt 
de două feluri: factori îndepărtați şi imediati. Factorii îndepărtați 
determină mulțimile să adopte anumite convingeri și să le respin- 
ga pe altele. Ele pregătesc terenul pe care incoltesc deodată ideile 
noi, ale căror forță şi efecte uimesc, dar a căror spontaneitate nu e 
decât aparentă. Explozia şi punerea în practică a anumitor idei de 
către mulțimi capătă uneori un aspect de surpriză fulgerătoare. 
Nu avem aici decât un efect superficial, în spatele căruia trebuie 
să căutăm mai mereu un lung proces anterior. 

Factorii imediati sunt cei care, suprapunându-se pe acest 
lung travaliu, fără care nu ar putea acționa, provoacă 

persuasiunea activă la mulţimi, adică fac să ia formă ideea si o 
declanșează, cu toate consecințele. Sub impulsul acestor factori 
imediati se ivesc deciziile care ridică brusc colectivitatile; datorită 
lor izbucneşte o răscoală sau se declară o grevă; datorită lor, mase 
enorme îl aduc pe un om la putere sau răstoarnă un guvern. 

În toate evenimentele importante ale istoriei se constată 
acțiunea succesivă a acestor două ordine de factori. Revoluţia 
franceză, pentru a oferi doar unul dintre cele mai impresionante 
exemple, a avut printre factorii sai îndepărtați criticile scriitori- 
lor, abuzurile vechiului regim. Sufletul mulțimilor, astfel pre- 
gătit, s-a răzvrătit apoi uşor, ca urmare a factorilor imediati, 
cum sunt discursurile unor oratori sau rezistentele curții legate 
de propunerea unor reforme neînsemnate. Printre factorii înde- 
partati se disting unii cu caracter general, pe care îi regăsim la 
baza tuturor credințelor și opiniilor mulțimilor; aceștia sunt: 
rasa, tradiţiile, timpul, instituţiile, educația. Vom arăta în 
continuare rolul fiecăruia dintre ei. 


1. Rasa 

Factorul rasă este unul de prim-plan, deoarece fie si numai el 
singur este mult mai important decât toti ceilalți. L-am studiat 
suficient într-o carte precedentă, ca să mai fie acum util să 
revenim pe larg asupra lui. Am arătat acolo ce este o rasă 
istorică și cum, de îndată ce caracteristicile sale s-au format, 
credințele, instituțiile şi artele, într-un cuvânt toate elementele 
civilizației devin expresia exterioară a sufletului rasei. Puterea 
rasei este de aşa natură încât niciun element nu ar putea să 
treacă de la un popor la altul fără să sufere transformările cele 
mai profunde!. Mediul, împrejurările, evenimentele reprezintă 
sugestiile sociale ale momentului. Ele pot exercita o acţiune 


! Aceasta este o constatare nouă, fără de care însă devenirea istorică ar 
rămâne de neînțeles și de aceea am consacrat mai multe capitole pentru 
demonstrarea ei în lucrarea mea Les lois psychologiques de l'évolution des 
peuples [Legile psihologice si evoluția popoarelor]. Cititorul va vedea aici 
că, în pofida unor aparente înșelătoare, nici limba, nici religia, nici artele, 
altfel spus, niciun alt element de civilizație nu poate trece intact de la un 
popor la altul. (n.a.) 

importantă, dar totdeauna vremelnică, dacă este contrară suges- 
tiilor rasei, adică întregii serii de strămoși. Vom avea prilejul, 
în câteva capitole ale prezentei lucrări, să revenim la influența 
rasei și să arătăm că această influență este atât de mare încât 
domină caracteristicile speciale ale sufletului mulțimilor. Toc- 
mai de aceea, diverse țări prezintă în ceea ce priveşte credințele 
lor și comportamentul deosebiri foarte pronunţate şi nu pot fi 
influențate în același mod. 


2. Tradițiile 

Tradițiile reprezintă ideile, trebuintele, sentimentele trecutului. 
Ele constituie sinteza rasei și apasă cu toată greutatea asupra 
noastră. Științele biologice s-au transformat de când embriolo- 
gia a arătat influenţa imensă a trecutului în evoluția vietuitoa- 
relor; se va întâmpla la fel si cu ştiinţele istorice atunci când 
această noţiune va fi mai răspândită. Ea nu este încă îndeajuns 
de cunoscută si multi oameni de stat au rămas la ideile 
teoreticienilor din secolul trecut, imaginandu-si cá o societate 
se poate rupe de trecutul său și că poate fi reconstruită piesă cu 
piesă, luându-se drept călăuză luminile rațiunii. Un popor este 
un organism creat de trecut. Ca orice organism, el nu se poate 
modifica decât prin acumulări ereditare lente. Adevaratii con- 
ducători de popoare sunt tradiţiile acestora; si, asa cum am 
repetat-o de atâtea ori, popoarele nu-şi schimbă ușor decât for- 
mele exterioare. Fără tradiții, adică fără suflet național, nicio 
civilizație nu este posibilă. 

În fapt, cele două mari ocupaţii ale omului, de când există 
el, au fost crearea unei rețele de tradiții, apoi distrugerea 
acestora atunci când efectele lor binefăcătoare s-au uzat. Fără 
tradiții stabile nu există civilizație; fără lenta eliminare a aces- 
tor tradiții nu există progres. Dificultatea constă în a găsi 
echilibrul între stabilitate şi variabilitate. Dificultatea aceasta 
este imensă. Când un popor lasă obiceiurile sale să se fixeze 
prea solid, de-a lungul a numeroase generaţii, el nu mai poate 
evolua și devine, precum China, incapabilă de perfecționare. 
Chiar si revoluțiile violente devin neputincioase, căci se 
întâmplă atunci fie ca fragmentele sfărâmate ale lanţului să se 

sudeze și trecutul să-și reia cursul fără schimbări, fie ca frag- 
mentele dispersate să genereze anarhia și, în scurt timp, deca- 
denta. În consecință, sarcina fundamentală a unui popor trebuie 
să fie aceea de a păstra instituţiile trecutului, modificându-le 
puţin câte puţin. Sarcină grea. Romanii, în timpurile vechi, en- 
glezii, în cele moderne, sunt aproape singurii care au realizat-o. 

Conservatorii cei mai stăruitori ai ideilor tradiționale şi care 
se opun cu obstinatie schimbării lor sunt tocmai mulțimile si în- 
deosebi categoriile de mulțimi care constituie castele. Am insis- 
tat asupra acestui spirit conservator și am arătat că multi revoltați 
nu ajung decât la schimbări de cuvinte. La finele secolului trecut, 
în fata bisericilor distruse, a preoților expulzați sau ghilotinati, a 
persecuției universale a cultului catolic, se putea crede că vechile 
idei religioase şi-au pierdut toată puterea; cu toate acestea, după 
câțiva ani reclamatiile au condus la reinstituirea cultului abolit!. 
Niciun exemplu nu demonstrează mai bine puterea tradițiilor 
asupra sufletului mulțimilor. Nu templele adăpostesc idolii cei 
mai redutabili, și nici palatele pe tiranii cei mai despotici. Aces- 
tea sunt distruse cu ușurință. Stăpânitorii invizibili care domnesc 
în sufletele noastre scapă oricărui efort de distrugere și nu ce- 
dează decât lentei uzuri a secolelor. 


3. Timpul 

În problemele sociale, ca şi în problemele biologice, unul 
dintre cei mai activi factori este timpul. El este adevăratul 
creator si marele distrugător. El este acela care a clădit munții 
din fire de nisip și care a ridicat până la demnitatea umană 


! Raportul vechiului membru al Conventiunii, Fourcroy, citat de Taine, este 
foarte clar din acest punct de vedere; „Ceea ce vedem pretutindeni în legătură 
cu sărbătonrea duminicii și în legătură cu frecventarea bisericilor dovedeşte că 
masa francezilor vrea să se revină la vechile uzante și nu mai este cazul să se 
reziste acestei înclinații nationale... Marea masă a oamenilor are nevoie de 
religie, de cult şi de preoți. Este o eroare a câtorva filosofi moderni, in care eu 
însumi am fost antrenat, aceea de a crede în posibilitatea unei instruiri destul de 
răspândite spre a distruge prejudecățile religioase: ele sunt, pentru marele 
număr de nenorociti, o sursă de consolare... Deci trebuie să-i lăsăm masei 
poporului preoţii săi, altarele sale, cultul său“ (n.a.) 

obscura celula a erelor geologice. Pentru a transforma un feno- 
men oarecare intervin secole. Pe buna dreptate, s-a spus cá o 
furnica ar putea sterge de pe planeta masivul Mont Blanc, daca 
ar avea timp. O fiintá care ar avea puterea magica sa varieze 
timpul dupa voia sa ar avea puterea pe care credinciosii o 
atribuie zeilor lor. Noi insá nu avem aici a ne ocupa decát de 
influenta timpului in geneza opiniilor multimilor. Actiunea sa 
este imensá si din acest punct de vedere. El tine sub dependenta 
sa marile forte — precum rasa — care nu se pot forma fără el. El 
face să evolueze si să moară toate credinţele. Prin el îşi doban- 
desc puterea și tot prin el și-o pierd. Timpul pregăteşte opiniile 
si credinţele mulțimilor, adică patul lor de germinatie. Rezultă 
de aici că anumite idei realizabile într-o epocă nu sunt 
realizabile în alta. Timpul acumulează imensul reziduu de cre- 
dinte şi convingeri pe care iau naștere ideile unei epoci. Ele nu 
apar la întâmplare și fără temei. Rădăcinile lor se afundă în 
trecut. Dacă ele înfloresc, timpul este acela care le-a pregătit 
apariția şi totdeauna trebuie să ne întoarcem ca să concepem 
geneza. Sunt fiice ale trecutului și mame ale viitorului, dar 
mereu rămân sclavele timpului. 

Așadar, acesta din urmă este adevăratul nostru stăpân și este 
suficient să-l lăsăm să acţioneze ca să vedem toate lucrurile 
transformându-se. Astăzi ne nelinistesc foarte tare aspirațiile 
amenințătoare ale mulțimilor, distrugerile şi răsturnările pe care 
le prevestesc. Timpul se va ocupa de restabilirea echilibrului. 

„Niciun regim — scrie cu justete dl Lavisse! — nu se va 
clădi într-o singură zi. Structurile politice şi sociale sunt opere 
care au nevoie de secole pentru a se cristaliza: feudalitatea a 
existat informă și haotică vreme de câteva secole, înainte de 
a-şi găsi regulile; de asemenea, monarhia absolută a trăit timp 
de secole mai înainte de a-și găsi mijloace caracteristice de gu- 
vernare și a avut mari necazuri în aceste perioade de așteptare“ 


! Ernest Lavisse (1842-1922), istoric francez, coordonatorul lucrării Histoire de 
la France contemporaine depuis la Revolution jusqu'ă la paix de 1919 [Istoria 
Franţei contemporane de la Revalutie la Pacea de la 1919] (1920-1922). (n.t.) 


74 Psihologia multimilor 


4. Institutiile politice si sociale 

Ideea cá instituţiile pot remedia defectele societății, cá progresul 
popoarelor rezultă din perfecționarea constitutiilor și guvernelor 
și că schimbările sociale se operează prin efectul decretelor; 
ideea aceasta, zic, este foarte răspândită încă. Revoluţia franceză 
a avut-o drept punct de plecare, iar teoriile sociale actuale se 
întemeiază pe ea. Un șir continuu de experienţe nu a reușit să 
zdruncine această redutabilă himeră. În zadar, filosofi şi istorici 
au încercat în zadar să-i demonstreze absurditatea. Cu toate 
acestea, nu le-a fost greu să arate că instituţiile sunt fiicele 1dei- 
lor, sentimentelor si moravurilor; $i că nu refacem ideile, senti- 
mentele si moravurile rescriind codurile de legi. Un popor nu isi 
alege instituțiile după bunul plac, asa cum nu-și alege culoarea 
ochilor sau a părului. Instituţiile și formele de guvernământ 
reprezintă produsul rasei. Departe de a fi modelatoarele unei 
epoci, ele sunt creaţiile epocii. Popoarele nu sunt guvernate 
potrivit capriciilor lor de moment, ci așa după cum o cere carac- 
terul lor. Uneori este nevoie de secole pentru ca formarea unui 
regim politic, după cum se cer secole spre a-l schimba. Insti- 
tutiile nu au vreo virtute intrinsecă; ele nu sunt nici bune, nici 
rele în sine. Bune la un moment dat pentru un public anume, pot 
fi detestabile pentru un altul. Așadar, un popor nu are nicidecum 
puterea de a-şi schimba realmente instituţiile. Desigur că poate, 
cu preţul unor revoluţii violente, să le modifice numele, dar 
fondul nu se modifică. Numele sunt etichete goale de care 
istoricul, preocupat de valoarea reală a lucrurilor, nu are a tine 
seama. Așa se explică, de pildă, statutul Angliei!, cea mai demo- 
cratică tara din lume, supusă totuși unui regim monarhic, pe când 
republicile hispano-americane, orânduite de constituţii republi- 
cane, suferă cele mai apăsătoare despotisme. Caracterul popo- 
rului şi nu guvernămintele determină destinele lor. Am încercat 


! Este ceea ce recunosc, chiar şi în Statele Unite, republicanii cei mai avansați. 
Ziarul american Forum exprima această opinie categorică în termeni pe care îi 
reproduc aici după Review of Reviews din decembrie 1894: „Nu trebuie să 
uităm niciodată, fie că suntem cei mai ferventi inamici ai aristocrației, că Anglia 
este astăzi cea mai democratică tara din lume, tara unde drepturile individului 
sunt cele mai respectate, tara unde indivizii au cea mai mare libertate.“ (n.a.) 

sa stabilesc acest adevar intr-un volum precedent, sprijinindu-ma 
pe exemple incontestabile!. 

Este deci o sarciná puerilá, un exercitiu de retor sá-ti pierzi 
timpul cu redactarea de constituţii. Necesitatea si timpul își iau 
asupra lor sarcina de a le elabora, atunci când sunt lăsaţi să acti- 
oneze aceşti doi factori. Marele istoric Macaulay” arată, într-un 
pasaj pe care ar trebui să-l înveţe pe de rost politicienii din toate 
țările latine, cá anglo-saxonii au înţeles acest lucru. După ce a 
explicat binefacerile legilor care par, din punctul de vedere al 
rațiunii pure, un haos de absurditati și de contradicții, compară 
duzinile de constituţii decedate în convulsiunile popoarelor lati- 
ne ale Europei $i Americii cu constituția Angliei, subliniind ca 
aceasta din urmă nu a fost schimbată decât foarte lent, pe părți, 
sub influenţa necesităților imediate și niciodată ca urmare a unor 
raționamente speculative. „Nu simetria trebuie să ne preocupe 
întâi de toate, ci utilitatea; să nu îndepărtăm niciodată o anomalie 
doar pentru că este o anomalie; nu trebuie să inovăm niciodată 
dacă nu se simte nevoia, iar dacă se simte, să inovăm exact în 
măsura necesară acoperirii nevoii respective; să nu instituim 
vreo propunere mai largă decât cazul particular pe care vrem să-l 
remediem; acestea sunt regulile care, de pe vremea lui Ioan? si 
până în epoca reginei Victoria, au călăuzit în genere deliberările 
celor 250 de parlamente“ 

Ar trebui să luăm una câte una legile, instituțiile fiecărui 
popor, pentru a arăta în ce măsură sunt expresia nevoilor rasei 
ȘI că, din această pricină, nu pot fi schimbate brusc. Se pot face 
consideraţii filosofice, de exemplu, asupra avantajelor şi incon- 
venientelor centralizării; dar când vedem un popor compus din 


! Gustave Le Bon, L'homme et les societés. Leurs origines et leur histoire 
[Omul si societatile. Originile si istoria] (Tome I, Développement physique et 
intellectuel de l'homme; Tome II, Développement des societés). (n.t.) 

? Thomas Babington Macaulay (1800-1859), istoric si om politic englez, 
membru al Partidului Liberal, ministru de Rázboi, autorul lucrari The 
History of England from the Accession of James the Second [Istoria Angliei 
de la urcarea pe tron a lui James IT] (5 volume, 1849). (n.t.) 

? [oan fárá de Tará, rege al Angliei in perioada 1199-1216, cáruia feudalii i-au 
impus, in penultimul an al domniei sale, Magna Charta Libertatum. (n.t.) 

rase diferite făcând eforturi de milenii spre a ajunge la această 
centralizare, când constatăm că o mare revoluţie care a avut 
drept scop distrugerea tuturor instituțiilor trecutului, pentru ca 
apoi să fie obligată nu numai să respecte această centralizare, ci 
să o şi exagereze, atunci putem conchide cá este rodul nece- 
sității imperioase şi să deplângem necugetarea oamenilor 
politici care vorbeau despre distrugerea ei. Dacă, din întâm- 
plare, opinia lor ar triumfa, reușita ar fi semnalul unei anarhii 
profunde!, care ne-ar readuce, de altfel, la o nouă centralizare, 
mai împovărătoare decât cea veche. 

Din cele de mai sus rezultă că nu în instituţii trebuie să 
căutăm mijlocul de a acţiona profund asupra sufletului mulți- 
milor. Unele tari, precum Statele Unite, prosperă miraculos cu 
instituții democratice, iar altele, cum sunt republicile latino- 
americane, vegetează în cea mai lamentabilă anarhie, în pofida 
unor instituții asemănătoare. Aceste instituții sunt tot atât de 
străine de grandoarea unora cât şi de decăderea celorlalte. Po- 
poarele rămân guvernate de caracterul lor şi orice instituţie care 
nu se mulează pe acest caracter nu reprezintă decât o haină de 
împrumut, o deghizare vremelnică. Desigur, s-au purtat răz- 
boaie sângeroase, au avut loc revoluții violente, și încă vor mai 
avea loc, spre a se impune instituţiile cărora li se atribuie 
puterea supranaturală de a crea fericirea. Deci s-ar putea spune, 
într-un sens, că instituțiile acționează asupra sufletului multi- 
milor pentru că ele sunt cele care generează asemenea mișcări. 
Noi însă știm că, în realitate, triumfătoare sau înfrânte, ele nu 
posedă în sine vreo virtute. Urmărind cucerirea lor, nu ajun- 
gem, așadar, decât să alergăm după himere. 


! Dacă facem o apropiere între profundele disensiuni religioase si politice care au 
separat diferitele parti ale Franţei (ceea ce tine în mod evident de rasă) şi 
tendinţele separatiste din timpul Revoluţiei, ce au reizbucnit către sfârşitul războ- 
iului franco-prusac, constatăm că diversele naționalități care trăiesc pe pământ 
francez sunt încă departe de a fi fuzionat complet. Centralizarea impusă de Revo- 
lutie şi crearea unor departamente artificiale menite să amestece vechile provincii 
au fost, fără îndoială, o întreprindere utilă. Dacă descentralizarea, despre care 
vorbesc astăzi spirite necugetate, ar putea fi înfăptuită, ar duce imediat la discor- 
die. A nu tine seama de asta înseamnă a uita istoria noastră. (n.a.) 

5. Învățământul şi educația 
Printre ideile dominante ale timpului nostru se află şi urmă- 
toarea: instruirea are drept rezultat sigur perfecționarea oame- 
nilor şi chiar egalitatea lor. Prin simpla repetare, asertiunea 
aceasta a devenit una dintre dogmele cele mai greu de zdruncinat 
ale democraţiei. Ar fi greu să abordăm acum această dogmă, la 
fel de greu cum era odinioară să te atingi de cele ale bisericii. 
Dar asupra acestui punct, ca şi asupra a multor altele, ideile 
democratice se află în profund dezacord cu datele psihologiei și 
cele ale experienței. Câţiva filosofi eminenti, îndeosebi Herbert 
Spencer, nu au avut dificultăți prea mari ca să arate că instruirea 
nu-l face pe om nici mai moral, nici mai fericit, că nu-i modifică 
instinctele si pasiunile ereditare si că, rău directionatá, poate 
deveni mai degrabă primejdioasă decât utilă. Statisticienii au 
confirmat aceste considerații spunându-ne că criminalitatea 
crește odată cu generalizarea instruirii, sau cel puţin odată cu 
generalizarea unei instruiri; că cei mai răi duşmani ai societăţii, 
anarhistii, se recrutează adesea dintre premiantii școlilor. Un 
distins magistrat, domnul Adolphe Guillot, făcea observaţia că 
azi există 3 000 de criminali, fata de 1 000 de analfabeți si că, în 
50 de ani, criminalitatea a crescut de la 227 la 100 000 de locui- 
tori la 552, înregistrând, cu alte cuvinte, o creștere de 133%. Și 
el, şi colaboratorii săi au remarcat că, în principal, criminalitatea 
creşte în rândul tinerilor pentru care şcoala gratuită și obligatorie 
a înlocuit ucenicia făcută la patron. Fără îndoială, nimeni nu a 
susținut vreodată că instruirea bine îndrumată nu ar putea da 
rezultate practice foarte utile, dacă nu pentru a ridica moralitatea, 
cel putin pentru a dezvolta capacitățile profesionale. Din neferi- 
cire, popoarele latine, mai ales de treizeci de ani încoace, și-au 
bazat sistemul de instruire pe principii foarte defectuoase și, în 
pofida observațiilor unor spirite eminente, persistă în lamentabi- 
lele lor erori. Eu însumi am arătat, în mai multe lucrări!, că 
educaţia noastră actuală transformă în dușmani ai societăţii un 


! A se vedea Psychologie du socialisme, 7e édit, si Psychologie de 
l'éducation, |4e édition. (n.a.) 

mare număr dintre cei care au primit-o si recrutează discipoli 
pentru cele mai dăunătoare forme de socialism. 

Primul pericol al acestei educatii — cu deplină justete califi- 
cata drept latină — este acela de a se întemeia pe o eroare psiho- 
logică fundamentală: primejdia de a-şi imagina că recitarea de 
manuale dezvoltă inteligența. În consecință, ne dăm silinta să 
învăţăm cát mai mult posibil si, de la scoala primară la doctorat 
sau concursurile pentru titlul de agregat, tânărul nu face decât să 
ingurgiteze conţinutul cărților, fără a-şi exersa vreodată judecata 
proprie şi inițiativa. Pentru el, instruirea constă în a recita și a 
asculta. „Să înveţi lecţii, să ştii pe dinafară o gramatică sau un 
compendiu, să repeti, să imiti perfect, iată — scria un fost minis- 
tru ai instrucţiunii publice, dl Jules Simon — o educaţie nostima 
în care orice efort este un act de credință fata de infailibilitatea 
dascălului și care nu face decât să ne micșoreze și să ne facă 
neputincioşi“. Dacă această educaţie nu ar fi decât inutilă, ne-am 
putea mărgini să-i deplangem pe nefericitii copii pe care, în locul 
atâtor lucruri necesare, preferăm să-i învăţăm genealogia fiilor 
lui Clotaire!, luptele Neustriei? si Austrasiei”, ori clasificările 
zoologice; dar ea prezintă pericolul mult mai serios de a inspira 
celui care a primit-o un dezgust excesiv fata de condiţiile în care 
s-a născut și dorința nestăpânită de a evada din aceste condiţii. 
Muncitorul nu mai vrea să rămână muncitor, țăranul nu mai 
doreşte să fie țăran, iar ultimul dintre burghezi nu vede pentru 
fin săi altă carieră posibilă decât funcțiile de funcționar al 
statului. În loc să-i pregătească pe oameni pentru viata, scoala 
nu-i pregăteşte decât pentru funcții publice, unde reușita nu cere 
nicio sclipire de inițiativă; la baza scării sociale, ea creează 
aceste armate de proletari nemulțumiți de soarta lor și mereu 
gata de revoltă; sus, burghezia noastră frivolă, sceptică și credulă 
totodată, îndoctrinată cu încrederea superstitioasa in statul-pro- 
videntá pe care, totuși, mereu îl vorbește de rău, invinovatind 


! Nume purtat de mai multi dintre regii francezi, urmași ai lui Clovis în se- 
colele VI-VIII. (.t.) 

2 Unul din statele Franţei merovingiene. (7.t.) 

3 Numită si „regatul de Est“, acest stat franc a fost mult timp rivalul 
Neustriei. De aici s-a ridicat dinastia carolingiană. (n.t.) 

intotdeauna guvernul de propriile ei greseli si incapabila sa 
întreprindă ceva fara intervenţia autorității. 

Statul, care produce, cu ajutorul manualelor, pe toti acești 
posesori de diplomă, nu poate folosi decât un mic număr dintre 
ei, lăsându-i prin forța împrejurărilor pe ceilalți fără serviciu. E 
nevoit deci să se resemneze a-i hrăni pe cei dintâi şi să-i aibă 
drept inamici pe ceilalți. Din vârful şi până la baza piramidei 
sociale, masa formidabilă a posesorilor de diplome asediază as- 
tăzi carierele. Un negustor poate cu greu să-și găsească un agent 
pe care să-l trimită ca reprezentant în colonii, pe când posturi 
oficiale din cele mai modeste sunt solicitate de mii de candidați. 

Numai departamentul Senei numără 20 000 de institutori şi 
institutoare fără posturi, care, dispretuind ogoarele si atelierele, 
se adresează statului ca să le asigure existența. Numărul celor 
aleşi fiind restrâns, cel al nemultumitilor este imens. Aceștia 
din urmă sunt gata de revoltă, indiferent de şefii lor şi scopul 
urmărit. Acumularea de cunoștințe inutilizabile este un mijloc 
sigur de transformare a omului în revoltat!. Evident, este prea 
târziu spre a mai înfrunta un astfel de curent. Doar experiența, 
cea din urmă educatoare a popoarelor, va avea drept sarcină să 
ne dezvăluie eroarea. Numai ea va putea dovedi necesitatea 
înlocuirii odioaselor noastre manuale, a jalnicelor noastre con- 
cursuri printr-o instruire profesională capabilă să-i readucă pe 
tineri către ogoare, către ateliere, către întreprinderile din colo- 
nil, astăzi în stare de delasare. 


! Fenomenul nu este, de altfel, specific popoarelor latine; îl observăm și în 
China, țară condusă si ea de o solidă ierarhie de mandarini şi unde 
mandarinatul se obține tot prin concurs, pentru care singura probă este 
recitarea din cărți. Armata stiutorilor de carte fără slujbă este considerată 
astăzi în China o veritabilă problemă națională. La fel în India, unde, după ce 
englezii au deschis şcoli, nu pentru a educa, ca în Anglia, ci pur și simplu 
spre a-i instrui pe indigeni, s-a format o clasă specială de știutori de carte, 
Babu, care, atunci când nu pot dobândi o poziție, devin duşmanii puterii 
engleze. La toti acești Babu prevăzuţi sau nu cu slujbe, cel dintâi efect al 
instruirii a fost scăderea enormă a nivelului lor de moralitate. Am insistat pe 
larg asupra acestui aspect în cartea mea Les civilisations de l'Inde 
[Civilizatiile Indiei]. Toţi autorii care au vizitat marea peninsulă au constatat 
acelaşi lucru. (n.a.) 

Aceastá instruire profesionalá, atát de cerutá astázi de toate 
spiritele luminate, a fost aceea primitá odinioará de párintii 
nostri si pe care au stiut s-o pástreze popoarele care dominá azi 
lumea prin vointa, initiativa si spiritul lor intreprinzátor, in pa- 
gini remarcabile, din care voi reproduce mai jos pasaje esen- 
tiale; Taine a arătat limpede că educaţia noastră de altădată era 
ceea ce este astăzi educația engleză sau americană și, făcând o 
paralelă între sistemul latin şi sistemul anglo-saxon, el a pus în 
lumină consecinţele celor două metode. 

Poate că am putea să acceptăm toate inconvenientele edu- 
catiel noastre clasice dacă ea nu ar face decât declasati si 
nemulțumiți, dacă achiziția superficială a atâtor cunoștințe și 
recitarea perfectă a atâtor manuale ar ridica nivelul de 
inteligenţă. Dar ajunge ea cu adevărat la acest rezultat? Nu, din 
păcate! Judecată, experienţă, inițiativă, caracter sunt condiţiile 
reușitei in viata, dar nu cărţile ne învaţă despre ele. Cărţile sunt 
dicționare de folos, dar din care este absolut fără rost să 
inmagazinezi în memorie pasaje lungi. 

Instruirea profesională poate dezvolta inteligența într-o 
măsură care scapă cu totul instruirii clasice. Taine a arătat lucrul 
acesta foarte bine într-o pagină pe care o reproducem: „Ideile nu 
se formează decât în mediul lor natural și normal; ceea ce le face 
să rodească sunt nenumăratele impresii sensibile pe care tânărul 
le trăieşte zilnic în atelier, în mină, la tribunal, în biroul notaru- 
lui, pe șantier, în spital, la vederea uneltelor, materialelor şi 
operaţiilor, în prezenţa clienţilor, a muncitorilor, a muncii, a lu- 
crului bine sau rău făcut, costisitor sau lucrativ. Micile percepții 
specifice ochiului, urechii, mâinilor şi chiar mirosului, primite 
involuntar si elaborate în taină, se organizează pentru a-i sugera 
mai devreme sau mai târziu cutare combinație nouă, cutare sim- 
plificare, economie, perfecționare sau invenție. Tânărul francez e 
privat însă de toate aceste contacte preţioase, de toate aceste 
elemente asimilabile şi indispensabile, tocmai la vârsta cea mai 
rodnică: șapte sau opt ani el este sechestrat într-o şcoală, departe 
de experiența directă si personală care i-ar fi oferit înţelegerea 
exactă si vie a lucrurilor, a oamenilor si a diferitelor căi de a se 
folosi de toate acestea. 

...Cel putin nouă din zece tineri și-au pierdut timpul si 
energia, mai multi ani din viata, anii cei mai prolifici, mai 
importanti sau chiar decisivi: tinet! cont mai intai de jumátate 
sau douá treimi din cei care se prezintá la examen, adica 
refuzatii; apoi, dintre admişi, gradati, posesori de brevete si 
diplome, încă o jumătate sau două treimi, adică surmenatii. Li 
s-a cerut prea mult pretinzându-li-se ca în cutare zi, pe un 
scaun sau în fata unui tablou, să fie, timp de două ore şi pentru 
un grup de ştiinţe, repertorii vii ale întregii cunoașteri umane. 
Într-adevăr, ei au fost aceasta, sau au fost cu aproximaţie, în 
acea zi, timp de două ore; dar, după o lună mai târziu, nu mai 
sunt; nu ar mai putea susține un nou examen; cunoştinţele lor, 
prea numeroase și copleșitoare, alunecă neîncetat în afara 
spiritului lor şi noi achiziţii nu mai fac. Vigoarea lor mintală a 
sucombat; seva fecundă a secat; apare omul făcut şi adesea 
acesta este un om sfârşit. Acesta, așezat, căsătorit, resemnat să 
se învârtească în cerc, la nesfârșit în același cerc, cantonează în 
oficiul său restrâns; își îndeplineşte slujba corect, nimic mai 
mult. Randamentul este mediocru; cu siguranță, rezultatul nu 
acoperă cheltuielile. În Anglia şi în America, unde, ca înainte 
de 1789 în Franţa, se foloseşte procedeul opus, randamentul 
obținut este egal sau superior. 

Ilustrul istoric arată apoi care este deosebirea dintre sistemul 
nostru şi acela al anglo-saxonilor. La ei, învățătura nu provine 
din cărți, ci din lucrurile în sine. Inginerul, de exemplu, format 
într-un atelier şi niciodată într-o scoala, poate ajunge exact la 
gradul corespunzător inteligentei sale, muncitor sau maistru in 
caz că este incapabil să meargă mai departe, inginer dacă 
aptitudinile sale i-o permit. De altminteri este un procedeu 
democratic şi util societăţii, în contrast cu acela care face să 
depindă întreaga carieră a unui individ de un concurs pe care l-a 
susținut timp de câteva ore, la vârsta de 18 sau 20 de ani. În 
spital, în mină, în manufactură, la arhitect, la omul legii, elevul, 
admis de foarte tânăr, isi face ucenicia si stagiul, asa cum se 
întâmplă la noi cu un secretar de birou de avocatură sau cu un 
ucenic într-ale picturii. În prealabil, înainte de a intra ca ucenic, 
tânărul a putut urma un curs general și sumar, spre a învăța 

cadrul depozitării observaţiilor pe care urmează a le face de 
îndată. Cu toate acestea, adeseori, la îndemâna sa se află câteva 
cursuri tehnice pe care le va putea frecventa în orele libere, spre 
a coordona treptat experiențele cotidiene pe care le face. Cu un 
asemenea regim, capacitatea practică sporeşte şi se dezvoltă de 
la sine, exact în măsura pe care o comportă facultăţile elevului și 
în direcţia impusă de viitoarea sa ocupație, de munca specială la 
care vrea să se adapteze încă de pe băncile şcolii. În felul acesta, 
în Anglia si în Statele Unite tânărul ajunge repede să dea tot ce 
poate da. La 25 de ani, și chiar mai devreme, dacă are fondul 
potrivit, este nu doar un executant util, ci și un întreprinzător 
spontan, nu numai un angrenaj, ci un adevărat motor. În Franţa, 
unde a prevalat procedeul contrar și unde, cu fiecare generaţie. 
devine tot mai chinezesc, totalul forţelor pierdute este enorm. 

Si marele filosof ajunge la următoarea concluzie în ceea ce 
priveşte inconvenientele crescânde ale educaţiei noastre latine 
despre viata: ,,La trei etaje ale instruirii, pentru copii, adolescenți 
Și tineret, pregătirea teoretică si școlară în bănci, cu ajutorul 
cărților, s-a prelungit si s-a supraîncărcat în vederea examenului 
de absolvire, de grad, de diplomă, exclusiv în scopul acesta si cu 
ajutorul celor mai rele mijloace, prin aplicarea unui regim anti- 
natural și antisocial, prin amânarea excesivă a uceniciei practice, 
prin internat, antrenament artificial şi îndopare mecanică, prin 
surmenare, fără a se tine seama de viitor, de vârsta adultă și de 
ocupațiile viguroase cărora bărbatul va trebui să le facă fata, ne- 
ținându-se seama de lumea reală în care tânărul va intra, de 
societatea la care trebuie să-l adaptăm sau să-l resemnăm antici- 
pat, de conflictul uman în care, spre a se apăra şi a se tine în 
picioare, el trebuie, în prealabil, echipat, înarmat, exersat, călit. 
Acest bagaj indispensabil, această achiziție mai importantă decât 
toate celelalte, această soliditate a bunului simţ, a voinţei și a 
nervilor școlile noastre nu o dau; cu totul pe dos, departe de a-l 
califica, ele îl descalifică în ceea ce priveşte condiţia sa viitoare 
şi definitivă. În consecință, intrarea sa în lume și primii pași pe 
terenul acțiunii practice nu sunt decât o suită de căderi dure- 
roase; tânărul rămâne cu moartea în suflet, doborât pentru multă 
vreme, uneori estropiat pentru totdeauna. Este o încercare grea și 

periculoasa; echilibrul moral si mintal se altereaza in aceasta in- 
cercare si existá riscul de a nu se mai putea restabili; deziluzia 
vine, prea brusc si total; deceptiile sunt prea mari si durerile prea 
adânci“! 

Ne-am îndepărtat oare, cu cele de mai sus, de psihologia 
mulțimilor? Cu certitudine nu. Pentru a înțelege ideile, credin- 
tele care germinează azi şi care vor apărea în viitor, trebuie să 
ştim cum a fost pregătit terenul. Învățătura oferită tineretului 
dintr-o tara ne permite să prevedem în linii mari destinul acelei 
tari. Educaţia generaţiei actuale îndreptățește cele mai sumbre 
previziuni. În parte, cu ajutorul instruirii si educaţiei se amelio- 
rează sau se alterează sufletul mulțimilor. Era deci necesar să 
arătăm cum sistemul actual l-a modelat și cum mase de oameni 
indiferenți ori neutri au devenit progresiv o imensă armată de 
nemulţumiţi, gata să urmeze toate sugestiile utopiștilor și reto- 
rilor. Astăzi, şcoala formează nemulțumiți și anarhiști şi pregă- 
teste pentru popoarele latine momentul decadentei. 


! Taine, Le régime moderne [Regimul modern], t. II, 1894. Aceste pagini sunt 
aproape ultimele pe care le-a scris Taine. Ele rezumă în chip admirabil 
rezultatele lungii sale experiențe. Educaţia este singurul nostru mijloc de a 
acţiona asupra sufletului unui popor. Este profund trist că aproape nimeni în 
Franța nu a putut ajunge să înțeleagă ce redutabil element de decadenta 
constituie învățământul nostru actual. În loc să înalțe tineretul, el îl injoseste 
ȘI îl perverteste. (n.a.) 


Capitolul II 


FACTORII IMEDIATI AI OPINIILOR MULTIMILOR 


1. Imaginile, cuvintele si formulele. Puterea magicá a cuvintelor si formu- 
lelor. Puterea cuvintelor este legatá de imaginile pe care le evoca, inde- 
pendent de sensul lor real. Aceste imagini variazá de la o epocá la alta, de 
la o rasă la alta. Uzura cuvintelor. Exemple de variații ale sensului unor 
cuvinte uzuale. Utilitatea politică a redenumirii lucrurilor vechi, atunci 
când cuvintele cu care erau desemnate acestea produceau o impresie ne- 
plăcută asupra mulțimilor. Variația sensului cuvintelor după rasă. Sensul 
diferit al cuvântului democrație în Europa și in America. 2. Iluziile. 
Importanţa lor. Le regăsim la baza tuturor civilizațiilor. Necesitatea soci- 
ala a iluziilor. Multimile le preferă totdeauna adevărurilor. 3. Experiența. 
Numai experiența poate institui în sufletul mulțimilor adevăruri devenite 
necesare si poate distruge iluzii devenite periculoase. Experienţa nu acti- 
onează decât cu condiţia de a fi frecvent repetată. Ce costă experiențele 
necesare convingerii mulțimilor. 4. Rațiunea. Nulitatea influenţei sale asu- 
pra mulțimilor. Multimile nu pot fi dominate decât dacă se acționează 
asupra sentimentelor lor. Rolul logicii în istorie. Cauzele secrete ale 
evenimentelor incredibile. 


Am cercetat în capitolele anterioare factorii îndepărtați şi 
pregătitori care înzestrează sufletul popoarelor cu o receptivitate 
specială, ce face posibilă nașterea anumitor sentimente si anu- 
mitor idei la mulțimi. Ne rămâne acum să examinám factorii 
susceptibili de a exercita o acţiune imediată. Vom vedea cum 
trebuie dirijati acești factori spre a-şi produce efectele. 

În prima parte a lucrării noastre am tratat chestiunea senti- 
mentelor, rationamentelor proprii colectivitatilor; cunoașterea 
acestora ne-ar putea da, evident la modul general, mijloacele de 
a impresiona sufletul mulțimilor. Am văzut ce frapează imagi- 
natia mulțimilor, puterea si propagarea sugestiilor, prezentate 
mai ales sub formă de imagini. Dar posibilele sugestii fiind de 
origini foarte diverse, factorii capabili să acționeze asupra su- 
fletului mulțimilor pot fi, de asemenea, destul de diferiți. Este 
deci necesară examinarea separată. Multimile sunt precum 

Sfinxul din legenda anticá: ori stii sá rezolvi problemele pe 
care le pune psihologia lor, ori te resemnezi sa fii devorat. 


1. Imaginile, cuvintele si formulele 

Vorbind despre imaginatia multimilor, am vázut cá sunt 
impresionate mai ales de imagini. Daca, insá, nu dispunem 
mereu de imagini, este cu putintá sá le evocám prin folosirea 
judicioasá a cuvintelor si a formulelor lingvistice. Folosite cu 
iscusintá, ele au intr-adevár puterea misterioasá pe care o atri- 
buiau odinioará magiei adeptii acesteia. Ele provoacá in 
sufletul gloatelor formidabile furtuni și pot, de asemenea, să le 
domolească. S-ar putea ridica o piramidă mai înaltă decât aceea 
a bătrânului Keops doar cu osemintele victimelor puterii 
cuvintelor şi formulelor. 

Puterea cuvintelor este legată de imaginile pe care le evocă 
Și este cu totul independentă de semnificațiile lor reale. Acelea 
al căror sens este cel vag posedă uneori efectul cel mai mare. 
Asa sunt, de exemplu, termenii democraţie, socialism, egali- 
tate, libertate etc., al căror sens este atât de vag încât nici volu- 
me întregi nu reușesc să-l precizeze. Cu toate acestea, o forță 
cu adevărat magică se degajă din silabele lor, de parcă ar 
contine soluţia tuturor problemelor. Ele sintetizează aspirații 
inconștiente variate, laolaltă cu speranţa împlinirii lor. Rațiunea 
şi argumentele nu ar reuși să lupte împotriva anumitor cuvinte 
și formule. Le pronuntám cu evlavie înaintea mulțimilor; si, pe 
îndată, fețele devin respectuoase și capetele se înclină. Multi le 
consideră forte ale naturii, puteri supranaturale. Ele evocă in 
suflete imagini grandioase și vagi, dar chiar vagul care le es- 
tompează sporește puterea lor misterioasă. Le putem compara 
cu acele divinităţi redutabile ascunse în spatele moaștelor și de 
care evlavioșii nu se apropie decât infiorati. 

Fiind independente de sensul lor, imaginile evocate de cu- 
vinte se schimbă de la o epocă la alta, de la un popor la altul, 
formulările rămânând identice. De anumite cuvinte se atașează 
în mod trecător anumite imagini, cuvântul nefiind decât 
butonul care le face să apară. 

Nu toate cuvintele și nu toate imaginile posedă puterea de a 
evoca imagini; există unele care, după ce le-au evocat, se uzează și 
nu mai trezesc nimic în spirit. Ele devin atunci sunete goale, a căror 
utilitate principală este de a-l dispensa pe acela care le întrebuin- 
teaza de obligația de a gândi. Cu un mic stoc de formule și de 
locuri comune învăţate în tinerețe, avem tot ceea ce ne trebuie spre 
a traversa viața fără obositoarea activitate de a mai cugeta. 

Dacă avem în vedere o limbă anume, remarcăm că vocabu- 
lele din care ea se compune se modifică destul de lent de-a 
lungul timpului; fără încetare, însă, se schimbă imaginile pe care 
cuvintele le evocă sau sensul legat de ele. De aceea, într-o altă 
lucrare, am ajuns la concluzia că traducerea exactă a unei limbi, 
mai cu seamă dacă este vorba de popoare moarte, este impo- 
sibilă. Ce facem noi, în realitate, substituind un termen francez 
unui termen latinesc, grec sau sanscrit, sau chiar şi atunci când 
căutăm să înțelegem o carte scrisă în propria noastră limbă acum 
câteva secole? Pur și simplu substituim imaginile și ideile pe 
care viata moderna le-a suscitat în inteligenţa noastră, noțiunilor 
$1 imaginilor absolut diferite pe care viata veche le-a generat in 
sufletul unor rase supuse la condiţii de existenţă fără analogie cu 
ale noastre. Contemporanii Revoluţiei franceze, care isi imagi- 
nau că-i copiază pe greci $i romani, nu făceau decât să dea unor 
cuvinte vechi sensuri pe care acestea nu l-au avut niciodată. Ce 
asemănare ar putea exista între instituțiile grecilor și acelea pe 
care le denumim azi cu cuvinte din elină? Ce era atunci o repu- 
blică dacă nu o instituţie de esenţă aristocratică, formată dintr-o 
reuniune de mici despoti care dominau o mulțime de sclavi men- 
ţinuţi în cea mai absolută supunere? Aceste aristocrații comuna- 
le, bazate pe sclavie, nu ar fi putut exista nicio clipă fără aceasta. 

Cuvântul libertate ce ar putea avea o semnificaţie asemáná- 
toare cu cea pe care o dăm noi astăzi, într-o epocă în care 
libertatea de a gândi nici măcar nu era de bănuit şi când nu era 
fărădelege mai mare si de altfel mai rară decât să pui în discuţie 
zeii, legile şi obiceiurile cetății? Cuvântul patrie, pentru un ate- 
nian sau pentru un spartan, însemna cultul Atenei sau al Spartei 
şi nicidecum acela al Greciei, alcătuită din cetăţi rivale şi mereu 
în stare de război. Ce sens avea acelaşi cuvânt la vechii gali 

divizati in triburi rivale, de rase, limbi si religii diferite, pe care 
Cezar le-a invins atát de usor, pentru cá si-a gásit intotdeauna 
aliati printre ele? Abia Roma a dotat Galia cu o patrie, dandu-i 
unitate politicá si religioasá. Chiar dacá nu ne intoarcem atát de 
departe in istorie, ci numai cale de doua secole, credem oare cá 
acelasi cuvánt — patrie — era conceput cum este astázi, de cátre 
principii francezi, de felul marelui Condé!, care s-au aliat cu 
străinii împotriva suveranului lor? Si acelaşi cuvânt nu avea oare 
un sens diferit de sensul modern pentru emigranții care își închi- 
puiau că ascultă de legile onoarei combătând Franţa, pe când, de 
fapt, ascultau de punctul lor de vedere, deoarece legea feudală îl 
lega pe vasal de seniorul său și nu de pământ, iar acolo unde 
comanda suveranul, acolo era adevărata patrie. 

Cuvintele al căror sens s-a schimbat astfel profund de la o 
epocă la alta sunt foarte numeroase. Nu putem ajunge să le 
înțelegem cum erau ele odinioară decât după un efort îndelungat. 
Cum s-a afirmat pe bună dreptate, este necesară multă lectură ca 
să reuşim să înţelegem ce însemnau în ochii străbunilor noştri 
cuvinte ca rege și familie regală. Ce să mai spunem, atunci, de 
termeni mai complecși? Cuvintele nu au deci decât semnificații 
mobile şi tranzitorii, care se schimbă de la epocă la epocă și de la 
popor la popor. Dacă vrem să actionám cu ajutorul lor asupra 
mulțimilor, trebuie să ştim ce sens au pentru ele la un moment 
dat, şi nu acela pe care l-au avut odinioară sau pe care îl au 
pentru indivizii de o altă constituţie mintală. Cuvintele au viata 
precum ideile. 

În consecință, atunci când mulțimile, ca urmare a unor tul- 
burări politice, a unor schimbări de credințe, ajung să manifeste 
o antipatie profundă pentru imaginile evocate de anumite cu- 
vinte, prima datorie a veritabilului om de stat este să schimbe 
cuvintele, bineînțeles fără a se atinge de lucruri în ele însele. 
Acestea din urmă sunt prea legate de fondul ereditar ca să fie 
transformate. Tocqueville? a subliniat că treaba Consulatului şi 


! Ludovic al II-lea, print de Condé (1621-1686). (n.t.) 
? Alexis Henri Charles de Clérel, viconte de Tocqueville (1805-1859), scriitor 
politic francez, autor al lucrarilor De la democratie en Amérique [Despre 


88 Psihologia multimilor 


Imperiului a constat indeosebi in imbrácarea in noi cuvinte a 
majorităţii instituţiilor din trecut, deci în înlocuirea cuvintelor 
care evocau apariția în imaginație a unor chipuri supărătoare cu 
altele a căror noutate împiedica asemenea evocări. Impozitul 
direct a devenit contribuţie funciară, gabela! a devenit impozit pe 
sare, ajutoarele au devenit contribuţii indirecte și taxe reunite, 
taxa pentru meserie și corporație s-a numit patentă etc. Una din 
funcţiile cele mai importante ale oamenilor de stat constă deci în 
botezarea cu cuvinte populare, sau cel puţin neutre, a lucrurilor 
detestate de mulțimi sub vechile lor denumiri. Puterea cuvintelor 
este atât de mare încât este suficient să alegi bine termenii spre a 
face să fie acceptate cele mai odioase lucruri. Taine observă pe 
bună dreptate că tocmai invocând libertatea și fraternitatea, cu- 
vinte foarte populare pe atunci, lacobini au putut „instala un 
despotism demn de Dahomey?, un tribunal aidoma celui al Inchi- 
zitiei, hecatombe omeneşti asemenea celor din vechiul Mexic“ 
Arta guvernantilor, ca și aceea a avocaţilor, constă în principal în 
știința manevrării cuvintelor. Artă anevoioasă pentru că, în una 
Și aceeaşi societate, aceleași cuvinte au deseori sensuri diferite 
pentru diferite pături sociale. În aparenţă ele folosesc aceleași 
cuvinte, dar nu vorbesc aceeași limbă. 

În exemplele precedente ne-am referit la timp ca factor prin- 
cipal al schimbării sensului cuvintelor. Dacă am fi făcut să inter- 
vină Și rasa, atunci am fi văzut că, în una şi aceeaşi epocă, la 
popoare aflate pe trepte egale de civilizaţie, însă de rase diferite, 
cuvinte identice corespund foarte adesea la idei extrem de dife- 
rite. Aceste deosebiri nu pot fi înțelese fără numeroase călătorii, 
deci nu aș putea insista asupra chestiunii, limitându-mă să observ 
că tocmai cuvintele cele mai uzitate sunt acelea care, de la un 
popor la altul, au sensurile cele mai diferite. Așa sunt, de exem- 
plu, cuvintele democraţie și socialism, atât de frecvente astăzi. 


democraţie în America ]şi L 'ancien régime et la révolution. [Vechiul regim si 
revoluția) (n.t.) 

! De la termenul arab Kabala, în fr. gabelle, desemna impozitul asupra sării, 
care se percepea înainte de Revoluţie. (n.£.) 

2 Vechea denumire a Beninului de astăzi, stat situat pe coasta de Vest a 
Africii, în Golful Guineii, numit şi Golful Benin. (.t.) 


Factorii imediati ai opiniilor multimilor 89 


in realitate, aceste cuvinte corespund unor idei si imagini 
total opuse in spiritul latin si in cel anglo-saxon. La popoarele 
latine, cuvántul democratie semnificá mai ales stergerea vointei 
ȘI a iniţiativei individului în favoarea voinței si a inițiativei sta- 
tului. Acesta din urmă este însărcinat din ce în ce mai mult să 
conducă, să centralizeze, să monopolizeze şi să fabrice. La el fac 
în mod constant apel toate partidele, fără excepție, fie că este 
vorba de radicali, socialişti sau monarhiști. La anglo-saxoni, și 
îndeosebi la americani, acelaşi cuvânt înseamnă, dimpotrivă, 
dezvoltarea voinţei individului, discretia statului, căruia, în afară 
de poliție, de armată și de relațiile diplomatice, nu 1 se lasă nimic 
de dirijat, nici chiar învățământul. Așadar, acelaşi cuvânt are, la 
aceste două popoare, sensuri absolut contrare!. 


2. Iluziile 
Încă din zorii civilizaţiilor, popoarele au avut de suferit întotdea- 
una influenţa iluziilor. Tocmai creatorilor de iluzii le-au ridicat 
cele mai multe temple, statui şi altare. Iluziile religioase ieri, 
iluziile filosofice şi sociale azi — regăsim aceste formidabile su- 
verane în fruntea tuturor civilizațiilor care au înflorit succesiv pe 
planeta noastră. În numele lor au fost clădite templele din 
Caldeea şi din Egipt, monumentele religioase ale Evului Mediu 
si în numele lor a fost zdruncinată din temelii întreaga Europa 
acum un secol. Nu există niciuna din concepţiile noastre artis- 
tice, politice sau sociale care să nu poarte puternica lor amprentă. 
Câteodată, omul le răstoarnă, cu preţul unor convulsiuni înspăi- 
mântătoare, dar el pare condamnat să le restabilească întotdea- 
una. Fără ele nu ar fi putut ieşi din barbaria primitivă, ar recădea 
repede în aceeași barbarie. Fără îndoială, sunt umbre goale; dar 
aceste plăsmuiri ale visurilor noastre au incitat popoarele să cree- 
ze tot ceea ce face splendoarea artelor și măreția civilizațiilor. 
„Dacă s-ar distruge, în muzee și biblioteci, şi dacă s-ar 
trece la dărâmarea, în pieţele bisericilor, a tuturor operelor și 


! În Les lois psychologiques de l'évolution des peuples [Legile psihologice 
ale evolutiei popoarelor] am insistat pe larg asupra deosebirii care separá 
idealul democratic latin de idealul democratic anglo-saxon. (n.a.) 

monumentelor de artă inspirate de religii, ce ar rămâne din 
marile visuri ale omenirii?“ scrie un autor care rezumă ideile 
noastre. „A le da oamenilor partea de speranţă și de iluzii fără 
care ei nu pot să existe, aceasta este raţiunea de a fi a zeilor, a 
eroilor si a poeţilor. Ştiinţa a părut să-și asume câtva timp 
această misiune. Dar ceea ce a compromis-o în inimile avide de 
ideal este cá ea nu îndrăznește să promită destul şi că ea nu stie 
să mintă îndeajuns“ 

Filosofii din secolul trecut s-au dedicat cu fervoare distru- 
gerii iluziilor religioase, politice şi sociale, din care, timp de 
multe secole, au trăit strămoşii noștri. Distrugându-le, ei au secat 
izvoarele speranţei şi resemnării. În spatele himerelor ucise au 
găsit forțele oarbe ale naturii, inexorabile pentru cei slabi şi 
necunoscând mila. Cu toate progresele sale, filosofia încă nu a 
putut oferi popoarelor niciun ideal capabil să le fascineze. Dar, 
fiindcă iluziile le sunt indispensabile, ele se îndreaptă din in- 
stinct, ca insecta care se îndreaptă spre lumină, către retorii care 
le iluzionează. Marele factor al evoluţiei popoarelor nu a fost 
niciodată adevărul, ci eroarea. lar dacă socialismul vede astăzi 
crescând puterea sa, este pentru că el constituie singura iluzie 
încă vie. Demonstratiile ştiinţifice nu împiedică nicidecum mer- 
sul său progresiv. Principala sa forță este aceea de a fi apărat de 
spirite care ignoră îndeajuns realităţile spre a cuteza să promită 
cu neruşinare omului fericirea. Iluzia socială tronează astăzi asu- 
pra tuturor ruinelor trecutului, iar viitorul îi aparţine. Multimile 
nu au fost vreodată însetate de adevăr. Ele își întorc privirile 
dinspre evidenţele care nu le sunt pe plac, preferând să divini- 
zeze eroarea, dacă eroarea le seduce. Cine ştie să le iluzioneze 
devine cu uşurinţă stăpânul lor; cine încearcă să le deceptioneze 
este mereu victima lor. 


3. Experienţa 

Experienţa constituie aproape singurul procedeu eficient pentru a 
fixa un adevăr în sufletul mulțimilor şi pentru a distruge iluziile 
devenite periculoase. Totuşi, ea trebuie realizată pe o scară foarte 
largă si de multe ori repetată. Experiențele trăite de o generație 
sunt în general inutile pentru cea următoare, fapt pentru care 

evenimentele istorice invocate ca elemente de demonstratie nu 
ajuta. Singura lor utilitate este de a aráta in ce másurá experien- 
tele trebuie repetate de la o várstá la alta pentru a exercita oare- 
care influentá si a reusi sá zdruncine o eroare solid inradacinata. 

Secolul nostru, ca si cel precedent, va fi mentionat fara 
îndoială de către istoricii din viitor ca o eră a unor experiențe 
stranii. În nicio altă epocă nu s-au încercat atâtea. 

Cea mai importantă a fost Revoluţia franceză. Spre a se 
descoperi că o societate nu se poate reface componentă cu com- 
ponentă, după indicațiile rațiunii pure, a trebuit să fie masacrate 
mai multe milioane de oameni si să fie răvăşită întreaga Europa 
timp de douăzeci de ani. Pentru a se dovedi pe cale experi- 
mentală că cezarii le costă scump pe popoarele care îi aclamă, au 
fost necesare două ruinătoare experiențe timp de cincizeci de ani 
si, în pofida claritatii lor, ele nu par să fi fost suficient de 
convingătoare. Prima a costat totuși trei milioane de oameni şi o 
invazie, a doua — o dezmembrare si necesitatea armatelor perma- 
nente. Încercarea unei a treia a dat gres acum câțiva ani si 
desigur că va da greș şi în viitor. Pentru a se admite că imensa 
armată germană nu era, cum se arăta înainte de 1870, un fel de 
gardă naţională inofensivă!, a fost necesar îngrozitorul război 
care a costat Franţa atât de mult. Pentru a se recunoaște că pro- 
tectionismul ruinează în cele din urmă popoarele care îl acceptă, 
vor fi necesare experiențe dezastruoase. lar exemple similare ar 
putea continua la infinit. 


l Opinia s-a format, în cazul acesta, prin asociaţii grosiere de lucruri 


deosebite, asociaţii al căror mecanism l-am expus în câteva pagini 
precedente. Garda noastră naţională de atunci fiind compusă din prăvăliași 
paşnici, certati cu disciplina şi care nu puteau fi luaţi în serios. tot ceea ce 
purta un nume asemănător trezea aceleași imagini și era socotit, prin urmare, 
la fel de inofensiv. Eroarea mulțimilor era împărtăşită atunci, aşa cum se 
întâmplă atât de des cu opiniile generale, de către conducătorii lor. Într-un 
discurs pronunţat în ziua de 31 decembrie 1867, în Camera Deputaţilor, dl 
Thiers afirma că Prusia, în afara unei armate active aproximativ egale ca 
număr cu a noastră, nu poseda decât o gardă naţională asemănătoare cu aceea 
pe care o aveam Și noi si, prin urmare, fără importanță. Asertiuni tot atât de 
exacte ca și celebrele previziuni ale aceluiași om de stat privind șansele 
minime ale căilor ferate de a se dezvolta în viitor. (n.a.) 

4. Rațiunea 
În enumerarea factorilor apti să impresioneze sufletul mulțimilor 
ne-am putea dispensa să menționăm rațiunea, dacă aceasta n-ar fi 
fost necesară drept indicator al valorii negative a influenței sale. 

Am arătat deja că mulțimile nu pot fi influențate cu ajutorul 
rationamentelor şi că nu înțeleg decât asociaţiile de idei groso- 
lane. În consecință, oratorii care ştiu să le impresioneze fac apel 
la sentimentele lor şi niciodată la raţiunea lor. Legile logicii rati- 
onale nu au niciun efect asupra lor!. Pentru a convinge mulțimile 
trebuie mai întâi să-ți dai bine seama de sentimentele de care 
sunt ele animate, să te prefaci că le împărtășești, ca apoi să în- 
cerci să le modifici, provocând, cu ajutorul unor asociaţii rudi- 
mentare, anumite imagini sugestive; trebuie să ştii ca, la nevoie, 
să te întorci, mai ales sa știi să ghicesti în fiecare clipă senti- 
mentele cărora le dai naștere. Această necesitate de a-ţi varia 
limbajul după efectul produs în momentul în care vorbești, face 
dinainte neputincios orice discurs studiat şi pregătit. Oratorul 
care îşi urmează gândirea si nu pe aceea a auditoriului pierde 
prin acest fapt orice influență. 

Spiritele logice, obişnuite cu lanțuri de raționamente rigu- 
roase, nu se pot abtine să nu recurgă la acest mod de persuasiune 


! Primele mele observaţii privind arta de a impresiona mulțimile si slabele 
resurse pe care le oferă din acest punct de vedere regulile logicii datează de 
pe timpul asediului Parisului, din ziua în care l-am văzut dus la Luvru, unde 
se găsea atunci guvernul, pe mareşalul V., de către o mulțime furioasă care 
pretindea a-l fi prins luând planurile fortificațiilor, spre a le vinde prusacilor. 
Un membru al guvernului, orator renumit, G.P., a ieșit ca să adreseze o 
cuvântare mulțimii care cerea executarea imediată a prizonierului. Mă aștep- 
tam ca oratorul să demonstreze absurditatea acuzatiei, spunând că mareșalul 
acuzat era tocmai unul din constructorii acelor fortificaţii, al căror plan se 
vindea, de altfel, în toate librăriile. Spre marea mea stupefactie — eram foarte 
tânăr pe atunci — discursul a fost cu totul altul. „Justiţia va fi aplicată, striga 
oratorul, înaintând spre prizonier, si va fi o justiție nemiloasă. Lăsaţi guvernul 
Apărării Naţionale să ducă la capăt ancheta voastră. Până atunci, îl vom 
intemnita pe acuzat.“ Calmată imediat de această satisfacție aparentă, 
mulțimea a plecat și, după un sfert de oră, mareșalul a putut pleca acasă. El ar 
fi fost negresit sugrumat dacă avocatul său ar fi insirat mulțimii furioase 
rationamentele logice pe care tinerețea mea neexperimentată mă făcea să le 
găsesc convingătoare. (n.a.) 

cand se adreseazá multimilor, iar lipsa de efect a argumentelor 
lor îi descumpáneste întotdeauna. „Consecințele matematice 
uzuale bazate pe silogism, adică pe asociaţii de identitate — scrie 
un logician — sunt necesare... Necesitatea ar obliga chiar și o 
masă anorganică, dacă aceasta ar fi capabilă să urmărească 
asociaţiile de identitate“ Fără îndoială; dar mulțimea nu este mai 
aptă decât masa anorganică să le urmărească și nici să le inte- 
leagă. Incercati să convingeti prin raționament spiritele primi- 
tive, sălbatici sau copii, de exemplu, si vă veţi da seama de lipsa 
de valoare pe care o are acest mod de argumentare. 

Nu este nevoie să ne coborâm până la făpturile primitive 
pentru a constata completa neputinţă a rationamentelor atunci 
când ele au de luptat împotriva sentimentelor. Pur și simplu să ne 
reamintim, cât de tenace au fost, timp de multe secole, supersti- 
tiile religioase contrare celei mai elementare logici. Timp de 
aproape două mii de ani cele mai luminoase genii au fost înge- 
nuncheate sub legile lor şi a trebuit să ajungem în epoca modemă 
pentru ca veridicitatea lor să fi putut fi măcar contestată. Evul 
Mediu și Renașterea au avut multi oameni luminati, dar niciunul 
al cărui raționament să fi demonstrat laturile infantile ale supersti- 
tillor, făcând să apară o oarece îndoială asupra actelor criminale 
ale diavolului sau asupra necesităţii de a-i arde pe vrăjitori. 

Oare trebuie să regretám că rațiunea nu este cáláuza multi- 
milor? Nu îndrăznim să o spunem. Negreşit, rațiunea umană nu 
a reușit să antreneze umanitatea pe făgaşele civilizaţiei cu 
ardoarea si cutezanta cu care au pus-o în mişcare himerele sale. 
Fructe ale inconştientului care ne conduce, aceste himere erau 
probabil necesare. Fiecare rasă poartă în constituţia sa mintală 
legile destinelor sale și poate să asculte de aceste legi datorită 
unui ineluctabil instinct, chiar şi în impulsurile sale în aparență 
cele mai nerationale. Uneori se pare că popoarele sunt supuse 
unor forte secrete, similare acelora care obligă ghinda să se 
transforme în stejar sau cometa să-şi urmeze orbita. Putinul pe 
care noi îl putem presimti cu privire la aceste forte trebuie 
căutat în mersul general al evoluţiei unui popor şi nu în faptele 
izolate de unde evoluţia aceasta pare uneori să tasneasca. Dacă 
nu am lua în considerare decât fapte izolate, istoria ar părea 

regizată de întâmplări absurde. Ar fi neverosimil ca un tâmplar 
ignorant din Galileea să poată deveni, pentru două mii de ani, 
un Dumnezeu atotputernic, în numele căruia au fost întemeiate 
cele mai importante civilizații, de necrezut, de asemenea, cum 
câteva bande de arabi, părăsindu-și deşerturile, să poată cuceri 
cea mai mare parte a vechii lumi greco-romane şi să întemeieze 
un imperiu mai mare decât cel al lui Alexandru; si tot nevero- 
simil ca, într-o Europă foarte veche şi foarte ierarhizată, un 
simplu locotenent de artilerie să izbutească să domnească peste 
o mulțime de popoare şi regi. 

Să lăsăm aşadar rațiunea filosofilor, dar să nu-i cerem să 
intervină în guvernarea oamenilor. Nu cu raţiunea, iar adesea, 
în pofida ei, s-au cristalizat sentimente precum onoarea, abne- 
gatia, credința religioasă, dragostea de glorie si de patrie, care 
s-au dovedit până azi a fi marile resorturi ale oricărei civilizații. 


Capitolul III 


CONDUCATORII MULTIMILOR 
SI MIJLOACELE LOR DE CONVINGERE 


1. Conducătorii mulțimilor. Nevoia instinctivá a tuturor ființelor aflate in 
starea de mulțime de a asculta de un conducător. Psihologia conducă- 
torilor. Doar ei pot să creeze credința şi să organizeze mulțimile. Despo- 
tismul inevitabil al conducătorilor. Clasificarea conducătorilor. Rolul 
voinței. 2. Mijloacele de acţiune ale conducătorilor. Afirmația, repetiţia, 
contagiunea. Rolul acestor factori. Cum poate evolua contagiunea de la 
păturile inferioare la păturile superioare ale unei societăți. O opinie 
populară devine repede o opinie generală. 3. Prestigiul. Definiția si cla- 
sificarea prestigiului. Prestigiul dobândit și prestigiul personal. Diverse 
exemple. Cum se diminuează prestigiul. 


Constituţia mintală a mulțimilor ne este acum cunoscută si 
știm, de asemenea, ce imbolduri le impresionează. Ne rămâne 
de cercetat cum trebuie aplicate aceste imbolduri și prin ce pot 
fi puse util în practică. 


1. Conducătorii mulțimilor 

De îndată ce s-au reunit un număr de ființe, fie că este vorba de 
o turmă de animale sau de o mulțime de oameni, gloata se pla- 
sează din instinct sub autoritatea unui șef, adică a unui con- 
ducător. 

În cazul mulțimilor umane, conducătorul joacă un rol 
foarte important. Voința sa este nucleul în jurul căruia se 
formează si se identifică opiniile. Mulțimea este o turmă care 
nu s-ar putea lipsi de un stăpân. 

Conducătorul a fost mai întâi, adesea, un îndrumat hipno- 
tizat de ideea căreia el i-a devenit apoi apostol. Aceasta l-a 
cuprins într-atât încât totul dispare în afară de ea şi orice opinie 
contrară îi pare a fi eroare si superstiție. Asa era Robespierre, 
hipnotizat de ideile sale himerice şi folosind procedeele 
Inchiziției pentru a le propaga. 

Deseori, conducátorii nu sunt oameni de gandire, ci oameni 
de acţiune. Ei nu sunt clarvăzători si nici nu ar putea fi, clarvizi- 
unea conducând, în genere, la îndoială si la inactiune. Conduca- 
torii de multimi se recruteazá mai ales dintre nevrotici, dintre 
exaltati, dintre semi-alienatii aflați in pragul nebuniei. Oricât de 
absurdă ar fi ideea pe care ei o apără sau scopul pe care îl urmă- 
resc, raționamentul lor slăbește în fata convingerii care îi animă. 
Dispretul și persecuțiile nu fac decât să îi întărâte și mai mult. 
Interes personal, familie, totul este sacrificat. Chiar instinctul de 
conservare se anulează la ei, încât singura recompensă pe care o 
cer adesea este martiriul. Intensitatea propriilor convingeri con- 
feră cuvintelor lor o mare putere de sugestie. Mulțimea ascultă 
totdeauna de omul înzestrat cu o voință puternică. Indivizii reuniți 
în mulțime, pierzându-și orice voință, se îndreaptă din instinct 
spre acela care are una. Popoarele nu au dus niciodată lipsă de 
conducători, dar nu toti au, se înțelege, convingerile puternice 
care îi caracterizează pe apostoli. Aceştia sunt adesea retori 
subtili, care nu urmăresc decât interesele lor personale şi caută să 
convingă prin flatarea instinctelor josnice. Influența pe care o 
exercită în felul acesta rămâne totdeauna efemeră. Marii împăti- 
miti, cei care răscolesc sufletul mulțimilor, Pierre l'Ermite!, 
Luther, Savonarola, capii Revoluţiei, nu au fascinat decât după ce 
ei înșiși au fost mai întâi sclavii unei credinţe. Ei au putut atunci 
să creeze în suflete acea putere formidabilă numită credință, care 
îl face pe om sclavul absolut al visului său. Să făurească credinţa, 
fie că este vorba de credință religioasă, politică sau socială, de 
credință într-o operă, într-o persoană, într-o idee, acesta este cu 
precădere rolul marilor conducători. Dintre toate forțele de care 
dispune omenirea, credinţa a fost totdeauna una dintre cele mai 
importante și pe bună dreptate Evanghelia le atribuie puterea de a 
muta munții. A-l înzestra pe om cu o credinţă înseamnă a-i înzeci 
forța. Marile evenimente ale istoriei au fost adesea realizate de 
credincioşi obscuri care nu aveau altceva decât credință. Nu cu 
cărturari si filosofi, si nu cu sceptici au fost edificate religiile care 


! Pierre l'Ermite (1050-1115), predicator francez a cărui elocintá a dus la 
ridicarea unei cruciade populare, în paralel cu prima cruciadă. (n.t.) 

au guvernat lumea, cát si vastele imperii intinse de la o emisferá 
la alta. Dar atare exemple se aplică marilor conducători, iar 
aceștia sunt destul de rari pentru ca istoria să le înregistreze ușor 
numărul. Ei formează vârful unei serii continue, coborând de la 
puternicul mânuitor de oameni până la muncitorul care, într-un 
han oarecare, îi fascinează treptat pe tovarășii săi, rumegând fara 
încetare câteva formule pe care nu le înțelege câtuși de puţin, dar 
a căror aplicare, după părerea lui, trebuie să ducă la sigura 
realizare a tuturor visurilor si sperantelor. 

Pe fiecare treaptă socială, de la cea mai înaltă la cea mai 
joasă, de îndată ce omul nu mai este izolat, cade neîntârziat sub 
influenţa unui conducător. 

Majoritatea indivizilor, mai ales cei inglobati în masele 
populare, neavând, în afara specialităţi lor, nicio idee limpede 
și rezonabilă, sunt incapabili să se conducă. Conducătorul le 
servește drept călăuză. Acesta poate fi înlocuit, la nevoie, dar 
cu totul insuficient, de publicaţiile periodice care fabrică 
opiniile pentru cititorii lor şi le procură fraze de-a gata, care îi 
scutesc de a gândi cu propria minte. 

Autoritatea conducătorilor este despotică si tocmai prin 
acest despotism nu reușește să se impună. S-a remarcat cát de 
ușor se fac ei ascultați de păturile muncitorești cele mai turbulen- 
te, fără să aibă totuși niciun mijloc de a-și susține autoritatea. Ei 
fixează programul de lucru, proporţia salariilor, decid grevele, 
făcându-le să înceapă şi să înceteze la ora fixată. Conducătorii de 
mulțimi caută să înlocuiască azi, progresiv, puterile publice, în 
măsura în care acestea din urmă se lasă relativizate sau slăbite. 

Datorită tiraniei lor, noii stăpâni obțin din partea maselor o 
docilitate completa, pe care nu ar obtine-o vreun guvern. Dacă, 
urmare a unui accident oarecare, conducătorul dispare și nu este 
imediat înlocuit, mulțimea redevine o colectivitate lipsită de coe- 
ziune şi de rezistență. În timpul unei greve a lucrătorilor din 
transporturi din Paris, a fost de ajuns să fie arestaţi cei doi capi 
care o dirijau, pentru ca aceasta să înceteze imediat. Nu nevoia 
de libertate, ci aceea de servitute domină întotdeauna sufletul 
mulțimilor. 

Setea lor de obedienta le face să asculte din instinct de 
acela care se declara stapanul lor. 

Conducătorii mulțimilor pot fi împărțiți in două categorii: 
unii sunt oameni energici, cu voință puternică, dar de scurtă 
durată; alții, mult mai mari, au o voinţă de fier si, în același timp, 
durabilă. Primii sunt violenti, curajoși, indrazneti. Ei sunt inde- 
osebi de folos în dirijarea unei încăierări, în antrenarea maselor 
în acte temerare, transformându-i în eroi pe cei abia recrutaţi. 
Astfel de conducători au fost, de exemplu, Ney si Murat!, pe 
vremea primului Imperiu. Tot astfel, în zilele noastre, este cazul 
lui Garibaldi, acest aventurier fără talent, dar energic, reuşind cu 
o mână de oameni să pună stăpânire pe vechiul regat Neapole, 
apărat totuşi de o armată disciplinată. Însă, dacă energia unor 
asemenea conducători este puternică, în schimb ea este efemeră 
ȘI nu supraviețuiește câtuși de puţin excitatului care a generat-o. 
Reintrati în cursul vieții obişnuite, eroii animati de o astfel de 
energie fac adesea dovada unei uimitoare slăbiciuni, ca toți cei 
citați mai înainte. Ei par incapabili să gândească și să se conducă 
în împrejurările cele mai simple, după ce au ştiut să-i conducă 
atât de bine pe alţii. Asemenea conducători nu-şi pot exercita 
funcţia decât cu condiția de a fi ei înșiși conduşi fără încetare, de 
a simți mereu deasupra lor un om sau o idee, de a urma o linie de 
conduită precis trasată. 

Cea de-a doua categorie de conducători, cei daruiti cu voința 
durabilă, exercită, în pofida formelor mai putin strălucite, o influ- 
entá mult mai mare. Printre aceștia îi identificám pe fondatorii de 
religii sau autorii unor mari întreprinderi: Sfântul Pavel, 
Mahomed, Cristofor Columb, Lesseps?. Şi nu are importanţă dacă 
sunt inteligenți sau márginiti; lumea va fi întotdeauna a lor. 
Voința persistentă pe care o posedă este o facultate extrem de rară 
Și de puternică, care face ca totul să se plece în fata sa. Nu ne dam 
seama întotdeauna de ceea ce poate face o voință puternică și 
tenace. Nu-i rezistă nimic: nici natura, nici zeii, nici oamenii. 


! Maresali ai lui Napoleon Bonaparte (n.t.) 
2 Ferdinand, viconte de Lesseps (1805-1894), iniţiatorul străpungerii 
Canalului de Suez și a Canalului Panama. (n.t.) 

Exemplul cel mai recent ne este oferit de ilustrul inginer 
care a separat doua lumi, realizand un lucru inutil incercat, de 
trei milenii încoace, de atâția iluștri suverani. Mai târziu, el a 
eşuat într-o întreprindere identică: dar îmbătrânise, iar în fata 
batranetii totul se stinge, până și voința. Spre a demonstra pute- 
rea voinței, ar fi suficient să prezentăm în detaliu istoria dificul- 
tatilor depășite în timpul realizării canalului Suez. Un martor 
ocular, dr. Cazalis, a sintetizat în câteva rânduri sinteza acestei 
grandioase opere, asa cum a făcut-o nemuritorul ei autor. „El 
înşira zi de zi, pe episoade, istoria canalului. Arăta tot ceea ce a 
trebuit să învingă, tot imposibilul pe care a trebuit să-l facă 
posibil, toate opozitiile, coalițiile împotriva lui, deceptiile, neno- 
rocirile, eșecurile, dar care niciodată nu l-au putut descuraja, nici 
abate din cale; amintea de Anglia care îl combătea, atacându-l 
fără răgaz, amintea de Egipt și de Franţa, care ezitau, de consulul 
Franţei care se opunea mai mult decât oricine primelor lucrări, 
făcându-i pe lucrători să moară de sete, refuzându-le apa dulce; 
amintea de ministrul Marinei și de experimentați ingineri, toti 
oameni serioşi, cu toții ostili, firește, convinși cu toții, în mod 
științific, de dezastru, calculându-i-l și promitandu-i-l asa cum, 
pentru cutare zi şi cutare oră, se prezice eclipsa“ 

O carte care ar istorisi viaţa tuturor acestor mari conducători 
ar cuprinde puține nume; dar, de aceste nume se leagă eveni- 
mentele cele mai importante ale civilizaţiei și istoriei. 


2. Mijloacele de acţiune ale conducătorilor: 
afirmaţia, repetiţia, contagiunea 

Când se iveşte problema să pui rapid în mișcare o mulțime, de- 
terminând-o să comită un act oarecare — jefuirea unui palat, jert- 
firea pentru apărarea unei baricade —, trebuie să actionezi asupra 
ei prin sugestii rapide. În acest caz este necesar ca mulțimea să 
fie deja pregătită prin anumite împrejurări, iar acela care vrea s-o 
antreneze să posede calități pe care le prezentăm ceva mai 
departe. 

Când este vorba de a face să pătrundă lent idei şi credinţa în 
spiritul mulțimilor — cum ar fi, de exemplu, teoriile sociale mo- 
deme -, metodele conducătorilor sunt diferite. Ei au recurs în 

principal la următoarele trei procedee: afirmaţia, repetiţia, conta- 
giunea. Acţiunea acestora este destul de lentă, dar efectele, 
durabile. 

Simpla afirmaţie, neinsotitá de niciun raţionament și nicio 
dovadă, constituie un mijloc sigur de a face să pătrundă o idee în 
spiritul mulțimilor. Cu cât afirmaţia este mai concisă, mai lipsită 
de probe si de demonstraţie, cu atât ea are mai mult credit. 
Cărţile religioase și codurile din toate epocile au procedat 
întotdeauna prin simpla afirmaţie. Oamenii de stat chemați să 
apere o cauză politică oarecare, industriasii care fac reclamă pro- 
duselor lor prin anunţuri cunosc bine valoarea afirmației. 

Aceasta nu are înrâurire decât cu condiţia de a fi constant 
repetată și, pe cât posibil, în aceiași termeni. Napoleon spunea 
că nu există decât o singură figură serioasă de retorică, repe- 
titia. Prin repetare, lucrul afirmat ajunge să se fixeze în spirite 
în aşa fel încât să fie acceptat ca adevăr demonstrat. 

Văzând ce putere exercită asupra spiritelor luminate, inte- 
legem bine influența repetitiei asupra mulțimilor. Într-adevăr, 
lucrurile spuse şi repetate sfârșesc prin a se încrusta în zonele 
cele mai profunde ale inconştientului, unde se elaborează moti- 
vele acţiunilor noastre. 

După câtva timp, uitând care este autorul asertiunii repetate, 
sfârșim prin a crede în ea. Asa se explică forța uluitoare a 
reclamei. După ce am citit de o sută de ori că ciocolata cea mai 
bună este ciocolata X, ne imaginăm că am auzit spunându-se 
frecvent lucrul acesta și ajungem să fim convinși că asa este. 
Lăsându-ne convinşi de mii de mărturii că praful Y a vindecat 
cele mai mari personalități de maladiile cele mai grave, sfârşim 
prin a fi tentaţi să-l încercăm în ziua în care suntem loviți de o 
boală similară. Citind în repetate rânduri în ziar că A este un 
ticălos fără pereche, iar B întruchiparea însăși a onestitátii, ajun- 
gem să fim convinşi de lucrul acesta, bineînţeles cu condiţia de a 
nu citi prea des ziarul de opinie contrară, unde cele două 
calificative să fie inversate. Afirmația si repetiţia sunt arme 
deopotrivă de puternice spre a se putea război între ele. 

Când o afirmaţie a fost îndeajuns de repetată, în unanimi- 
tate, cum se întâmplă în cazul anumitor întreprinderi comerciale 

care cumpárá toate competitiile, se formeazá atunci ceea ce 
numim curent de opinie in care intervine puternicul mecanism al 
contagiunil. Ideile, sentimentele, emotiile, credintele au o putere 
de contagiune in multime la fel de puternicá precum transmiterea 
microbilor. Fenomenul se observá si la animale, de indatá ce ele 
se aflá in multime. Ticul unui cal dus dintr-un grajd este curand 
imitat de ceilalti cai aflati in acelasi grajd. O spaimá, o miscare 
dezordonată a câtorva oi se răspândește de îndată la întreaga tur- 
mă. Contagiunea emoțiilor explică declanşarea bruscă a panicii. 
Tulburările cerebrale, precum nebunia, se propagă și ea prin con- 
tagiune. Se știe cât de frecventă este alienarea printre medicii ali- 
enisti. Se cunosc până și cazuri de nebunie, de exemplu agorafo- 
bia, transmise de om animalelor. 

Contagiunea nu presupune prezența simultană a indivizilor 
într-un singur loc; ea se poate exercita la distanță, sub influenţa 
anumitor evenimente care orientează spiritele în același sens și 
le conferă caracteristicile speciale ale mulțimilor, îndeosebi 
atunci când acestea sunt pregătite prin factorii îndepărtați pe 
care i-am prezentat mai sus. Astfel, de exemplu, izbucnirea 
Revoluţiei de la 1848, pornită de la Paris, s-a întins brusc într-o 
bună parte a Europei şi a zdruncinat mai multe monarhii!. Imi- 
tatia, căreia i se atribuie atâta influență în fenomenele sociale, 
nu este în realitate decât un simplu efect al contagiunii. Dat 
fiind că am arătat în altă parte rolul ei mă voi mărgini să 
reproduc aici ceea ce spuneam mai demult despre aceasta, idei 
dezvoltate după aceea de alti autori: 

„Asemănător animalelor, omul este, prin natura lui, un imita- 
tor. Imitatia constituie o nevoie pentru el, cu condiţia, bineînţeles, 
ca imitatia să nu fie dificilă; din această nevoie 1a naștere moda şi 
influenţa ei. Câţi îndrăznesc să se sustragá imperativului ei, fie cá 
este vorba de opinii, de idei, de manifestări literare sau pur și 
simplu de vestimentație? Cu ajutorul modelelor sunt călăuzite 
masele şi nu cu acela al argumentelor. În fiecare epocă, un mic 


! A se vedea lucrările mele: Psychologie politique [Psihologie politică], 
Opinions et croyances [Opinii și credinţe], Révolution francaise [Revoluția 
franceză]. (n.a.) 

număr de individualitati își imprimă acţiunea lor, pe care masa 
inconstientá o imitá. Aceste individualitati nu trebuie totusi sá se 
indeparteze mult de ideile receptate. A le imita ar deveni in cazul 
acesta prea dificil si influenta lor ar fi nulá. Tocmai de aceea, 
oamenii cu adevárat superiori epocii lor nu au, in general, vreo 
influentá asupra ei. Abaterea este prea mare. Din aceeasi priciná, 
europenii, cu tot avantajul civilizației lor, exercită o influență 
insignifiantá asupra popoarelor din Orient. Dubla acţiune a trecu- 
tului și imitarea reciprocă sfârșește prin a-i face atât de asemă- 
nători pe toti oamenii dintr-o tara si din aceeași epocă, până și pe 
cei care ar părea că ar trebui să aibă cele mai mari șanse de a se 
sustrage fenomenului, cum sunt filosofii, savanții si literati, încât 
gândirea şi stilul au un aer de familie care face să fie imediat 
recunoscut timpul căruia îi aparțin. Este suficientă o clipă de 
conversaţie cu un individ oarecare spre a cunoaşte imediat lec- 
turile sale, ocupațiile obișnuite şi mediul din care provine“. 
Contagiunea este atât de puternică încât impune oamenilor nu 
numai anumite opinii, ci și anumite moduri de a simți. Ea este 
aceea care face ca într-o epocă să fie dispretuita cutare operă — 
Tannhduser’, de exemplu -, si care, câţiva ani mai târziu, o face 
să fie admirată de cei care o denigraseră cel mai mult. 

Opiniile si credințele se propaga prin mecanismul contagi- 
unii și nesemnificativ prin cel al rationamentului. 

Conceptiile actuale ale muncitorilor se stabilesc la bodega, 
prin afirmație, repetiţie și contagiune. Credintele mulțimilor din 
toate epocile nu s-au format câtuşi de putin altfel. Renan? îi 
compară pe bună dreptate pe primii fondatori ai creștinismului 
„cu muncitorii socialiști care isi răspândesc ideile din bodega in 


! Gustave Le Bon, L ‘homme et les societés, t. II, 1881, p. 116. (n.a.) 

2 Tannhäuser und der Sángerkrieg auf Wartburg [Tannhäuser si întrecerea 
poeticá din Wartburg], operá compusá de Richard Wagner cu premiera la 
Dresda in 1845 si bazatá pe douá legende germane. (n.t.) 

? Emest Renan (1823-1892), scriitor francez, istoric al creştinismului şi 
specialist in științe politice, preocupat, cu precădere de teme precum 
nationalism si identitate naţională. Câteva cărți celebre: Vie de Jesus [Viata 
lui lisus] (1863) si Histoire des origines du christianisme [Istoria originilor 
creștinismului), vol. I-VII (1863-1881) etc. (n.t.) 

bodega‘ si Voltaire făcuse observaţia, cu privire la religia cres- 
tina, cá „a imbratisat-o doar sárácimea cea mai de jos, timp de 
mai bine de un secol“ 

În exemplele asemănătoare cu cele deja menţionate, dupa 
ce s-a exersat in paturile populare, contagiunea trece la cele su- 
perioare ale societăţii. În felul acesta, în zilele noastre, doctri- 
nele socialiste încep să-i câștige pe cei care, totuși, vor fi pri- 
mele lor victime. In fata mecanismului contagiunii, chiar si 
interesul personal se pierde. 

Tocmai de aceea, orice opinie devenitá populará sfarseste 
prin a se impune páturilor sociale elevate, oricát de evidenta ar 
fi absurditatea opiniei triumfátoare. Reactia páturilor sociale 
inferioare asupra páturilor superioare este cu atát mai bizará cu 
cát credintele multimii derivá totdeauna, mai mult sau mai 
putin, din vreo idee superioará rámasá adesea fárá influentá in 
mediul unde a luat naștere. Ideea măreaţă îi subjugá pe 
conducătorii acaparati de ea, o deformează și creează o sectă 
care o deformează din nou, ca apoi s-o răspândească din ce în 
ce mai deformată în mulțimi. Devenită adevăr popular, ideea 
urcă iarăși, într-un fel oarecare, la sursa sa şi astfel acționează 
asupra păturilor elevate ale unei națiuni. 

În definitiv, inteligența cáláuzeste lumea, dar o cáláuzeste 
de fapt de foarte departe. Filosofii creatori de idei sunt de mult 
țărână atunci când, prin efectul mecanismului pe care l-am des- 
cris, gândirea lor ajunge să triumfe. 


3. Prestigiul 
Dacă opiniile propagate prin afirmație, repetiție și contagiune au 
o mare putere, faptul se datorește acelei puteri misterioase nu- 
mită prestigiu. Tot ceea ce a dominat în lume, idei sau oameni, 
s-a impus mai cu seamă prin forţa irezistibilă pe care o exprimă 
termenul prestigiu. Intelegem întregul sens al acestui termen, dar 
el se aplică în moduri prea diverse ca să fie uşor de definit. 
Prestigiul poate implica anumite sentimente, precum admi- 
ratia și teama, care uneori formează chiar baza sa, dar el poate 
exista foarte bine şi fără ele. Alexandru, Cezar, Buddha, 
Mahomed, decedați de mult și de care, prin urmare, nu avem de 

ce sá ne temem, se bucurá totusi de un prestigiu considerabil. Pe 
de altá parte, anumite plasmuiri pe care nu le admirám, divinita- 
tile monstruoase ale templelor subterane din India, de exemplu, 
ne par totusi investite cu un mare prestigiu. In realitate, prestigiul 
este un fel de fascinatie pe care o exercitá asupra spiritului nostru 
un individ, o operá sau o doctriná. Aceastá fascinatie paralizeazá 
toate facultátile noastre critice s1 ne umple sufletul de uimire si 
respect. Sentimentele generate in asemenea cazuri sunt inexpli- 
cabile, dar probabil de acelasi ordin cu sugestia suferitá de un 
subiect fascinat. 

Prestigiul este cel mai puternic resort al oricárei dominatii. 
Zeii, regii și femeile nu ar fi stăpânit niciodată fără el. Putem 
reduce la două forme principale diversele varietăți de prestigiu: 
prestigiul dobândit și prestigiul personal. Prestigiul dobândit 
este acela pe care îl conferă numele, averea, reputaţia. El poate 
apărea independent de prestigiul personal. Acesta din urmă 
constituie, dimpotrivă, ceva individual, coexistând uneori cu 
reputația, gloria, averea sau întărit de acestea, dar perfect sus- 
ceptibil de a dăinui într-un mod absolut independent. 

Prestigiul dobândit sau artificial este cel mai des întâlnit. 
Prin simplul fapt că un individ ocupă o anumită poziţie, are o 
anumită avere, este înzestrat cu anumite titluri, el este aureolat 
de prestigiu, oricât de nulă ar putea fi valoarea sa personală. Un 
militar în uniformă, un magistrat în robă au totdeauna prestigiu. 
Pascal a notat foarte just necesitatea, pentru judecători, a 
robelor și perucilor. Fără acestea, ei îşi pierdeau o mare parte 
din autoritate. Socialistul cel mai neîmblânzit este emoționat la 
vederea unui prinţ sau a unui marchiz și asemenea titluri ajung 
spre a escroca cum vrei pe un comerciant! 


! Efectul titlurilor, al uniformelor, al panglicilor asupra mulțimilor se 


regăsește in toate ţările, chiar si acolo unde sentimentul independenţei 
personale este foarte dezvoltat. În acest sens, reproduc un pasaj curios din 
cartea unui călător, referitor la prestigiul anumitor persoane în Anglia: „Cu 
ocazia diverselor întâlniri, am remarcat entuziasmul deosebit pe care îl trăiesc 
cei mai rezonabili englezi la contactul sau la vederea unui membru al 
Camerei Lorzilor. Cu condiţia ca starea sa socială să-i susțină rangul, ei il 
iubesc dinainte și, în prezenţa lui, acceptă totul cu încântare. Îi vezi roșind de 

Prestigiul la care m-am referit este exercitat de persoane; 
alături de acesta il putem plasa pe cel exercitat de opinii, de 
opere literare sau artistice etc. Adesea, nu este vorba decat de 
repetiţie acumulată. Istoria, istoria literaturii și artei îndeosebi, 
este pur şi simplu repetarea acelorași judecăţi pe care nimeni nu 
încearcă să le controleze, fiecare sfârşind prin a repeta ce a 
învăţat la școală. Există anumite nume și lucruri de care nimeni 
nu ar îndrăzni să se atingă. Pentru cititorul modern, opera lui 
Homer degajă un imens si incontestabil sentiment de plictiseală; 
dar cine ar cuteza s-o spună? Parthenonul, în starea sa actuală, 
este o ruină care poate trezi putin interes; dar el are un asemenea 
prestigiu încât nu mai este văzut decât cu întreg cortegiul său de 
amintiri istorice. Caracteristica prestigiului este aceea de a ne 
împiedica să vedem lucrurile aşa cum sunt ele, paralizându-ne 
judecatile. Multimile, întotdeauna, iar indivizii, frecvent, au ne- 
voie de opinii gata formate. Succesul acestor opinii este indepen- 
dent de partea de adevăr sau de eroare pe care o contin; succesul 
lor rezidă exclusiv în prestigiul lor. 

Să abordăm acum prestigiul personal. Având o natură foarte 
diferită de prestigiul artificial sau dobândit, acesta constituie o 
facultate independentă de orice titlu, de orice autoritate. Numărul 
mic de persoane care îl au exercită o fascinatie de-a dreptul 
hipnotică asupra celor care îi înconjoară, inclusiv asupra egalilor 
lor, toți ascultând de el asa cum fiara sălbatică ascultă de îmblân- 
zitorul pe care atât de uşor l-ar putea devora. 

Marii conducători ai omenirii, Buddha, lisus, Mahomed, 
Ioana d'Arc, Napoleon, au avut într-un înalt grad această forma 
de prestigiu, impunându-se îndeosebi cu ajutorul acesteia. Zeii, 
eroii si dogmele se impun, nu se negociază: de îndată ce sunt 
obiect de discuție, dispar. 


plăcere la apropierea sa, iar dacă le vorbește bucuria le aprinde și mai tare 
obrajii și ochii le strălucesc de o licărire fără seaman. S-ar zice cá au lordul in 
sânge, după cum spaniolul are dansul, germanul muzica și francezul 
Revoluția. Pasiunea lor pentru cai şi pentru Shakespeare este rezervată, 
satisfacția și orgoliul legate de aceștia mai putin fundamentale. Cartea 
Camerei Lorzilor are un tiraj considerabil și, oriunde ai merge, o găseşti, ca 
Biblia, în mâinile tuturor.“ (n.a.) 

Personajele citate mai sus aveau putere de fascinatie cu 
mult înainte de a deveni ilustre si nici nu ar fi devenit ilustre 
fără aceasta. În culmea gloriei, Napoleon exercita, doar prin 
puterea sa, un prestigiu imens; dar cu prestigiul acesta el era 
dotat, în parte, încă de la începutul carierei. Atunci când, un 
general oarecare a fost trimis să comande armata din Italia, a 
nimerit în mijlocul unor generali nemiloşi, gata să-i facă o 
primire neprietenoasă tânărului intrus pe care îl expediase pe 
capul lor Directoratul. Din primul minut, de la prima întreve- 
dere, fără fraze, fără gesturi, fără ameninţări, de la prima 
privire a viitorului mare om, generalii au fost imblanziti. Taine 
face, pornind de la memoriile contemporanilor, o interesantă 
relatare a acestei întrevederi: 

„Generalii diviziei — inclusiv Augereau, un fel de soldatoi 
belicos si grosolan, mandru de statura si de bravura sa — sosesc 
la cartierul general cu o dispoziţie foarte proastă față de micul 
parvenit ce li se expediase de la Paris. După descrierile făcute, 
Augereau e injurios, dinainte nesupus: un protejat al lui Barras, 
un general al perioadei Vendemiaire, un general de stradă, un 
urs, singurul care gândește, având reputația de matematician și 
de visător. Sunt introdusi, iar Bonaparte se face aşteptat. În fine 
apare, își încinge sabia, îşi acoperă capul, îşi explică dispozițiile, 
le dă ordine, apoi îi concediază. Augereau rămăsese mut; abia 
afară și-a venit în fire și şi-a proferat înjurăturile lui ordinare; a 
recunoscut, ca si Masséna, cá acest mic p... de general i-a facut 
frică; nu putea pricepe deloc ascendentul de care s-a simțit 
zdrobit de la prima privire.“ 

Devenit mare om, prestigiul său a crescut odată cu gloria sa 
ȘI, pentru apropiaţi, l-a egalat pe acela al unei divinităţi. Gene- 
ralul Vandamme, militar răzvrătit, încă şi mai brutal si energic 
decât Augereau, îi spunea într-o zi mareșalului d'Ornano, în 
1815, pe când urcau împreună scările palatului Tuileries: ,,Dra- 
gul meu, diavolul acesta de om exercită asupră-mi o fascinatie 
pe care nu mi-o pot explica. Sunt în așa hal fascinat încât eu, 
care nu mă tem nici de Dumnezeu și nici de diavol, când mă 
apropii de dânsul sunt gata să tremur ca un copil și m-ar face să 
trec si prin urechile acului ca să mă arunc in foc.“ 

Napoleon exercita aceeasi fascinatie asupra tuturor celor 
care se apropiau de el!. Davout spunea, vorbind despre devota- 
mentul lui Maret^ si al sáu: „Dacă împăratul ne-ar spune la 
amândoi că este in interesul politicii lui să distrugă Parisul, fara 
ca nimeni să nu iasă și să scape din oras, Maret ar păstra secretul, 
sunt sigur de asta, dar nu s-ar putea opri să compromită acest 
secret, punându-și la adăpost familia. Ei bine, eu, de frica de a 
nu-l trăda, mi-aş lăsa în oraș nevasta şi copiii.“ Uimitoarea pute- 
re a fascinatiei explică acea miraculoasă întoarcere din insula 
Elba; cucerirea neîntârziată a Franţei de către un om izolat, 
luptând contra tuturor forțelor organizate ale unei mari tari pe 
care am fi putut să o credem dezgustată de tirania lui. El nu a 
avut decât să le arunce o privire generalilor care juraseră să pună 
mâna pe el, si toti s-au supus fără a crácni. 

„Napoleon - scrie generalul englez Wolseley — a debarcat în 
Franţa aproape singur, fugar din mica insulă Elba, care era regatul 
său şi, în câteva săptămâni, a reuşit să dea peste cap, fără vărsare 
de sânge, întreaga organizare a puterii Franţei sub regele ei 
legitim; s-a manifestat vreodată mai uluitor ascendentul personal 
al unui om? Dar, de la un capăt la altul al acestei campanii, care a 
fost cea din urmă a sa, cât de remarcabil a fost ascendentul pe care 
el îl exercita și asupra aliaților, obligându-i să-i urmărească 
inițiativa, și cât de putin a lipsit ca ei să nu fie zdrobiți!“ 


! Conştient de prestigiul său, împăratul ştia să și-l sporească, tratându-le chiar 
mai putin bine decât pe randasii de cai pe marile personalități care îl înconjurau 
și printre care figurau câțiva celebri membri ai Conventiunii, atât de temuti in 
Europa. Istorisirile din acea vreme sunt pline de fapte semnificative privind 
acest aspect, într-o zi, în plin Consiliu de Stat, Napoleon l-a lovit pe Beugnot 
(ministru de finanţe, devenit conte pe timpul Imperiului), tratându-l ca pe un 
valet oarecare. Obtinand efectul dorit, Napoleon s-a apropiat apoi de el şi i-a 
spus: „Imbecilule, ţi-a revenit mintea la cap?" La aceste cuvinte, Baugnot, înalt 
ca un tambur major, s-a înclinat si cel mic de statură, ridicând mâna, l-a apucat 
pe uriaş de ureche, „semn de exaltantă favoare, gest familiar al stăpânului care 
se umanizează“ Asemenea exemple oferă o imagine clară despre gradul de 
înjosire pe care îl poate provoca prestigiul, făcându-ne să înțelegem imensul 
dispreț al marelui despot pentru oamenii din anturajul sau. (n.a.) 

? Hugues-Bernard Maret (1763-1839), secretar de stat al consulilor în 1800, 
mai târziu ministru de externe, membru al Academiei. A pregătit întoarcerea 
lui Napoleon din insula Elba. (n.£.) 

Prestigiul i-a supravietuit si a continuat sa creascá. Prestigiul 
acesta a facut să fie uns împărat un obscur nepot al său. Văzând 
cum astăzi legenda sa renaște, înțelegem cât de puternică este 
încă umbra aceasta. Maltratati-1 pe oamenii, masacrati-i cu 
milioanele, provocati invazii după invazii, totul vă este permis 
dacă aveți suficient prestigiu și talentul necesar spre a-l menţine. 

Am invocat aici un exemplu de prestigiu absolut excepti- 
onal, fără îndoială, dar era util ca să facem înțeleasă geneza 
marilor religii, a marilor doctrine și a marilor imperii. Geneza 
aceasta ar fi absurdă fără puterea exercitată de prestigiu asupra 
mulțimii. 

Dar prestigiul nu se bazează doar pe ascendentul personal, 
pe gloria militară și teroarea religioasă; el poate avea origini 
mai modeste și totuși să fie considerabil. Secolul nostru ne 
furnizează mai multe exemple. Unul dintre ele, pe care poste- 
ritatea și-l va reaminti mereu, ne este dat de istoria omului 
celebru, pe care l-am şi pomenit, care a modificat fata planetei 
si relaţiile comerciale ale popoarelor, despartind două conti- 
nente. A reușit în întreprinderea sa datorită imensei sale voințe, 
dar si fascinatiei pe care a exercitat-o asupra întregului său 
anturaj. Pentru a învinge împotrivirea unanimă, nu avea decât 
să se arate la fata locului, să rostească două-trei cuvinte si, ca 
prin farmec, potrivnicii deveneau prieteni. Mai ales englezii 
combăteau cu înverșunare proiectul său; vizita sa în Anglia a 
fost de ajuns ca să-i ralieze toate sufragiile. Când, mai târziu, a 
trecut prin Southampton, în cinstea lui au sunat clopotele. 
Învingând totul, oameni si lucruri, el nu mai credea în 
obstacole și a vrut să repete opera Suezului în Panama, cu 
aceleaşi mijloace; dar credinţa care mută munţii din loc nu-i 
mută decât cu condiţia de a nu fi prea înalți. Munţii au rezistat 
şi catastrofa care a urmat a risipit aureola de glorie a eroului. 
Viaţa sa ne învaţă cum poate creşte şi dispărea prestigiul. După 
ce a egalat în măreție cele mai celebre-personalitati istorice, el 
a fost coborât de către magistraţii din tara sa la rangul celor mai 
abjecti criminali. Sicriul său a fost purtat izolat, în mijlocul 

multimilor indiferente. Singurii care au adus omagiu memoriei 
sale au fost suveranii străini! 

Toate exemplele mai sus evocate reprezintă forme extreme. 
Pentru a întemeia în detaliile sale psihologia prestigiului ar trebui 
să-i examinăm seria începând cu fondatorii de religii şi de im- 
perii și până la individul care încearcă să-și uimească vecinii cu 
o haină nouă sau cu o decorație. Printre termenii ultimi ai acestei 
serii s-ar plasa toate formele prestigiului în diversele elemente 
ale unei civilizații: științe, arte, literatură etc., și atunci am vedea 
că el constituie elementul fundamental al persuasiunii. Fiinţa, 
ideea ori lucrul care posedă prestigiu sunt imediat imitate pe 
calea contagiunii şi impun unei întregi generații anumite moduri 
de a simți si de a-și exprima gândurile. Imitatia este, de altfel, 
adesea inconștientă și tocmai lucrul acesta o face completa. 
Pictorii moderni, reproducând culorile șterse si atitudinile rigide 


! Un ziar străin, Neue Freie Presse, din Viena, a facut, pe tema destinului lui 
Lesseps, reflecţii judicioase de psihologie, pe care, din acest motiv, le reproduc 
aici: „După condamnarea lui Ferdinand de Lasseps, nu mai avem dreptul să ne 
mai mirăm de tristul sfârşit al lui Cristofor Columb. Dacă Ferdinand Lesseps este 
un escroc, atunci orice nobilă iluzie este o crimă. Antichitatea ar fi încununat 
memoria lui Lesseps cu o aureolă de glorie și l-ar fi pus să bea din cupa cu nectar 
în Olimp, pentru cá el a schimbat fata pământului, săvârşind opere care 
perfectioneazá creația. Condamnându-l pe Ferdinand Lesseps, președintele 
Curţii de Apel s-a făcut nemuritor, deoarece întotdeauna popoarele vor întreba 
de numele omului care nu s-a temut să-și înjosească secolul făcându-l să îmbrace 
haina de ocnaș pe un bătrân a cărui viata a fost gloria contemporanilor săi. 

Să nu ni se mai vorbească de acum înainte de justiţie inflexibilă acolo unde 
domnește ura birocratică împotriva marilor opere cutezătoare. Naţiunile au 
nevoie de acești oameni indrázneti care cred in ei înșiși și doboară toate 
obstacolele, fără a-și menaja propria persoană. Geniul nu poate fi prudent, cu 
prudenta el nu ar putea niciodată să lărgească cercul activității umane. 
...Ferdinand Lesseps a cunoscut beţia triumfului şi amáráciunea decepțiilor: Suez 
și Panama. Aici inima se revoltă împotriva moralei succesului. Când Lesseps a 
reușit să lege două mări, principii și națiunile i-au adus omagiile lor; astăzi, că a 
eşuat în lupta cu stâncile Munţilor Cordilieri, nu mai este decât un escroc 
vulgar... Este aici un război al claselor societății, o nemulțumire a birocratilor și 
slujbasilor care se răzbună cu Codul Penal în mână pe cei care ar voi să se ridice 
deasupra celorlalți... Legislatorii moderni sunt în încurcătură in fata marilor idei 
ale geniului uman; publicul pricepe și mai putin și îi este ușor unui avocat să 
aducă dovezi că Stanley este un asasin și Lesseps un escroc.“ (n.a.) 

ale unor primitivi, nu se indoiesc catusi de putin de unde vine 
inspiratia lor; ei cred in propria lor sinceritate, pe cand, daca un 
maestru eminent nu ar fi reinviat aceasta forma artisticá, am con- 
tinua să vedem in ea doar laturile naive și inferioare. Cei care, 
după exemplul unui inovator celebru, îşi inundă pânzele cu um- 
bre violete, nu văd în natură mai mult violet decât era acum 
cincizeci de ani, ci sunt sugestionati de impresia personală si 
specială a unui pictor care a ştiut să dobândească un mare presti- 
giu. Asemenea exemple ar putea fi uşor invocate pentru fiecare 
element al civilizației. 

Din cele de mai sus arătate vedem că numeroși factori pot 
interveni în geneza prestigiului: unul dintre cei mai importanţi a 
fost totdeauna succesul. Omul care reușește, ideea care se im- 
pune încetează, prin chiar faptul de a mai fi obiect de contestare. 
Prestigiul dispare întotdeauna odată cu succesul. Eroul pe care 
mulțimea îl aclama în ajun este huiduit de ea a doua zi, dacă 
soarta l-a lovit. Reacţia va fi chiar cu atât mai vie cu cát presti- 
giul fusese mai mare. În cazul acesta mulțimea îl socoate pe 
eroul căzut ca pe un egal si se răzbună pe faptul de a se fi încli- 
nat înaintea unei superioritati pe care ea n-o mai recunoaște. 
Robespierre, care dispunea să fie trimişi la ghilotină colegii săi si 
un mare număr dintre contemporani, avea un imens prestigiu. O 
deplasare de câteva voturi l-a dus imediat la pierderea presti- 
giului şi mulțimea l-a urmat la ghilotină cu tot atâtea imprecatii 
câte aruncase în ajun victimelor lui. Întotdeauna, credincioşii 
sfărâmă cu furie statuile vechilor lor zei. 

Datorită insuccesului, prestigiul este pierdut într-o clipită. El 
se poate viza şi prin discuție, dar într-un mod mult mai lent. 
Acest procedeu este totuşi unul cu efect foarte sigur. Prestigiul 
pus în discuţie deja nu mai este prestigiu. Zeii şi oamenii care au 
știut să-şi păstreze timp îndelungat prestigiul nu au tolerat 
niciodată discuția. Pentru a te face admirat de mulţimi, trebuie 
întotdeauna să le tii la distanță. 


Capitolul IV 


LIMITELE VARIABILITATII CREDINTELOR SI 
OPINIILE MULTIMILOR 


1. Credintele fixe. Invariabilitatea anumitor credinte generale. Ele sunt 
cáláuzele unei civilizatii. Greutatea de a le dezrádácina. Prin ce constituie 
intoleranta o virtute pentru popoare. Absurditatea filosoficá a unei cre- 
dinte generale nu poate afecta propagarea sa. 2. Opiniile labile ale multi- 
milor. Extrema labilitate a opiniilor care nu derivă din credinţe generale. 
Aparentele variatii ale ideilor si credintelor in mai putin de un secol. 
Limitele reale ale acestor variatii. Elemente vizate de variatie. Disparitia 
actuală a credințelor generale si difuzarea foarte largă a presei fac ca în 
zilele noastre opiniile sá fie din ce in ce mai labile. Cum se face cá opi- 
niile multimilor tind spre indiferentá asupra majoritátii subiectelor. Nepu- 
tinta guvernelor de a mai dirija, ca odinioară, opinia. Fárámitarea actuală a 
opiniilor impiedicá tirania lor. 


1. Credintele fixe 

Între caracteristicile anatomice ale ființelor si caracteristicile lor 
psihologice există un paralelism strâns. În caracteristicile anato- 
mice găsim anumite elemente invariabile sau atât de puţin varia- 
bile încât este necesară lungimea erelor geologice pentru a le 
schimba. Pe lângă aceste caracteristici fixe, ireductibile, se găsesc 
altele foarte mobile pe care mediul, arta crescătorului şi a horticul- 
torului le modifică uneori în așa măsură încât disimulează, pentru 
observatorul mai putin atent, caracteristicile fundamentale. 

Același fenomen se constată şi la nivelul caracterelor. Ală- 
turi de elementele psihologice ireductibile ale rasei se întâlnesc 
elementele mobile, schimbătoare. De aceea, studiindu-se cre- 
dintele si opiniile unui popor, se constată totdeauna un fond 
extrem de stabil, pe care se grefeaza opinii la fel de mişcătoare 
ca nisipul care acoperă stânca. 

Credintele şi opiniile mulțimilor se ordonează astfel în două 
clase distincte. Pe de o parte, marile credințe permanente, care se 
perpetuează secole de-a rândul și pe care se sprijină o întreagă 
civilizație. De acest fel au fost, odinioară, concepția feudală, 

ideile crestine, cele ale Reformei. Asa sunt, in zilele noastre, 
principiul naționalităților, ideile democratice și sociale. Pe de 
altă parte, opiniile de moment şi schimbătoare, derivate cel mai 
adesea din concepțiile generale, pe care fiecare epocă le vede 
apărând şi murind: aşa sunt teoriile care călăuzesc artele și litera- 
tura în unele momente, de exemplu acelea care dau naştere ro- 
mantismului, naturalismului etc. Tot atât de superficiale ca mo- 
dă, ele se schimbă ca valurile ce apar şi se pierd neîncetat pe 
suprafața unui lac adânc. 

Marile credinţe generale sunt puţine. Formarea și dispariția 
lor constituie pentru fiecare rasă istorică puncte culminante ale 
istoriei sale. Ele constituie adevărata osatură a civilizațiilor. 

O opinie pasageră se fixează lesne în sufletul mulțimilor, 
dar este foarte dificil de ancorat aici o credință durabilă, dupa 
cum este de asemenea greu să dizolvi această credinţă atunci 
când ea s-a cristalizat. Niciodată nu poate fi schimbată decât cu 
prețul unor revoluţii violente şi numai atunci când credinţa și-a 
pierdut aproape definitiv influenţa asupra sufletelor celor multi. 
Revolutiile slujesc atunci la respingerea totală a credințelor 
deja aproape abandonate, dar pe care jugul obiceiului le 
împiedică să fie complet părăsite. Revolutiile care încep sunt, 
în realitate, credinţe care sfârșesc. 

Ziua in care o mare credință este sortită pieirii coincide cu 
aceea în care valoarea ei devine discutabilă. Orice credință gene- 
rală nefiind altceva decât o ficțiune nu ar putea să dăinuie decât 
cu condiţia de a nu fi supusă analizei. Dar, chiar și atunci când o 
credință este puternic zdruncinată, instituțiile care derivă din ea 
își păstrează puterea și nu dispar decât treptat. Când, în sfârşit, 
și-a pierdut complet puterea, tot ceea ce se baza pe ea se prăbu- 
şeşte. Încă nu i-a fost dat unui popor să-și schimbe credinţele, 
fără a fi de îndată condamnat să-şi transforme elementele civili- 
zatiei sale. 

El le transforma pana cand se ajunge la adoptarea unei noi 
credinte generale; iar pana atunci tráieste, prin forta imprejurá- 
rilor, in anarhie. Credintele generale sunt suportul necesar al 
civilizațiilor; ele imprimă orientarea ideilor, fiind singurele 
care pot să inspire încrederea și să suscite sentimentul datoriei. 

Popoarele au simțit totdeauna folosul dobândirii de credinţe 
generale, înțelegând din instinct că dispariția lor marchează pentru 
ele ora decadentei. Cultul fanatic al Romei a fost credința care i-a 
făcut pe romani stăpânii lumii. Când credinţa aceasta a pierit, 
Roma a trebuit să piară şi ea. Numai atunci când au dobândit 
unele credinţe comune, barbarii, distrugátorii civilizaţiei romane, 
au atins o anumită coeziune şi au putut ieși din anarhie. 

Nu este lipsit de justificare faptul că popoarele şi-au apărat 
totdeauna cu intransigentá convingerile. Foarte criticabila din 
punct de vedere filosofic, intransigenta reprezintá in viata natiu- 
nilor o virtute. Tocmai pentru a consolida și menţine credinţe ge- 
nerale a ridicat în Evul Mediu atâtea ruguri și atâţia inventatori şi 
novatori au fost cuprinsi de disperare, când reuseau să evite 
chinurile. Tocmai pentru a apăra asemenea credinţe lumea a fost 
de atâtea ori răscolită, milioane de oameni au căzut pe câmpurile 
de bătălie si încă vor mai cădea. 

După cum am spus deja, mari dificultăți se opun instituirii 
unei credinţe generale, dar, odată instituită, puterea sa este invin- 
cibilă pentru multă vreme; și oricare ar fi falsitatea sa filosofică, 
ea se impune celor mai luminate spirite. Oare popoarele Europei 
nu au socotit, de cinci secole încoace, drept adevăruri indiscu- 
tabile legende religioase tot atât de barbare!, dacă le examinăm 
îndeaproape, ca poveștile despre Moloh?. Înspăimântătoarea 
absurditate a legendei unui Dumnezeu care se răzbună pe Fiul 
Sáu prin oribile chinuri, din cauza neascultării uneia din crea- 
turile sale, nu a fost observată secole şi secole de-a rândul. Cele 
mai mari genii, Galilei, Newton, Leibniz, nu au bănuit vreo clipă 
că adevărul unor asemenea legende ar fi putut fi pus la îndoială. 
Nimic nu demonstrează mai bine hipnotizarea produsă de 
credințele generale și, de asemenea, nimic nu marchează mai 
bine umilitoarele limite ale spiritului nostru. 


! Barbare din punct de vedere filosofic. Practic, ele au fondat o civilizaţie cu 
totul nouă şi timp de multe secole i-au lăsat omului porti deschise către un 
paradis de vis și de speranţă, pe care nu-l vor cunoaşte vreodată. (n.a.) 

? Moloch (Malek în ebraică), divinitate cananeeaná, despre care se vorbește 
în Biblie şi căreia i-au fost aduse drept jertfe fiinţe omenești. (n.1.) 

De indatá ce o dogma noua se implanteaza in sufletul 
multimilor, ea devine inspiratoárea institutiilor sale, a artelor si 
conduitei. Influenta sa asupra sufletelor este atunci absolutá. 
Oamenii de actiune intentioneazá sá le realizeze, legislatorii sá 
le aplice, filosofii, artiştii, literati! se preocupă să le transpuná 
in diverse forme. Din credința fundamentală pot să apară idei 
de moment, accesorii, dar ele poartă totdeauna amprenta cre- 
dintei din care au ieșit. Civilizatia egipteană, civilizația euro- 
peaná a Evului Mediu, civilizatia musulmaná a arabilor deriva 
dintr-un mic numár de credinte religioase care si-au pus am- 
prenta pe cele mai neinsemnate elemente ale acestor civilizatii, 
permitandu-ne sa le recunoastem, numaidecat. 

Datorita credintelor generale, oamenii din fiecare epoca s-au 
inconjurat de o retea de traditii, de opinii si de obiceiuri de sub al 
căror jug nu ar putea să scape si care îi fac mai mult sau mai 
putin asemánátori unul cu celálalt. Nici spiritul cel mai inde- 
pendent nu se gândește să se sustragá acestui destin. Nu există 
veritabilă tiranie decât aceea care se exercită inconștient asupra 
sufletelor, pentru că aceasta este singura ce nu poate fi combă- 
tută. Tiberiu, Genghis-han, Napoleon au fost, desigur, tirani în- 
fricosatori, dar, din adâncul mormintelor lor, Moise, Buddha, 
lisus, Mahomed, Luther au exercitat asupra sufletelor un des- 
potism mult mai profund. O conspirație va dobori un tiran, dar 
ce poate ea să facă împotriva unei credințe bine fixate? În lupta 
violentă contra catolicismului, în pofida asentimentului aparent 
al mulțimilor şi în pofida unor procedee de distrugere tot atât de 
nemiloase ca acelea ale Inchiziției, învinsă a fost marea noastră 
Revoluție. Singurii tirani reali ai umanităţii au fost totdeauna 
umbrele morților sau iluziile pe care ea şi le-a creat. 

Repet, absurditatea filosofică a anumitor credințe generale 
nu a fost niciodată un obstacol în calea triumfului lor. Ba, chiar 
acest triumf, nu pare posibil decât cu condiţia ca ele să includă 
vreo absurditate misterioasă. Evidenta slăbiciune a credințelor 
socialiste actuale nu le va împiedica să prindă rădăcini în sufletul 
mulțimilor. Adevărata inferioritate a credințelor socialiste fata de 
toate credinţele religioase tine pur și simplu de următorul fapt: 
idealul de fericire promis de religie netrebuind a fi realizat decât 

intr-o viata viitoare, nimeni nu poate contesta aceasta realizare. 
Idealul de fericire socialist trebuind insá sa fie realizat pe 
pământ, goliciunea promisiunilor va apărea de la primele ten- 
tative de realizare și noua credinţă îşi va pierde pe loc prestigiul. 
Deci, puterea sa nu va spori decât până în momentul punerii lui 
în practică. lată de ce, dacă noua religie exercită în primul rând, 
ca toate acelea care au precedat-o, o acţiune distructivă, ea nu va 
putea exercita ulterior un rol creator. 


2. Opiniile schimbătoare ale mulțimilor 

Deasupra credințelor stabile, a căror putere am arătat-o, se gă- 
seşte un strat de opinii, de idei, de gânduri care se nasc şi dispar 
fără încetare. Unele durează putin, cele mai importante nedepă- 
sind perioada unei generaţii. Am remarcat faptul că schimbările 
care survin în aceste opinii sunt mai degrabă superficiale decât 
reale, purtând totdeauna pecetea calităților rasei. Luând în consi- 
derare, de exemplu, instituţiile politice din ţara noastră, am arătat 
că partidele care în aparență sunt cele mai antagonizate: monar- 
hiști, radicali, imperialisti, socialişti etc., au un ideal absolut 
identic şi că idealul acesta tine pur şi simplu de structura mintală 
a rasei noastre, deoarece, sub denumiri analoage, găsim la alte 
națiuni un ideal contrar. Numele date opiniilor, adaptările inselá- 
toare nu schimbă fondul lucrurilor. Burghezii Revoluţiei fran- 
ceze, toti hraniti din literatura latina si care, cu ochii ţintă asupra 
republicii romane, i-au adoptat legile, fasciile si togele, nu au 
devenit romani pentru că se găseau sub vraja unei puternice su- 
gestii istorice. Rolul filosofului este acela de a cerceta ceea ce 
supraviețuiește din credințele vechi sub schimbările aparente, 
distingând în valul mișcător al opiniilor mişcările determinate de 
credințele generale şi de sufletul rasei. Fără acest criteriu, s-ar 
putea crede că mulțimile își schimbă credințele politice sau reli- 
gioase frecvent şi după voință. Într-adevăr, întreaga istorie poli- 
tică, religioasă, artistică, literară, pare s-o dovedească. 

Să examinăm, de exemplu, o scurtă perioadă, de la 1790 la 
1820, adică 30 de ani, durata unei generații. În acest interval, 
mulțimile, la început monarhice, devenind revoluţionare, apoi 
imperialiste, apoi din nou monarhice. În materie de religie, ele 

evolueaza in acelasi interval de timp, de la catolicism la ateism, 
apoi la deism, ca după aceea să se întoarcă la formele cele mai 
exagerate de catolicism. $i nu numai multimile, ci si cei care le 
conduceau au suferit transformări asemănătoare. S-au văzut 
membri marcanţi ai Convenției, duşmani infocati ai regilor si 
nevrând să ştie nimic despre zei sau stăpânitori, devenind umili 
slujbaşi ai lui Napoleon, ca apoi să poarte cu pietate lumânări în 
procesiunile de pe vremea lui Ludovic al XVIII-lea. 

Si ce schimbări uimitoare în opiniile mulțimilor, în cei 70 de 
ani care au urmat! „Perfidul Albion“ de la începutul secolului al 
XIX-lea a devenit aliatul Franţei sub moștenitorul lui Napoleon; 
Rusia, de două ori în război cu noi şi care a aplaudat atâta 
ultimele noastre eșecuri, este socotită peste noapte prietenă. 

În literatură, în artă, în filosofie, succesiunea curentelor de 
opinie se manifestă încă și mai rapid. Romantism, naturalism, 
misticism etc. se nasc şi mor unul după altul. Artistul şi scriitorul 
aclamati ieri sunt profund dispretuiti a doua zi. 

Dar ce constatăm dacă analizăm aceste schimbări, în apa- 
renta atât de radicale? Toate cele contrare credințelor generale și 
sentimentelor rasei nu au decât o durată efemeră, iar fluviul 
deturnat își reia curând cursul. Opiniile oare nu se ataşează la 
nicio credință generală, la niciun sentiment al rasei și care, prin 
urmare, nu ar putea să aibă stabilitate, sunt la cheremul tuturor 
întâmplărilor sau, dacă se preferă, la cheremul celor mai neîn- 
semnate schimbări de mediu. Formate cu ajutorul sugestiei și 
contagiunii, ele sunt totdeauna opinii de moment, născându-se şi 
pierind uneori la fel de repede ca dunele de nisip formate de vânt 
la marginea mării. 

În zilele noastre, totalitatea opiniilor labile ale mulțimilor 
este mai mare ca niciodată; iar aceasta are trei rațiuni diferite. 

Prima este că vechile credinţe, pierzându-și progresiv influ- 
enta, nu mai acţionează ca altădată asupra opiniilor pasagere, 
spre a le da o anumită orientare. Estomparea credințelor generale 
lasă loc unei multitudini de opinii particulare, fără trecut, dar și 
fără viitor. 


Limitele variabilitatii credintelor si opiniile multimilor 117 


A doua ratiune constá in puterea crescándá a multimilor 
care isi gáseste din ce in ce mai putin o contrapondere, labilitatea 
extremă a ideilor lor putându-se manifesta nestingherit. 

A treia rațiune, în sfârșit, constă în difuzarea recentă a pre- 
sei, care face să treacă fără încetare sub ochii cetățenilor cele 
mai contrare opinii. Sugestiile generate de fiecare dintre ele 
sunt de îndată demolate de sugestiile opuse. Nicio opinie nu 
reuşeşte să se răspândească, toate fiind sortite unei existente 
efemere. Ele mor înainte de a se fi putut propaga îndeajuns ca 
să devină generale. 

Din aceste cauze diverse rezultă un fenomen foarte nou în 
istoria lumii, cu totul caracteristic epocii actuale: mă refer la 
neputinta guvernelor de a dirija opinia. 

Odinioară, și când spun odinioară mă refer la trecutul nu 
prea îndepărtat, acţiunea guvernantilor, influenţa câtorva scriitori 
ȘI a unui mic număr de ziare constituiau adevărate regulatoare de 
opinie. Astăzi scriitorii şi-au pierdut orice influență, iar ziarele 
nu fac decât să reflecte opinia existentă. Cât despre oamenii de 
stat, departe de a o dirija, ei nu caută decât s-o urmeze. Teama 
lor de opinie merge uneori până la teroare si văduvește de orice 
stabilitate conduita lor. 

Opinia mulțimilor tinde deci să devină din ce în ce mai mult 
elementul suprem care reglează viața politică. Ea reușește azi să 
impună până si alianțe, cum am văzut că s-a întâmplat cu Rusia, 
lesitá aproape exclusiv dintr-o mişcare populară. 

Este un simptom curios să vedem, în zilele noastre, regii și 
împărații, papii, supunându-se mecanismului interviului, spre 
a-şi expune gândirea lor, pe tema unui subiect dat, judecății 
mulțimilor. S-a spus odinioară că politica nu este o treabă în 
care să fie implicate sentimente. Am putea oare să spunem 
astăzi același lucru, văzând-o că-şi ia drept călăuză impulsurile 
mulțimilor care ignoră rațiunea și care se lasă dirijate exclusiv 
de sentimente? 

lar presa, altădată formatoare de opinie, a trebuit, ca si gu- 
vernanţii, să se retragă în fata puterii mulțimilor. Desigur, pute- 
rea sa este considerabilă, dar numai pentru că reprezintă exclusiv 
oglinda opiniilor populare şi a neîncetatelor lor variaţii. Devenită 

simplá agentie de informatii, ea renunta sá impuná vreo idee, 
vreo doctrina. Ea urmáreste toate schimbarile gandirii publice iar 
necesitatile concurentei o obliga la aceasta, sub amenintarea 
pedepsei de a-și pierde cititorii. Vechile organe solemne si influ- 
ente de altădată, cărora generația precedentă le asculta cu pio- 
senie oracolele, au dispărut sau au devenit foi de informatie 
încadrate de cronici amuzante, de cancanuri mondene sau de re- 
clame comerciale. Care ar fi astăzi ziarul destul de bogat ca să 
permită redactorilor săi opinii personale și ce autoritate ar obține 
ele in fata unor cititori care cer doar să fie ținuți la curent cu 
evenimentele sau amuzati și care, îndărătul fiecărei recomandări, 
întrezăreşte întotdeauna pe speculator? Critica nu mai are 
puterea de a lansa o carte sau o piesă de teatru. Ea poate dăuna, 
dar nu servi. În felul acesta ziarele au conștiința inutilitatii ori- 
cărei opinii personale, au suprimat în general critica literară, 
limitându-se să dea titlul cărții, însoțit de două-trei rânduri de 
reclamă si în douăzeci de ani probabil că același lucru se va pe- 
trece şi cu critica teatrală. 

A supraveghea opinia a devenit astăzi preocuparea esenţială 
a presei și a guvernantilor. Ce efect va produce cutare eveni- 
ment, cutare proiect legislativ, cutare discurs, asta e tot ce vor să 
stie; sigur, nu este uşor, căci nimic nu este mai schimbător și mai 
alunecos decât opinia mulțimilor. Le vedem întâmpinând cu 
anateme ceea ce aclamaserá în ajun. 

Absența aceasta totală de direcţie a opiniei și, totodată, diso- 
lutia credințelor generale au avut ca rezultat final o fárámitare 
completă a tuturor convingerilor, ca şi indiferența crescândă a 
mulțimilor, precum și a indivizilor pentru ceea ce nu privește 
clar interesele lor imediate. Chestiunile de doctrină, cum sunt 
cele referitoare la socialism, nu recrutează câtuşi de puţin apără- 
tori realmente convinși decât în păturile inculte: mineri şi mun- 
citori din uzine, de exemplu. Micul burghez, chiar muncitorul cu 
o uşoară spoială de şcoală sunt prea sceptici. 

Evoluţia care a avut loc în acest sens, de treizeci de ani 
încoace, este frapantă. Înainte, opiniile aveau o orientare gene- 
rală; ele derivau din adoptarea vreunei credințe fundamentale. 
Simplul fapt de a fi fost monarhist iti dădea în chip fatal, atât in 

istorie cât și în ştiinţe, anumite idei bine conturate, iar faptul de a 
fi republican iti conferea idei cu totul contrare. Un monarhist știa 
sigur că omul nu descinde din maimuţă, iar un republican știa nu 
mai putin sigur că descinde. Monarhistul trebuia să vorbească de 
Revoluţie cu oroare, pe când republicanul cu venerație. Unele 
nume, precum cele ale lui Robespierre si Marat, trebuiau pronun- 
tate cu evlavie, iar altele, precum Cezar, Augustus și Napoleon nu 
puteau fi articulate fără a fi însoţite de invective. Până și în 
Sorbona noastră prevala acest mod naiv de a înţelege istoria. 

Astăzi, in fata discuţiei și analizei, orice opinie isi pierde 
prestigiul; ascutisurile ei se uzează repede și apar prea puţine 
idei capabile să ne înflăcăreze. Omul modern este cuprins din ce 
în ce mai mult de indiferență. 

Să nu exagerăm în deplângerea acestei sleiri generale a opi- 
niilor. Nu s-ar putea contesta că acesta este un simptom al deca- 
dentei în viata unui popor. Vizionarii, apostolii, conducătorii, 
adică toți cei care nutresc o convingere, au desigur o cu totul alta 
forță decât nihilistii, ereticii și indiferentii; dar să nu uităm că, in 
situația puterii actuale a mulțimilor, dacă o singură opinie ar 
putea dobândi destul prestigiu pentru a se impune, ea ar fi de 
îndată marcată de o putere atât de tiranică încât totul ar trebui să 
se plece numaidecât în fata ei. Epoca liberei discuţii ar fi atunci 
apusă pentru multă vreme. Multimile reprezintă exemple paşnice 
câteodată, cum erau uneori Heliogabal şi Tiberiu; dar ele au și 
capricii năvalnice. O civilizaţie care ar încăpea pe mâinile lor ar 
fi prea mult la cheremul hazardului pentru a dăinui. Ceea ce ar 
putea întârzia puţin ora prăbușirii este tocmai extrema labilitate a 
opiniilor si indiferența crescândă a mulțimilor fata de toate 
credinţele generale. 


Cartea a III-a 


CLASIFICAREA SI DESCRIEREA 
CATEGORIILOR DE MULȚIMI 


Capitolul I 


CLASIFICAREA MULTIMILOR 


Clasificarea mulțimilor. 1. Multimile eterogene. Cum se diferenţiază ele. 
Influenţa rasei. Sufletul mulțimii este cu atât mai slab cu cât sufletul rasei 
este mai puternic. Sufletul rasei reprezintă starea de civilizație, iar sufletul 
mulțimii starea de barbarie. 2. Multimile omogene. Diviziunea mulțimilor 
omogene. Sectele, castele şi clasele. 


Am urmărit în această lucrare caracteristicile generale ale 
mulțimilor. Ne rămâne să studiem caracteristicile particulare su- 
prapuse acestor caracteristici generale, după diversele categorii 
de colectivităţi. 

Să expunem mai întâi o scurtă clasificare a mulțimilor. 

Punctul nostru de plecare va fi mulțimea simplă. Forma sa 
inferioară ni se prezintă atunci când este compusă din indivizi 
care aparțin unor rase diferite. Singurul ei liant se află atunci în 
voinţa, mai mult sau mai putin respectată, a unui conducător. Ca 
tipuri de asemenea mulțimi putem menţiona pe barbarii de 
diferite origini care, timp de mai multe secole, au invadat Im- 
periul roman. Deasupra acestor mulțimi lipsite de coeziune apar 
acele mulțimi care, sub acţiunea anumitor factori, au dobândit 
caracteristici comune și au sfârșit prin a forma o rasă. Ele vor 
prezenta ocazional caracteristicile speciale ale mulțimilor, însă 
întotdeauna incluse în acelea ale rasei. 

Diferitele tipuri de mulţimi ce pot fi observate la fiecare 
popor pot fi împărțite astfel: 

A. Multimi eterogene 
1. Anonime (multimile din strada, de exemplu) 
2. Neanonime (curtile cu juri, adunárile parlamentare etc.) 


B. Multimi omogene 
1. Secte (secte politice, secte religioase etc.) 
2. Caste (casta militară, casta sacerdotală, casta muncitorească etc.) 
3. Clase (clasa burghezá, clasa táráneascá etc.) 

Vom arăta pe scurt caracteristicile diferentiatoare ale diver- 
selor categorii de mulţimi! 


1. Multimile eterogene 

Aceste colectivități sunt acelea ale căror caracteristici le-am 
studiat în paginile precedente. Ele se compun din indivizi oare- 
care, indiferent de profesie sau de nivelul de inteligență. Am 
arătat în prezenta lucrare că psihologia oamenilor aflați în 
mulțime diferă esențialmente de psihologia lor individuală şi că 
inteligența nu îi sustrage de la această diferenţiere. Am văzut 
că în colectivități inteligenţa nu joacă niciun rol. Numai senti- 
mentele inconştiente pot acționa în acest caz. 

Un factor fundamental, rasa, ne permite să divizăm destul 
de clar diferitele tipuri de mulțimi eterogene. Am insistat in mai 
multe rânduri asupra rolului acestui factor, arătând că este cel 
mai puternic în ceea ce privește determinarea acțiunilor umane. 
Influenţa sa se manifestă și în caracteristicile mulțimilor. O mul- 
time compusă din indivizi oarecare, dar fiind toți englezi sau chi- 
nezi, se va deosebi profund de alta compusă de asemenea din 
indivizi oarecare, dar de naționalități variate: ruși, francezi, spa- 
nioli etc. 

Profundele divergențe create de constituția mintală ereditară 
în modul de a simți și de a gândi al oamenilor izbucnesc de 
îndată ce anumite circumstanţe, rare de altfel, se reunesc în una 
şi aceeaşi mulțime, în proporții aproape egale, indivizi de natio- 
nalitati diferite, oricât de convergente ar fi aparent interesele care 
îi adună laolaltă. Tentativele făcute de socialiști de a fuziona în 
mari congrese reprezentanți ai populației muncitorești din fiecare 
tara au dus totdeauna la aprige discordii. O mulțime latină, fie ea 
revoluționară sau conservatoare, va face invariabil apel, pentru 
a-şi realiza exigenţele, la intervenţia statului. Ea este întotdeauna 
centralizatoare si mai mult sau mai putin cezaristă. O mulțime 


! Detalii privind diversele categorii de mulțimi se pot găsi în lucrările mele: 
La psychologie politique [Psihologie politică], Les opinions et les croyances 
[opinii si credințe], La revolution francaise et la psychologie des révolutions 
[Revoluția franceză și psihologia revoluțiilor]. (n.a.) 

englezá sau americana, dimpotrivá, ignorá statul si nu se adre- 
seazá decát initiativei particulare. O multime de francezi tine 
inainte de toate la egalitate, iar o multime engleza la libertate. 
Aceste rase diferite genereazá aproape tot atátea speci de 
multimi cate natiuni exista. 

Asadar, sufletul rasei determiná in intregime sufletul 
multimii. Rasa este substratul viguros care limiteazá oscilatiile 
sale. Caracteristicile inferioare ale multimilor sunt cu atát mai 
putin accentuate cu cát sufletul rasei este mai puternic. Starea 
de multime si dominarea multimilor constituie barbaria sau 
intoarcerea la barbarie. Tocmai dobándind un suflet solid struc- 
turat rasa se sustrage din ce in ce mai mult puterii necugetate a 
multimilor si iese din barbarie. 

in afará de rasá, singura diferentiere importantá care poate 
fi facuta in ceea ce priveste multimile eterogene este aceea de a 
le separa in mulţimi anonime, adunări deliberante și jurati, de 
exemplu. Sentimentul responsabilitatii, inexistent la cele dintâi 
și dezvoltat la celelalte, conferă actelor lor orientări adesea 
diferite. 


2. Multimile omogene 
Multimile omogene cuprind: 1. sectele; 2. castele; 3. clasele. 

Secta reprezintă primul nivel în organizarea mulțimilor 
omogene. Sectele includ indivizi ale căror educaţie, profesie, 
medii din care provin sunt uneori foarte diferite, nefiind uniti 
decât de credințe. Asa sunt sectele religioase și politice, de 
exemplu. 

Casta reprezintă cel mai înalt grad de organizare de care 
este susceptibilă mulțimea. Pe când secta este formată din 
indivizi de profesiuni, de educaţie, din medii adesea eterogene 
și sunt legaţi doar prin comunitatea credințelor, casta nu 
cuprinde decât indivizi de aceeaşi profesiune si, prin urmare, 
de educaţie și din medii aproape identice. Așa sunt castele 
militară şi sacerdotală. 

Clasa este formată din indivizi de origini diferite, reuniți 
nu prin comunitatea credințelor, ca membrii unei secte, nici 
prin comunitatea ocupatilor profesionale, ca membrii unei 

caste, Cl prin anumite interese, obiceiuri de viata si o educatie 

asemánátoare. Asa sunt clasa burghezá, clasa táráneascá etc. 
Deoarece obiectul acestei lucrári este reprezentat de multi- 

mile eterogene, má voi ocupa doar de cáteva categorii tipice 


acestei varietăți de mulțimi alese ca tipuri. 


Capitolul II 


MULTIMILE ASA-ZIS CRIMINALE 


Multimile denumite criminale. O multime poate fi criminala din punct 
de vedere legal, dar nu din punct de vedere psihologic. Completa incon- 
stientá a actelor multimilor. Diferite exemple. Psihologia septembris- 
tilor! Rationamentele lor, sensibilitatea, ferocitatea si moralitatea lor. 


Faptul că, după o anumită perioadă de excitație, mulțimile 
sunt reduse la starea de simple automate inconștiente, puse în 
mișcare de sugestii, face dificilă considerarea acestora drept 
criminale. Păstrez totuşi acest calificativ eronat, deoarece el a 
fost consacrat de cercetările psihologice. Desigur, luate ca 
atare, anumite acte ale mulțimilor sunt criminale, dar pentru 
același motiv ca actul unui tigru care devorează un hindus, 
după ce mai întâi l-a lăsat să fie ciopártit de puii săi, spre a se 
amuza. 

În general, crimele mulțimilor sunt rezultatul unei sugestii 
puternice, iar indivizii care au luat parte la aceasta sunt apoi 
convinși că au ascultat de glasul unei îndatoriri. Nicidecum nu 
acesta este cazul criminalului obişnuit. 

Istoria crimelor săvârşite de mulțimi pune în evidenţă cele 
spuse mai sus. Se poate cita drept exemplu tipic omorârea 
guvernatorului Bastiliei, dl de Launay. După căderea acestei 
fortărețe, guvernatorul, înconjurat de o mulțime foarte de 
atátatá, primea lovituri din toate părțile. Unii au propus să fie 
spânzurat, să 1 se taie capul, să fie legat de coada unui cal. 
Zbătându-se cu disperare, a lovit din greșeală cu piciorul pe 
unul dintre cei prezenţi. Cineva a propus atunci, iar sugestia a 
fost imediat aclamată de mulțime, ca individul lovit să-i taie 
capul guvernatorului. 


! Autorii execuțiilor sumare de deţinuţi politici din perioada 2-6 septembrie 
1792, soldate cu peste 1100 de victime. (n.t.) 

„Acesta, un bucătar fără slujbă, un gură-cască ce se dusese 
la Bastilia să vadă ce se întâmplă acolo, socoti că, dată fiind pă- 
rerea generală, acţiunea este patriotică şi chiar crezu că merită 
o medalie pentru că a ucis un monstru. Cu sabia pe care a 
primit-o, a lovit în grumazul guvernatorului; dar cum sabia, 
cam neascutita, nu tăia, a scos din buzunar un cuțit cu mâner 
negru și cu aptitudinile de bucătar ştia să taie carnea, a dus la 
bun sfârșit operațiunea.“ 

Se vede aici clar mecanismul analizat anterior: supunerea 
faţă de o sugestie, cu atât mai puternică cu cát era colectivă, con- 
vingerea ucigașului că va comite un gest meritoriu, convingere 
firească, deoarece avea de partea sa aprobarea unanimă a 
concetatenilor săi. Un asemenea act poate fi socotit criminal din 
punct de vedere legal, dar nu şi din punct de vedere psihologic. 

Caracteristicile generale ale mulțimilor așa-zise criminale 
sunt exact acelea pe care le-am constatat la toate mulțimile: su- 
gestibilitate, credulitate, instabilitate, exagerarea sentimentelor 
bune sau rele, manifestarea anumitor forme de comportament etc. 

Regásim toate aceste caracteristici la una din mulțimile care 
au lăsat una din cele mai sumbre amintiri ale istoriei noastre: sep- 
tembristii. De altfel, există multă asemănare cu ceea ce au facut 
mulțimile în Noaptea Sfântului Bartolomeu. Reiau detaliile din 
relatarea lui Taine, care le-a extras din mărturiile acelei vremi. 

Nu se ştie cu exactitate cine a dat ordinul sau sugestia de a 
goli închisorile, masacrându-i pe prizonieri. Că a fost Danton, 
cum e foarte posibil, sau cu totul altcineva, putin interesează; sin- 
gurul fapt interesant pentru noi este acela al sugestiei puternice 
receptate de mulțimea care și-a asumat sarcina masacrului. 

Armata masacratorilor număra aproximativ trei sute de 
persoane și constituia tipul perfect de mulțime eterogenă. Pe 
lângă câţiva netrebnici sadea, se compunea mai ales din 
negustorasi, precum si din diferiți meseriași: cizmari, lácátusi, 
peruchieri, zidari, funcționari, comisionari etc. Sub influenţa 
sugestiei primite ei erau, ca și bucătarul mai sus evocat, con- 
vinşi că duc la capăt o îndatorire patriotică. Îndeplineau o dublă 
funcţie, de judecători şi de călăi și, în niciun caz, nu se 
socoteau criminali. 

Patrunsi de importanta rolului lor, au inceput prin a forma 
un fel de tribunal si imediat si-au fácut aparitia spiritul simplist 
şi echitatea nu mai putin simplistă a mulțimilor. Dat fiind 
numărul considerabil al acuzatilor, s-a decis mai întâi ca nobi- 
lii, preoţii, ofițerii, servitorii regelui, adică toti indivizii a căror 
profesie era singura probă de culpabilitate în ochii unui bun pa- 
triot, să fie masacrați la grămadă, fără vreo altă decizie spe- 
cială. Ceilalţi au fost judecaţi după înfățișare si reputaţie. 
Constiinta rudimentară a mulțimii fiind astfel satisfăcută, ea 
putea proceda legal la masacru, dând curs liber instinctelor de 
ferocitate cărora le-am analizat în altă parte geneza și pe care 
colectivitatile au puterea să le dezvolte într-un grad înalt. Ele 
nu împiedică — si aceasta este o regulă a mulțimilor — manifes- 
tarea concomitentă a simtamintelor contrare, cum ar fi o 
sensibilitate exacerbată şi o ferocitate comparabilă. 

,E1 manifestă simpatia expansivă şi sensibilitatea promptă a 
muncitorului parizian. La mănăstire, un federat, aflând că deti- 
nutii fuseseră lăsaţi fără apă de băut douăzeci şi şase de ore, voia 
să-l extermine pe temnicerul neglijent şi chiar ar fi făcut-o fără 
rugámintile venite chiar din partea deținuților. Când un prizonier 
era achitat (de către tribunalul improvizat), toată lumea, gardieni 
ȘI ucigași, l-au îmbrățișat cu entuziasm, l-au aplaudat îndelung“, 
ca apoi să se întoarcă şi să-i omoare pe alţii. În timpul 
masacrului n-a încetat să domnească o mare veselie. Dansau și 
cântau în jurul cadavrelor, puneau la dispoziţie bănci „pentru 
doamne“, fericite să-i vadă ucişi pe aristocrați. Continuau, prin 
urmare, să manifeste o echitate specială. Un asasin, plângându- 
se, la abație, că doamnele, plasate cam departe, nu văd bine ce se 
întâmplă, si că numai câţiva participanți au plăcerea să lovească 
în aristocrați, masacratorii au incuviintat justetea acestei 
observaţii și au decis ca victimele să treacă încet între două şiruri 
de asasini, care să nu lovească decât cu dosul spadei, spre a 
prelungi supliciul. La închisoarea Force, victimele, complet 
dezbrăcate, erau ciopartite timp de o jumătate de oră, pentru ca 
apoi, după ce toată lumea a văzut bine totul, să li se dea lovitura 
finală prin spintecarea pântecelui. 

De altfel, masacratorii sunt foarte scrupulosi si manifesta o 
moralitate cáreia i-am mai semnalat existenta in sánul multi- 
milor. Ei pun pe masa comitetelor banii si bijuteriile victimelor. 

in actele multimilor se regásesc totdeauna formele rudimen- 
tare de gândire, specifice sufletului lor. Astfel, după uciderea a 
vreo 1 500 de duşmani ai naţiunii, unul a făcut observaţia — si 
imediat sugestia lui a fost acceptată — că alte închisori, cuprin- 
zând bătrâni cersetori, vagabonzi, tineri fără căpătâi, tin in rea- 
litate la răcoare guri de prisos, de care ar fi bine să se debaraseze. 
De altfel, și printre ei figurează și dușmani ai poporului, cum ar 
fi bunăoară o anume doamnă Delarue, văduva unui acuzat de 
otrăvire: ,,Ea trebuie să moară de ciudă că e la închisoare; daca 
ar putea, ar da foc Parisului; trebuie că a și zis-o, sigur că da! la 
să mai facem puțină curăţenie.“ Demonstrația pare suficientă și 
toti sunt masacrați în bloc, inclusiv cincizeci de copii între 12 și 
17 ani care, de altminteri, ei înşişi ar fi putut deveni dușmanii 
națiunii şi trebuiau, în consecință, lichidati. 

După o săptămână de lucru, toate aceste operaţiuni erau 
terminate şi masacratorii s-au putut gândi la odihnă. Convinși 
în adâncul inimii lor că patria are de ce să le fie recunoscătoare, 
s-au prezentat pentru a cere o recompensă de la autorități; cei 
mai zeloşi au cerut chiar şi o medalie. 

Istoria Comunei din 1871 ne oferă multe fapte asemănă- 
toare. Influenţa crescândă a mulțimilor și capitulările succesive 
ale puterii publice în faţa lor ne vor furniza, cu siguranță, multe 
alte exemple. 


Capitolul III 


JURATII DELA CURTEA CU JURI 


Juratii in Curtea cu Juri. Caracteristicile generale ale juratilor. Statistica 
aratá cá deciziile lor sunt independente de compozitia Curtii cu Juri. 
Modul în care sunt impresionați jurii. Efectul slab al rationamentului. 
Metode de persuasiune ale avocatilor celebri. Natura crimelor fatá de care 
juratii sunt indulgenti sau severi. Utilitatea instituţiei juratilor și pericolul 
pe care l-ar prezenta inlocuirea sa de cátre magistrati. 


Neputand studia aici toate categoriile de jurati, vom examina 
numai pe cea mai importantá, aceea a Curtii cu Juri. Ei constituie 
un excelent exemplu de multime eterogená neanonima. Regásim 
aici sugestibilitatea, predominarea sentimentelor inconstiente, 
firava inclinatie spre rationament, influenta conducátorilor etc. 

Studiindu-le, vom avea ocazia să observăm interesante ti- 
puri de erori pe care le pot comite persoanele neinitiate in psiho- 
logia colectivitátilor. 

În primul rand, juratii ne furnizează o dovadă referitoare la 
slaba importanță, în ceea ce privește deciziile, a nivelului mintal 
al diferitelor elemente care compun o mulțime. Personal am pu- 
tut vedea că, într-o adunare menită deliberărilor, chemată să-şi 
exprime opinia asupra unei chestiuni care nu avea un caracter 
tehnic, inteligenţa nu joacă niciun rol; și că o reuniune de savanți 
sau de artişti nu emite, cu privire la subiecte generale, judecăţi 
mult diferite de acelea ale unei adunări de zidari. În diverse 
epoci, administrația alegea cu grijă persoanele chemate să com- 
pună juriul recrutându-le din clasele luminate: profesori, functio- 
nari, literati etc. Astăzi, juriul este format mai ales din negus- 
torasi, mici patroni și funcționari mărunți. Or, spre marea mirare 
a specialiştilor, oricare ar fi compoziţia juriului, statistica arată 
că deciziile lor sunt identice. Chiar și magistraţii, atât de ostili 
totuși acestei instituții, au trebuit să recunoască exactitatea 

acestei asertiuni. Iatá ce spune pe aceasta tema un fost presedinte 
al Curtii cu Juri, dl Bérard des Glajeux, in Memoriile sale: 

„Astăzi, alegerile juriului se află, în realitate, in mâinile con- 
silierilor municipali, care admit sau resping, după plac, potrivit 
preocupărilor politice și electorale specifice situației lor... Majo- 
ritatea aleșilor se compune din comercianți mult mai neînsem- 
nati decât se alegeau altădată si din funcționari din anumite do- 
menii ale administraţiei... Toate opiniile dizolvându-se, cu toate 
profesiunile, în rolul de judecător, multi având ardoarea neofiti- 
lor, iar oamenii de cea mai mare bunăvoință întâlnindu-se în 
situațiile cele mai umile, spiritul juratilor nu s-a schimbat: ver- 
dictele lor au rămas aceleaşi.“ 

Din acest pasaj să reținem concluziile, care sunt juste, și nu 
explicaţiile, care au slăbiciuni foarte mari. Să nu ne mire ase- 
menea slăbiciune, deoarece psihologia mulțimilor şi, în con- 
secinta, a juratilor, pare a fi la fel de necunoscută de către 
avocaţi si de magistrati. O dovadă o găsesc în următorul fapt, 
raportat de acelaşi autor, anume că unul dintre cei mai iluştri 
avocaţi ai Curţii cu Juri, Lachaud, uza sistematic de dreptul său 
de recuzare a tuturor indivizilor inteligenți propusi ca jurati. Or, 
experiența — si numai experiența — a sfârşit prin a scoate în 
evidenţă totala inutilitate a recuzărilor. Ministerul Public si 
avocaţii, cel putin la Paris, au renunţat cu totul la această practică 
astăzi si, după cum remarcă dl des Glajeux, verdictele nu s-au 
schimbat, „ele nu sunt nici mai bune, nici mai rele.“ 

La fel ca toate mulțimile, jurati sunt foarte puternic impre- 
sionati de sentimente și foarte putin de raționamente. „Ei nu 
rezistă, scrie un avocat, la vederea unei femei care îi dă copilului 
să sugă sau în faţa unui cortegiu de orfani.“ „E de ajuns ca o 
femeie să fie agreabilă, spune dl des Glajeux, ca să câştige 
bunăvoința juratilor.“ 

Neinduplecati fata de crimele care par să-i poată leza și pe 
ei — şi care sunt, desigur, cele mai de temut pentru societate — ju- 
rati se arată, dimpotrivă, foarte indulgenti fata de crimele pasi- 
onale. Ei sunt rareori neîndurători fata de infanticidul săvârşit de 
fetele-mame si încă și mai putin severi fata de fetele abandonate 
care îşi vitriolează seducătorii. Simt din instinct că asemenea 


Juratii de la Curtea cu Juri 133 


crime sunt putin periculoase pentru societate si cá, intr-o tará 
unde legea nu protejeazá fetele abandonate, rázbunarea unora 
dintre ele este mai utilă decât dăunătoare, reuşind să-i intimideze 
pe potenţialii seducători! 

Juratii, ca toate mulțimile, sunt foarte impresionați de presti- 
giu, iar președintele des Glajeux observă cu justete că, foarte de- 
mocratici in ceea ce priveste componenta lor, ei se dovedesc 
foarte aristocratici prin afecte: „Numele, originea, averea, renume- 
le, asistenta data de un avocat ilustru, lucrurile pline de distinctie 
și lucrurile care iau ochii sunt un atu important al acuzaților.“ 

A acţiona asupra sentimentelor juratilor, a rationa foarte putin 
sau a nu face apel decât la forme de raționament cât mai rudi- 
mentare — asa cum fac toate mulțimile — trebuie să fie preocuparea 
oricărui bun avocat. De altfel, un avocat englez, celebru prin suc- 
cesele sale la Curtea cu Juri, a analizat minuţios această metodă: 

„Pledând, el observă cu atenţie juriul. Momentul este favo- 
rabil. Cu fler si din experienţă, avocatul citește pe fete efectul 
fiecărei fraze, al fiecărui cuvânt şi stie să tragă concluzii. În 
primul rând interesează să-i deosebești pe membrii câștigați din 
capul locului pentru cauză. Apărătorul mai face o întorsătură de 
frază ca să şi-i asigure, iar apoi trece la membrii care, dimpo- 
trivă, par rău dispuși şi se sileşte să ghicească de ce sunt nefa- 
vorabili acuzatului. Aceasta este partea delicată a chestiunii, căci 
pot exista infinite motive de a avea chef să condamni un om, 
dincolo de comandamentele justiției.“ 


! Să remarcăm în treacăt că această diviziune, foarte bine făcută din instinct de 
către jurati, între crimele socialmente periculoase si celelalte crime nu este 
nicidecum injustă. Scopul legilor penale trebuie să fie, evident, protejarea 
societății împotriva criminalilor și nu răzbunarea ei. Or, codurile noastre și mai 
cu seamă spiritul magistraţilor noștri sunt încă total impregnate de spiritul de 
răzbunare al vechiului drept primitiv. Termenul de vindictă (răzbunare) este încă 
folosit frecvent. Proba acestei tendințe a magistraților o avem în refuzul multora 
dintre ei de a aplica legea lui Béranger, care permite condamnatului să nu-și 
îndeplinească pedeapsa decât în caz de recidivă. Or, niciun magistrat nu poate să 
ignore faptul, dovedit statistic, că punerea în aplicare a primei pedepse atrage 
aproape mereu recidiva. Judecătorii care lasă în libertate un vinovat își închipuie 
că societatea nu a fost răzbunată. Mai degrabă decât să n-o răzbune, ei preferă să 
creeze un recidivist periculos. (n.a.) 

Aceste cateva randuri cuprind esenta artei oratorice, aratan- 
du-ne in acelasi timp inutilitatea discursurilor facute dinainte, 
întrucât trebuie ca în fiecare clipă să-ți modifici cuvintele folo- 
site, în acord cu impresia produsă. 

Oratorul nu are nevoie să-i convertească pe toti juratii, ci 
doar pe capii care vor determina opinia generală. Ca în toate 
mulțimile, un mic număr de indivizi îi dirijează pe ceilalți. „Știu 
din experiență, spune avocatul pe care l-am citat mai sus, că în 
momentul pronunțării verdictului erau suficienţi unul sau doi 
oameni energici care să antreneze pe ceilalți jurati.^ Tocmai 
aceştia doi sau trei trebuie convinşi prin sugestii abile. În primul 
rând lor trebuie să le placi. Omul din mulțime căruia îi placi este 
de acum aproape gata convins și cu totul dispus să considere ca 
excelente orice raţiuni se prezintă. Gásesc, într-o lucrare intere- 
santa despre dl Lachaud, următoarea anecdotă: 

„Se știe că pe întreg parcursul pledoariilor sale la Curtea cu 
Juri, Lachaud nu-i pierdea din ochi pe doi sau trei jurati pe care 
el îi cunoștea sau îi simţea influenţi, însă recalcitranti. În general, 
reușea să-i câştige pe aceştia. Odată, totuși, în provincie, a găsit 
unul pe care în zadar l-a bombardat cu argumentatia sa cea mai 
stăruitoare vreme de trei sferturi de oră: era primul din banca a 
doua, cel de-al şaptelea jurat. Exasperant! Deodată, în mijlocul 
unei demonstraţii pasionate, Lachaud se opreşte și, adresându-se 
preşedintelui Curţii: «Domnule preşedinte, zice el, nu ati putea 
face să fie trasă perdeaua, acolo în fata, pentru că domnul jurat, 
cel de-al șaptelea, este orbit de soare». Cel de-al şaptelea jurat 
s-a îmbujorat și a mulțumit. Era câştigat pentru cauza apărării.“ 

Mai multi scriitori, dintre cei mai distinși, au combătut 
puternic, in ultima vreme, instituţia juratilor, singura protecție, 
cu toate acestea, împotriva erorilor destul de frecvente ale unei 
caste nesupuse vreunui control!. Unii voiau jurati recrutați numai 


! Magistratura este, într-adevăr, singura administraţie ale cărei acte nu sunt 
supuse vreunui control. Toate revoluțiile democratice din Franţa nu au putut 
să-i cucerească acest drept de habeas corpus de care Anglia este atât de 
mândră. Noi i-am izgonit pe tirani; dar în fiecare cetate un magistrat dispune 
după bunul său plac de onoarea și de libertatea cetățenilor. Un mărunt 
judecător de instrucție, abia ieşit din Școala de drept, are puterea de a trimite 

din randul claselor luminate; dar am si dovedit cá pana si in 
cazul acesta deciziile ar fi identice eu acelea pronuntate azi. 
Altii, intemeindu-se pe erorile comise de jurati, ar dori sá-i supri- 
me si să-i înlocuiască cu judecători. Dar cum pot ei uita cá 
erorile reprosate juratilor sunt totdeauna mai întâi comise de 
judecátori, pentru cá acuzatul deferit Curtii cu Juri a fost socotit 
vinovat de mai multi magistrati: judecătorul de instrucţie, pro- 
curorul Republicii si Procuratura. S1 atunci nu se vede ca, daca 
ar fi definitiv judecat de cátre magistrati, in loc de jurati, acu- 
zatul si-ar pierde singura sansá de a fi recunoscut ca nevinovat? 
Erorile juratilor au fost întotdeauna mai întâi erori ale magis- 
tratilor. Numai pe aceştia din urmă trebuie deci să-i facem 
răspunzători când vedem erori judiciare flagrante, cum a fost 
condamnarea acelui doctor X..., care, anchetat de un procuror 
limitat, pe baza denuntárii unei fete pe jumătate idioate care îl 
acuza pe medic de a-i fi provocat avortul contra sumei de 30 de 
franci, ar fi fost trimis la închisoare fără explozia indignării 
publice, care i-a adus imediat gratierea din partea șefului statului. 
Onorabilitatea condamnatului, proclamată de către toți concetă- 
tenii sai, făcea evidentă enormitatea erorii, fapt recunoscut de 
magistraţii înșiși; dar, cu toate acestea, din spirit de castă, ei s-au 
silit să împiedice semnarea gratierii. În toate afacerile 
asemănătoare, ingráditi de detalii tehnice din care nu pot pricepe 
nimic, juratii ascultă, firește, de Ministerul Public, socotind că, la 
urma urmelor, afacerea a fost instrumentată de magistrati cunos- 
cători ai tuturor subtilitatilor. Care sunt atunci adevărații autori ai 
erorii: juratii sau magistrații? Să păstrăm, categoric, Curtea cu 
Juri. Ea constituie poate singura categorie de mulțime pe care 


în închisoare, pe baza unei simple supozitii de culpabilitate pentru care nu 
trebuie să dea socoteală nimănui, cetățeni care se bucură de cea mai mare 
considerație. El îi poate tine acolo șase luni sau chiar un an, sub pretext de 
instrucție, apoi să-i elibereze fără a le datora nici despăgubire, nici scuze. 
Mandatul de arestare este absolut echivalent cu o /ettre de cachet, cu deose- 
birea cá aceasta din urmă, pe drept reprosata vechii monarhii, nu era la 
îndemâna decât a marilor personalități, pe când astăzi este in mâinile unei 
întregi clase de cetăţeni, care este departe de a fi cea mai luminată și mai 
independentă. (n.a.) 

nicio individualitate nu ar putea-o inlocui. Doar ea poate tempera 
intransigenta legii care, egalá pentru toti, in principiu, trebuie sa 
fie oarbá si sá nu lucreze cu cazuri particulare. Fara mila, necu- 
noscand decát texte, judecátorul cu duritatea sa profesionala ar 
da aceeaşi pedeapsă pentru spárgátorul ucigas și pentru sármana 
fatá determinatá la infanticid prin abandonarea de cátre seducá- 
torul ei si viata in mizerie; in cazul acesta, juriul simte din 
instinct cá fata sedusá este mult mai putin culpabilá decat 
seducátorul care, totusi, scapá de rigoarea legii, si cá ea meritá 
indulgenta juratilor. 

Cunoscánd psihologia castelor si pe aceea a altor categorii 
de multimi, nu vád niciun caz in care cel acuzat pe nedrept de o 
crimă să nu prefere a avea de-a face cu jurati şi nu cu magistrati. 
Cu primii ar avea mai multe sanse sá fie recunoscut nevinovat, 
pe cánd cu ceilalti foarte putine. Sá ne temem de forta multi- 
milor, dar încă si mai mult de aceea a unor caste. Unele se pot 
lása convinse, pe cand altele raman intotdeauna inflexibile. 


Capitolul IV 


MULTIMILE ELECTORALE 


Caracteristicile generale ale multimilor electorale. Cum sunt convinse. 
Calitátile pe care trebuie sá le posede candidatul. Necesitatea prestigiului. 
De ce muncitorii și țăranii își aleg atât de rar candidati din rândurile lor. 
Puterea cuvintelor si a formulelor asupra alegátorului. Aspectul general al 
dezbaterilor electorale. Cum se formeazá opiniile alegátorului. Puterea 
comitetelor. Ele reprezintă forma cea mai dură a tiraniei. Comitetele 
Revoluţiei. În pofida slabei sale valori psihologice, sufragiul universal nu 
poate fi înlocuit. De ce voturile ar fi identice chiar dacă s-ar restrânge 
dreptul de vot la o clasă limitată de cetățeni. Ce înseamnă sufragiul uni- 
versal în toate țările. 


Multimile electorale, adică acele colectivități chemate să-i 
aleagă pe titularii unor funcții, sunt mulțimi eterogene; cum însă 
ele nu acţionează decât asupra unui punct determinat, alegerea 
între diverși candidaţi, nu putem observa la ele decât unele din 
caracteristicile descrise anterior. Acelea pe care le manifestă 
îndeosebi sunt slaba înclinare de a gândi, absenţa spiritului critic, 
iritabilitatea, credulitatea si naivitatea. Descoperim, de aseme- 
nea, în deciziile lor influența conducătorilor şi rolul factorilor 
enumerati anterior: afirmaţia, repetiţia, prestigiul şi contagiunea. 

Să analizăm felul în care sunt seduse mulțimile electorale. 
Se vor deduce limpede procedeele care reușesc cel mai bine, psi- 
hologia lor. 

Prima calitate pe care trebuie s-o posede un candidat este 
prestigiul. Prestigiul personal nu poate fi înlocuit decât de cel con- 
ferit de avere. Talentul, chiar geniul nu sunt punti către succes. 

Necesitatea ca un candidat să fie învestit cu prestigiu si, ast- 
fel, să se impună fără discuţie este capitală. Dacă alegătorii, în 
bună măsură muncitori şi țărani, votează atât de rar pe unul de-ai 
lor pentru a-i reprezenta este pentru că personalităţile ridicate din 
rândurile lor nu au pentru ei niciun prestigiu. Ei nu susțin 
candidatura vreunui egal de-al lor decât din motive secundare, 

cum ar fi, spre exemplu, dorinta de a contracara un patron 
puternic sub a cărui influență se află zilnic alegatorul, care, ast- 
fel, va trăi iluzia de a-i fi devenit pentru o clipă stăpân. 

Dar a avea prestigiu nu este suficient pentru a-ți asigura 
succesul în alegeri. Electorul tine să-și vadă flatate poftele si va- 
nitatile; candidatul trebuie să-l copleseasca cu lingușeli extrava- 
gante, să nu ezite să-i facă cele mai fabuloase promisiuni. În fata 
muncitorilor se cuvine să-i insulti și să-i defăimezi cât mai mult 
posibil pe patronii acestora. Cât despre candidatul rival, trebuie 
să-ți dai osteneala să-l zdrobesti stabilind, prin repetiţie şi conta- 
giune, că el este ultimul dintre ticăloși şi că nimeni nu ignoră 
faptul că a comis mai multe crime. Bineînţeles că este de prisos 
să se aducă vreo mărturie ca probă. Dacă adversarul nu este un 
bun cunoscător al psihologiei mulțimilor, el va încerca să se jus- 
tifice prin argumente, în loc să răspundă simplu la afirmațiile 
calomniatorului prin alte afirmaţii la fel de calomnioase; altfel nu 
va avea nicio şansă să triumfe. 

Programul scris al candidatului nu trebuie să fie în termeni 
prea categorici, deoarece adversarii săi ar putea mai târziu să i le 
opună; nici discursul său nu trebuie să fie prea excesiv. Pot fi 
fagaduite fără teamă reformele cele mai mari. Aceste exagerări 
produc pe moment un mare efect, iar pentru viitor nu angajează 
cu nimic. Într-adevăr, alegătorul nu se preocupă să vadă dacă 
alesul își urmărește profesiunea de credință clamată, în baza 
căreia se presupune că a fost ales. 

Recunoastem aici toti factorii de persuasiune descriși mai 
sus. Îi vom regăsi în efectul cuvintelor și formulelor, a căror 
influență puternică am demonstrat-o deja. Oratorul care ştie să le 
manipuleze conduce masele după placul său. Expresii precum: 
„infamul capital“, „exploatatori josnici“, „muncitorul minunat“, 
„repartizarea egală a bogăției“ etc., deși deja uzate, produc 
totdeauna același efect. Dar candidatul care poate descoperi o 
formulă nouă, bine golită de orice sens precis și, în consecință, 
adaptabilă la aspiraţiile cele mai diverse, obţine un succes infai- 
libil. Sângeroasa revoluţie spaniolă din 1873 a fost făcută cu 
unul din aceste cuvinte magice, cu sens complex, pe care fiecare 

îl poate interpreta potrivit cu speranța sa. Un scriitor contem- 
poran îi relatează geneza în termeni care merită amintiți: 

„Radicalii au descoperit că o republică unitară este o monar- 
hie deghizata si, pentru a le face plăcere, Cortesurile au procla- 
mat in unanimitate republica federala, fara ca vreunul dintre 
votanti să fi putut spune exact ce a votat. Dar formula aceasta a 
încântat pe toată lumea; era un delir, o nebunie. Se inaugurase pe 
pământ domnia virtuții si a fericirii. Un republican căruia rivalul 
său i-ar fi refuzat titlul de federal se simțea jignit ca de o injurie 
gravă. Pe stradă se salutau zicând: Salud y republica federal!, 
după care se cântau imnuri închinate sfintei indiscipline și 
autonomiei soldatului. Dar ce era acea „republică federală“? 
Unii înțelegeau prin aceasta emanciparea provinciei, instituţii 
asemănătoare cu acelea din Statele Unite și descentralizarea ad- 
ministrativa; alții vizau nimicirea oricărei autorități, apropiata re- 
zolvare definitivă a problemelor sociale. Socialiștii din Barcelo- 
na şi din Andaluzia propovăduiau suveranitatea deplină a comu- 
nelor, înțelegând să dea Spaniei zece mii de municipii indepen- 
dente, unde legile să le facă ei, suprimând în acelaşi timp armata 
şi jandarmeria. În scurt timp, în provinciile meridionale, 
insurecția s-a propagat din oraş în oraș și din sat în sat. De îndată 
ce o comună isi făcea pronunciamento, prima sa grijă era să 
distrugă telegraful si căile ferate, pentru a tăia toate legăturile cu 
vecinii sai şi cu Madridul. Nu rămăsese târg care să nu înțeleagă 
să-şi facă bucătăria sa proprie. Federalismul lăsase locul unui 
cantonalism brutal, incendiar şi masacrator, şi pretutindeni se 
celebrau sângeroase saturnalii.“ 

În ce priveşte influența pe care rationamentele ar putea să o 
exercite asupra spiritului alegătorilor, trebuie să nu fi citit vreo- 
dată o relatare de la o reuniune electorală ca să nu fii lămurit 
asupra acestei chestiuni. Acolo au loc schimburi de afirmaţii, de 
invective, uneori de înghionteli, niciodată de idei. Dacă se face 
pentru o clipă liniște, este pentru că un participant cu caracter 
dificil anunță cá va pune candidatului una din acele întrebări in- 
comode care întotdeauna înveselesc auditoriul. Satisfactia opo- 
zantilor nu durează însă prea mult, căci vocea preopinentului 
este curând acoperită de urletele adversarilor. Pot fi considerate 

drept tipice pentru reuniunile publice urmátoarele relatári, selec- 
tate dintre alte sute similare, pe care le-am extras din ziare: 

„Când un organizator i-a rugat pe participanți să numească 
un președinte, furtuna s-a dezlantuit. Anarhistii sar pe scenă ca 
să ia cu asalt biroul. Socialiștii îl apără cu energie; se încaieră, îşi 
aruncă vorbe grele precum delatori, vânduți etc.; ...un cetăţean 
iese din încăierare cu un ochi invinetit. 

În fine, biroul este de bine de rău instalat în mijlocul tumul- 
tului şi tribuna este la dispoziția cetăţeanului X. 

Oratorul pornește în goana mare o şarjă contra socialiștilor, 
care îl întrerup strigând: «Cretinule! banditule! canale!» etc., 
epitete cărora tovarășul X le răspunde printr-o teorie conformă 
căreia socialiștii sunt «idioti» sau «farsori». 

... Partidul allemanist! a organizat, ieri seară, în sala camerei 
de comerţ, strada Fauburg-du-Temple, o mare adunare pregăti- 
toare pentru sărbătoarea muncitorilor de la 1 Mai. Deviza lor era 
«Calm şi pace». 

Camaradul G. îi numeşte pe socialiști «cretini» si «mistifi- 
catori». 

La auzul acestor cuvinte, oratori si auditori se injurá si trec 
la páruialá; scaunele, báncile, mesele intrá in scená etc." 

Sá nu ne imaginám cá acest gen de dispute ar fi apanajul 
unei clase determinate de alegători si cá rezultă din situaţia lor 
socialá. In orice adunare anonimá, fie ea compusá din oameni 
cultivati, disputa ia lesne aceleasi forme. Am arátat cá oamenii 
care compun o multime tind spre egalizarea mintalá s1 proba o 
gásim in orice moment. Iatá, drept exemplu, un extras dintr-o 
dare de seamá a unei adunári compuse numai din studenti: 

„Vacarmul nu făcea decât să crească pe măsură ce timpul 
trecea; nu cred că a fost orator care să poată spune două fraze 
fără să fie întrerupt. În fiece clipă, strigăte porneau dintr-un loc 
sau din altul, ori din toate părţile în același timp; se aplauda, se 
fluiera; discuții violente se angajau între cei din sală; bastoane 
erau agitate deasupra capetelor; podeaua era izbită în cadență; 
întreruperile erau urmate de urlete: «Afară!» ori «La tribună!» 


! Trimitere la Partidul Socialist Revoluționar, creat în anul 1890 de către Jean 
Allemane (1843-1935). (n.t.) 

M.C. imparte cu dámicie la adresa asociatiei epitete precum 
odioasá, lasá, monstruoasă, josnica, venalá, răzbunătoare si de- 
clara cá el vrea s-o distruga etc.“ 

Te intrebi cum, in asemenea conditii, se poate forma opinia 
unui alegátor? Dar a pune o astfel de întrebare înseamnă să ne 
iluzionăm în mod ciudat asupra gradului de libertate de care se 
bucură o colectivitate. Multimile au opinii impuse, niciodată opi- 
nii logice. Aceste opinii şi voturile alegătorilor rămân în mâinile 
comitetelor electorale, ai căror conducători sunt cel mai adesea 
câțiva negustori de vinuri, foarte influenţi în rândul muncitorilor, 
cărora le dau de băut. Unul dintre cei mai curajoși apărători ai 
democraţiei, dl Scherer, scrie: „Ştiţi ce este un comitet electoral? 
Pur şi simplu cheia instituţiilor noastre, principala piesă a 
mașinii politice. Franţa este azi guvernată de aceste comitete.“! 

Dar nu este prea greu să le influentezi, numai candidatul să 
fie cât de cât acceptabil și să aibă suficiente resurse. După măr- 
turiile donatorilor, au fost de ajuns trei milioane pentru a se 
obţine alegerea de mai multe ori a generalului Boulanger. 

Aceasta este psihologia mulțimilor electorale. Ea este iden- 
tică cu aceea a celorlalte mulțimi. Nici mai bună, nici mai rea. 

Nu mă voi pronunţa însă, după toate cele prezentate, asupra 
sufragiului universal. Dacă ar trebui să decid asupra sorții sale, 
l-as păstra asa cum este, din motive practice care decurg tocmai 
din studiul nostru asupra psihologiei mulțimilor, motive pe care 
le voi expune după ce, mai întâi, voi aminti inconvenientele sale. 
Inconvenientele sufragiului universal sunt, fireşte, prea vizibile ca 


! Comitetele, oricare ar fi numele lor — cluburi, sindicate etc. — constituie unul 
dintre redutabilele pericole ale puterii mulțimilor. Ele reprezintă, de fapt, forma 
cea mai impersonală si, în consecință, cea mai opresivă a tiraniei. Conducătorii 
care dirijează comitetele, având căderea să vorbească și să acționeze în numele 
unei colectivități, sunt exonerati de orice responsabilitate și-și pot permite orice. 
Tiranul cel mai sălbatic n-ar fi îndrăznit niciodată să viseze prescriptiile ordonate 
de comitetele revoluționare. Ele, spune Barras, au decimat și au exploatat metodic 
Conventiunea. Robespierre a fost stăpân absolut atât timp cât a putut vorbi in 
numele lor. Ziua în care înspăimântătorul dictator s-a despărțit de ele, din chesti- 
uni de amor propriu, a fost chiar momentul căderii sale. Domnia mulțimilor este 
domnia comitetelor, prin urmare a conducătorilor mulțimii. Nu s-ar putea imagina 
despotism mai crud. (n.a.) 

să le contestám. Nu se poate tăgădui cá civilizațiile sunt opera 
unel mici minoritati de spirite superioare care constituie varful 
piramidei, ale cárei etaje, largindu-se pe másurá ce descreste inte- 
ligenta, reprezinta straturile profunde ale unei natiuni. Máretia 
unei civilizații nu poate depinde de sufragiul elementelor infe- 
rioare, care reprezintă chiar cantitatea. Fără îndoială că, în plus, 
sufragiile mulțimilor sunt deseori primejdioase. Ne-au adus, de 
altfel, câteva invazii; iar, odată cu triumful socialismului, fan- 
teziile suveranității poporului ne vor costa încă şi mai scump. 

Dar aceste obiecţii, excelente din punct de vedere teoretic, 
își pierd practic toată puterea, dacă ne amintim de puterea invin- 
cibilă a ideilor devenite dogme. Dogma suveranității mulțimilor 
este, din punct de vedere filosofic, tot atât de posibil de apărat ca 
și dogmele religioase ale Evului Mediu, dar are astăzi o putere 
absolută. Este, prin urmare, tot atât de inatacabilă pe cât au fost 
odinioară ideile religioase. Să presupunem un liber cugetător 
modem transportat, printr-o putere magică, în plin Ev Mediu. 
Credeţi, oare, că pus în fata puterii suverane a ideilor religioase 
dominante, el ar fi încercat să le combată? Căzut în mâinile unui 
judecător care vrea să-l ardă pe rug, acuzându-l că a încheiat un 
pact cu diavolul, sau că a frecventat sabatul, s-ar fi gândit el să 
conteste existenţa diavolului sau a sabatului? Cu credințele mul- 
timilor nu se discută, aşa cum nu se discută cu ciclonul. Dogma 
sufragiului universal are astăzi puterea de odinioară a dogmelor 
creștine. Oratorii $i scriitorii vorbesc despre aceasta cu respectul 
și cu adulările de care nici Ludovic al XIV-lea nu a avut parte. 
Trebuie deci să ne comportăm fata de sufragiul universal ca fata 
de toate dogmele religioase. Doar timpul le hotărăște soarta. 

A încerca să zdruncini dogma aceasta ar fi cu atât mai de 
prisos cu cât de partea sa se găsește, aparent, dreptatea: ,,In vre- 
murile dominate de egalitate, spune pe drept Tocqueville, oame- 
nii nu au încredere unii în alții, din cauza similitudinii lor; însă, 
chiar această similitudine le dă o încredere aproape nelimitată în 
judecata publicului; pentru cá nu li se pare verosimil ca, toti fiind 
la fel de luminati, adevărul să nu fie de partea celor multi.“ 

Este necesar să presupunem că un sufragiu restrâns — res- 
trans la capacităţi — ar ameliora votul mulțimilor? Nu pot admite 

acest lucru, din pricina motivelor semnalate mai sus, privind 
inferioritatea mintala a tuturor colectivitatilor, indiferent de com- 
pozitia lor. In multime, repet, oamenii se egalizeazá intotdeauna 
Si, în ceea ce privește chestiunile generale, sufragiul a patruzeci 
de academicieni nu este mai bun decât acela a patruzeci de 
sacagii. Nu cred că vreunul dintre voturile atât de apropiate de 
sufragiul universal, cum a fost acela care a dus la restabilirea 
Imperiului, de exemplu!, ar fi dus la rezultate diferite cu votanti 
recrutați exclusiv dintre savanți si literati. Faptul, pentru un 
individ, de a ști greaca sau matematicile, de a fi arhitect, veteri- 
nar, medic sau avocat nu-l înzestrează, pe plan afectiv, cu clarvi- 
ziune. Toţi economiștii nostri sunt oameni instruiți, profesori și 
academicieni în majoritatea lor; există însă o singură problema 
generală, protectionismul, de exemplu, în care ei să fie de acord? 
În fata problemelor sociale, cu multe necunoscute si dominate de 
logica mistică sau logica afectivă, tot! cei ignoranti în materie 
devin egali. Dacă, prin urmare, oameni cu multă știință de carte 
ar compune ei singuri corpul electoral, voturile lor nu ar fi mai 
bune decât cele de astăzi. Ei s-ar călăuzi îndeosebi după senti- 
mentele lor și după spiritul lor de partid. Niciuna dintre dificul- 
tatile noastre actuale nu ar dispărea, ba cu certitudine că am avea 
una în plus: împovărătoarea tiranie a castelor. 

Restrâns sau general, acceptat într-o ţară republicană sau 
într-o monarhie, practicat în Franţa, în Belgia, în Grecia, în Portu- 
galia sau în Spania, sufragiul mulțimilor este pretutindeni la fel si 
tălmăceşte adesea aspiraţiile și nevoile inconștiente ale rasei. Me- 
dia aleşilor reprezintă pentru fiecare naţiune sufletul mediu al rasei 
sale. De la o generaţie la alta îl regăsim aproape la fel. Revenim 
astfel asupra acestei noţiuni fundamentale, rasa, pe care am 
abordat-o frecvent, după cum revenim și asupra ideii, derivate din 
noțiunea de rasă, că instituțiile şi guvernele joacă un rol nesemni- 
ficativ in viata popoarelor. Acestea sunt conduse mai cu seamă de 
sufletul rasei lor, adică de reminiscentele ancestrale a căror sumă 
este acest suflet. Rasa si angrenajul nevoilor cotidiene, aceştia sunt 
stăpânitorii tainici care ne organizează destinele. 


! Este vorba de plebiscitul din 2 decembrie 1852, în urma căruia Charles 
Louis Napoleon (Napoleon al III-lea) a devenit împărat al francezilor. (n.t.) 

ADUNARILE PARLAMENTARE 


Multimile parlamentare prezintá majoritatea caracteristicilor proprii multi- 
milor eterogene neanonime. Simplismul opiniilor. Sugestibilitatea si limi- 
tele acesteia. Opiniile fixe ireductibile $1 opiniile instabile. De ce predo- 
mina indecizia. Rolul conducátorilor. Cauza prestigiului lor. Ei sunt ade- 
váratii stăpâni ai unei adunări, ale cărei voturi echivalează astfel cu ale 
unei minorităţi. Puterea absolută pe care o exercită conducătorii. Elemen- 
tele artei lor oratorice. Cuvintele și imaginile. Necesitatea psihologică 
pentru conducători de a fi, in general, convinşi şi márginiti. Neputinta 
pentru oratorul lipsit de prestigiu de a-și impune argumentele. Exagerarea 
în adunări a sentimentelor, fie ele bune sau rele. Automatismele la care 
ajung, adunările parlamentare în anumite momente. Şedinţele Conven- 
ţiunii. Şedinţele în care o adunare pierde caracteristicile mulțimilor. Influ- 
enta specialiştilor în problemele tehnice. Avantajele și pericolele regi- 
mului parlamentar în toate țările. El este adaptat necesităților moderne, 
dar duce la risipa financiară și la restrictia progresivă a tuturor libertăților. 
Concluzii. 


Adunările parlamentare, mulțimi eterogene neanonime, di- 
ferite în funcţie de epocă şi de popoare, au asemănări multiple în 
ceea ce priveşte caracteristicile lor. Influenţa rasei se face simțită 
ȘI aici, atenuând sau accentuând, dar nu pentru a împiedica mani- 
festarea acestor caracteristici. Adunările parlamentare din zonele 
cele mai diferite ale lumii, din Grecia, Italia, Portugalia şi 
Spania, din Franţa și din America prezintă, în ceea ce privește 
voturile şi dezbaterile, analogii, lăsându-le guvernelor de rezol- 
vat dificultăți identice. 

Regimul parlamentar sintetizează, de altfel, idealul tuturor 
popoarelor civilizate moderne. El traduce ideea, eronată din punct 
de vedere psihologic, dar general admisă, că mai multi oameni 
reuniți sunt mult mai capabili decât un mic număr de oameni să ia 
o decizie inteleapta şi independentă asupra unei probleme. 

Vom regăsi în adunările parlamentare particularitatile 
generale ale mulțimilor: simplismul ideilor, iritabilitatea, 

sugestibilitatea, exacerbarea sentimentelor, influenta preponde- 
renta a conducatorilor. Dar, in functie de structura lor caracte- 
risticá, multimile parlamentare prezinta cáteva deosebiri, pe care 
le vom releva in continuare. 

Simplismul opiniilor este una dintre caracteristicile lor 
bine marcate. Ín toate partidele, in principal la popoarele latine, 
avem o tendintá invariabila de a rezolva problemele sociale 
cele mai complexe prin principiile abstracte cele mai simple, 
cát si prin legi generale aplicabile tuturor cazurilor. Fireste cá 
aceste principii variazá de la un partid la altul, dar, prin simplul 
fapt cá indivizii sunt in starea de multime, ei tind intotdeauna 
să exagereze valoarea acestor principii si să le împingă până la 
ultimele lor consecințe. Astfel, parlamentele exprimă îndeosebi 
opinii extreme. 

Întruchiparea tipică a simplismului adunărilor parlamentare 
a fost realizată de iacobinii marii Revoluții franceze. Dogmatici 
și logici, cu capul plin de generalitati vagi, ei se ocupau cu apli- 
carea de principii fixe, fără a se îngriji de evenimente; și s-a 
putut spune foarte just că ei au străbătut Revoluția fără a o vedea. 
În afara câtorva dogme, ei îşi închipuiau că vor reface societatea 
pe de-a-ntregul, readucând o civilizaţie rafinată la o fază cu totul 
depăşită a evoluției sociale. Mijloacele de realizare a acestui vis 
erau şi ele impregnate de un simplism absolut. Într-adevăr ei se 
multumeau să distrugă obstacolele care le stăteau în cale. De 
altfel, toti — girondini, montagnarzi, termidorieni etc. — erau ani- 
mati de același spirit. 

Multimile parlamentare sunt foarte sugestibile si, întot- 
deauna, sugestia emaná de la conducátori aureolati de prestigiu; 
dar, in aceste adunari, sugestibilitatea are limite foarte nete, pe 
care este important să le marcám. Asupra tuturor chestiunilor de 
interes local, fiecare membru are opinii fixe, ireductibile, pe care 
nicio argumentatie nu le-ar putea zdruncina. Nici talentul unui 
Demostene nu ar reusi sá modifice votul unui deputat cu privire 
la probleme precum protectionismul sau privilegiul povarnagi- 
ilor, care reprezintă cerințe ale alegătorilor influenți. Sugestia 
care a acționat anterior, provenind de la aceşti alegători, rămâne 

preponderenta pentru a le anula pe toate celelalte si a le mentine 
o fixitate absolută a opiniei!. 

Ín ceea ce priveste chestiunile generale — rásturnarea unui 
guvern, stabilirea unui impozit etc. —, imobilismul opiniei dis- 
pare si sugestiile conducătorilor pot acționa, dar nu chiar la fel ca 
intr-o multime obisnuitá. Fiecare partid are conducátorii sái, care 
adesea exercită o influență egală. Deputatul este prins între 
sugestii contrare și, în mod fatal, devine ezitant. Așa se face că 
adesea îl vedem, după un interval de un sfert de oră, votând 
contrariu, adăugând la o lege un articol care o distruge: interzi- 
cându-le, de pildă, industriasilor dreptul de a-și alege şi concedia 
muncitorii, pentru ca apoi să anuleze această măsură printr-un 
amendament. 

lată care este motivul pentru care, în fiecare legislatură, o 
cameră manifestă unele opinii foarte rigide și altele indecise. În 
fond, chestiunile cu caracter general fiind cele mai numeroase, 
tocmai indecizia este aceea care domină, indecizie întreținută de 
teama constantă de alegător, a cărui sugestie latentă sfârșește 
totdeauna să contrabalanseze influența conducătorilor. 

Cu toate acestea, conducătorii sunt adevărații stăpâni în 
dezbaterile în care membrii unei adunări nu au opinii anterioare 
bine stabilite. Necesitatea conducătorilor este evidentă, deoarece, 
sub numele de şefi de grupuri, îi regăsim în toate țările. Ei sunt 
veritabilii suverani ai adunărilor. Oamenii constituiți ca mulţime 
nu s-ar putea lipsi de stăpân şi, de aceea, voturile unei adunări 
parlamentare nu reprezintă în general decât opiniile unei mici 
minorități. 

Conducătorii, repetăm, acţionează foarte puţin prin argu- 
mente şi mult prin prestigiul pe care îl au. Dacă o împrejurare 
oarecare le răpește prestigiul, influenţa lor devine nulă. Prestigiul 
conducătorilor este individual si nu tine nici de nume și nici de 
celebritate. Dl Jules Simon, vorbind despre marii oameni ai 


! Fără îndoială că această reflecţie a unui bătrân parlamentar englez se aplică 
acestor opinii anterior fixate și devenite ireductibile din necesități electorale: 
„De 50 de ani de când ocup un scaun la Westminster, am ascultat mii de 
discursuri; puţine m-au făcut să-mi schimb opinia, dar niciunul nu mi-a 
schimbat votul.“ (n.a.) 

Adunării din 1848, unde el a deţinut un loc, dá un exemplu 
foarte curios: 

„Cu două luni înainte de a fi atotputernic, Louis Napoleon 
nu era nimic. 

Victor Hugo a urcat la tribuná. N-a avut succes. A fost as- 
cultat cum era ascultat Félix Pyat dar nu a fost aplaudat ca el. 
«Nu-mi plac ideile lui — mi-a spus Vaulabelle referindu-se la 
Félix Pyat —, dar este unul dintre cei mai mari scriitori şi cel mai 
bun orator din Franta». Edgar Quinet, acest spirit ales, nu valora 
nimic. El a cunoscut un moment de popularitate inainte de des- 
chiderea Adunári; in adunare, nu s-a bucurat de nicio 
popularitate. 

Adunárile politice sunt locul de pe pámánt unde sclipirea de 
geniu se face cel mai putin simtitá. Aici nu se tine cont decát de 
elocinta potrivitá cu timpul si locul, dar si de serviciile aduse nu 
patriei, ci partidelor. Dacă s-au adus omagii lui Lamartine în 
1848 şi lui Thiers in 1871!, faptul se poate explica prin interesul 
urgent, inexorabil. Odată depășit pericolul, participanții s-au 
vindecat în același timp si de recunoştinţă, și de teamă.“ 

Am reprodus acest fragment pentru faptele conţinute, iar nu 
pentru explicaţiile pe care le propune. Acestea tin de o psiho- 
logie mediocră. O mulţime şi-ar pierde automat această calitate 
dacă ar tine seama, în ce-i privește pe conducători, de serviciile 
aduse de aceştia, fie patriei, fie partidelor. Mulțimea este influen- 
tata de prestigiul conducătorului, comportamentul ei nedepin- 
zând de aprecieri asupra interesului sau recunostintei. Aureolat 
de prestigiu, conducătorul posedă o putere absolută. Este cunos- 
cută influența imensă pe care un deputat celebru a exercitat-o 
vreme îndelungată, datorită prestigiului său, pierdut apoi subit, 
ca urmare a anumitor evenimente financiare. La un simplu semn 
al lui, erau rásturnati ministri. Un scriitor a subliniat in urmátoa- 
rele rânduri importanţa influenţei sale: 


! Marie Joseph Louis Adolphe Thiers (1797-1877), om de stat francez si 
istoric; A fost cel de-al doilea Preşedinte al Franţei ales si primul Președinte 
al Celei de-a Treia Republici. (n.t.) 

„Din cauza lui M.C., in principal, am cumpărat Tonkinul cu 
un pret de trei ori mai mare decát cel real, ca si faptul cá nu am 
pus in Madagascar decát un picior sováielnic, ne-am lásat frus- 
trati de un intreg imperiu pe cursul inferior al Nigerului si am 
pierdut pozitia favorabila pe care o aveam in Egipt. Teoriile lui 
M.C. ne-au costat mai multe teritorii decat dezastrele provocate 
de Napoleon!“ 

N-ar trebui sá-i pretindem prea mult conducatorului la care 
ne referim. Evident, ne-a costat mult; dar o buná parte din presti- 
giul sáu tinea de faptul cá el se conforma opiniei publice care, in 
problema colonialismului, nu era deloc, pe atunci, ceea ce a 
devenit astázi. Un conducátor anticipeazá rareori opinia publicá 
si adesea se margineste să-i adopte erorile. 

Mijloacele de persuasiune ale conducátorilor, in afará de 
prestigiu, sunt factorii pe care i-am și pomenit de mai multe ori. 
Pentru a-i manipula cu pricepere, conducătorul trebuie să fi 
înțeles, cel putin in mod inconștient, psihologia mulțimilor, să 
știe cum să le vorbească, să cunoască îndeosebi fascinanta 
influență a cuvintelor, a formulelor si a imaginilor. El trebuie să 
posede o elocintá deosebită, constând din afirmaţii energice și 
din imagini impresionante, încadrate în raționamente foarte 
sumare. Acest gen de elocinta se întâlneşte în toate adunările, 
inclusiv în Parlamentul englez, care, totuși, este cel mai ponderat 
dintre toate. 

„Putem citi în permanenţă — scrie filosoful englez Maine — 
relatări cu privire la dezbaterile din Camera Comunelor, unde 
orice discuţie constă în înfruntarea unor generalitati banale si a 
unor personalități destul de incisive. Genul acesta de formule 
generale exercită un efect miraculos asupra imaginaţiei unei 
democraţii pure. Întotdeauna va fi lesne să faci acceptate o 
mulțime de asertiuni generale prezentate în termeni impresio- 
nanti, cu toate că ele nu au fost vreodată verificate şi poate că nu 
sunt susceptibile de vreo verificare.“ 

Importanţa „termenilor impresionanti“, amintiţi în fragmen- 
tul de mai sus, este în afară de orice exagerare. Noi am și insistat 
de mai multe ori asupra puterii speciale a cuvintelor si formu- 
lelor alese, în așa fel încât să evoce imagini foarte vii. Fraza care 

urmeaza, luatá din discursul unui conducator de adunári, consti- 
tuie un excelent exemplu: „În ziua în care aceeași navă va duce 
spre pământul fierbinte al surghiunului pe politicianul veros și pe 
anarhistul asasin, ei vor putea să dialogheze și își vor apărea unul 
altuia drept cele două aspecte complementare ale uneia și 
aceleiaşi ordini sociale.“ Imaginea astfel evocată este transpa- 
rentă, frapantá, si toti adversarii oratorului se simt ameninţaţi de 
ea. Ei văd deodată tara toridă, bastimentul care i-ar putea duce 
acolo, căci nu fac ei parte, oare, din categoria destul de vag 
limitată a politicienilor ameninţaţi? Ei trăiesc atunci teama surdă 
pe care trebuie s-o fi simţit membrii Conventiunii, mai mult sau 
mai putin amenințați de cuțitul ghilotinei în discursurile lui 
Robespierre, teamă care îi făcea totdeauna să-i cedeze. 

Conducătorii au interesul să se lanseze în cele mai nevero- 
simile exagerări. Oratorul ale cărui fraze le-am reprodus mai 
înainte a putut să afirme, fără să fi întâmpinat mari proteste, că 
bancherii si preoţii angajau lansatori de zvonuri şi că adminis- 
tratorii marilor companii financiare merită aceleași pedepse ca şi 
anarhistii. Asemenea mijloace au totdeauna efect asupra mulți- 
milor. Afirmația nu riscă să fie niciodată prea furioasă, nici 
declamatia prea amenințătoare. Nimic nu intimidează mai mult 
auditoriul. Mulțimea se teme că, protestând, ar putea trece drept 
trădătoare sau complice. 

Elocinta aceasta specială a domnit, cum spuneam, asupra 
tuturor adunărilor, iar în perioadele critice nu face decât să se 
accentueze. Lectura unor discursuri ale marilor oratori ai Revo- 
lutiei este edificatoare din acest punct de vedere. Ei se credeau 
obligaţi să se întrerupă continuu spre a înfiera crima și a elogia 
virtutea; apoi izbucneau în imprecatii împotriva tiranilor şi jurau 
să trăiască liberi sau să moară. Asistenţa se ridica în picioare, 
aplauda cu frenezie, apoi, calmată, se reaseza în scaune. 

Conducătorul poate fi câteodată inteligent şi instruit; dar, în 
general, lucrul acesta îi este mai dăunător decât util. Demon- 
strându-i complexitatea lucrurilor, permițându-i să le explice si 
să le înţeleagă, inteligenta îl face indulgent si atenuează foarte 
mult intensitatea și violenţa convingerilor necesare Apostolilor. 
Marii conducători din toate epocile, în principal cei ai 

Revoluţiei, au fost extrem de márginiti si au exercitat, cu toate 
acestea, o mare influenta. 

Discursurile celui mai renumit dintre ei, Robespierre, adesea 
descumpáneau prin incoerenta lor. La lecturá, nu gásim in ele 
nicio explicaţie plauzibilă a rolului imens al puternicului 
dictator: 

„Locuri comune si elocventá pedagogică, citate in latina 
bune să convingă spiritele puerile mai degrabă decât oamenii de 
buná-credintá şi care pare a se mărgini la acel «Haide odată 
încoace!» al şcolarilor. Nicio idee, nicio turnură de frază, nicio 
ironie, ci o plictiseală în mijlocul furtunii. Când termini această 
lectură mohorátá ai chef să scoţi acel «ufff!» al amabilului 
Camille Desmoulins.“ 

Este uluitor sá te gandesti la puterea pe care o confera unui 
om aureolat de prestigiu o convingere puternicá unita cu o extre- 
má ingustime de spirit. Totusi, aceste conditii sunt necesare ca sá 
ignori obstacolele si să ştii să-ți impui voința. Multimile recu- 
nosc din instinct în aceşti fanatici ai convingerii pe stăpânul de 
care au nevoie. 

Într-o adunare parlamentară, succesul unui discurs depinde 
aproape numai de prestigiul oratorului și nicidecum de argumen- 
tele pe care el le conţine. 

Oratorul debutant, care vine cu un discurs plin de ratio- 
namente fără cusur, dar numai raționamente, nu are nici măcar 
șansa de a fi ascultat. Un fost deputat, dl Descubes, a facut in 
randurile care urmeazá portretul legislatorului lipsit de prestigiu: 

„De îndată ce a luat loc la tribună, scoate din servietá un 
dosar pe care il etaleazá metodic in fata sa si incepe a vorbi, 
sigur pe sine. El isi face iluzia cá implanteazá in cugetul 
auditorilor convingerile care-l anima. Cántáreste şi recántáreste 
argumentele, e burdusit de cifre şi de probe; e încredinţat că are 
dreptate. În fata evidenţei pe care o expune el, orice rezistență va 
fi zadarnică. Începe convins de dreptatea sa şi, de asemenea, a 
colegilor săi, care cu siguranță nu așteaptă decât să se încline în 
fata adevărului. Vorbește si, deodată, e surprins de agitația din 
sală, putin agasat de murmurul care ajunge până la el. Cum de 
nu se face linişte? De ce această neatentie generală? La ce s-or fi 

gândit cei care vorbesc între ei? Ce motiv îi face să le zboare 
gândurile aiurea? 

O neliniște i se aşterne pe chip. Îşi incruntá sprâncenele, se 
opreşte. Încurajat de preşedinte, îşi reia discursul, ridicând 
vocea. Dar e şi mai puţin ascultat. Îşi forţează tonul, gesticulea- 
ză: zgomotul sporește și mai mult în jurul lui. Nu se mai aude 
nici pe sine, se oprește din nou, apoi, temându-se că tăcerea lui 
va aduce supărătorul strigăt «incheierea!», reîncepe şi mai cu 
avânt. Vacarmul devine insuportabil.“ 

Adunările parlamentare ajunse la un anumit grad de excita- 
tie se identifică cu mulțimile eterogene obișnuite şi, în conse- 
cinta, sentimentele lor prezintă particularitatea de a fi intotdea- 
una extreme. Le putem vedea capabile de acte de eroism și de 
cele mai cumplite excese. Individul încetează de a mai fi el în- 
susi $1 votează măsurile cele mai potrivnice propriilor interese. 

Istoria Revoluţiei arată în ce măsură pot adunările să devină 
inconștiente, lăsându-se pradă sugestiilor opuse intereselor lor. 
Era un sacrificiu enorm pentru nobilime să renunțe la privilegiile 
sale si, totuși, într-o noapte celebră a Constituantei, ea a făcut 
lucrul acesta fără să ezite. Era o amenințare de moarte, perma- 
nentă, pentru membrii Conventiunii să renunțe la inviolabilitatea 
lor şi, cu toate acestea, ei au făcut-o și nu au ezitat să se 
decimeze reciproc, ştiind bine că esafodul spre care vedeau că 
sunt conduși astăzi colegii lor, mâine le era rezervat lor. Ajunși 
însă la acel grad de automatism complet pe care l-am descris, 
nicio considerație nu-i putea opri să cedeze sugestiilor care îi 
hipnotizau. Următorul pasaj din memoriile unuia dintre ei, 
Billaud-Varennes, este absolut tipic sub acest aspect: „Deciziile 
ce ni se reproşează, spune el, cel mai adesea nu le doream cu o zi 
sau două mai înainte: doar criza ni le dicta“. Nimic mai adevărat. 

Aceleași fenomene de inconstientá se manifestară în timpul 
tuturor furtunoaselor şedinţe ale Conventiunii. 

„Ei aprobau si decretau — spune Taine — lucruri de care 
aveau oroare, nu numai neghiobii si sminteli, ci crime, asasina- 
rea unor nevinovaţi, omorârea prietenilor lor. În unanimitate și 
cu cele mai vii aplauze, stânga reunită cu dreapta trimit la eșafod 
pe Danton, şeful de drept al Conventiunii, marele promotor și 

conducător al Revoluţiei. În unanimitate și cu cele mai puternice 
aplauze, dreapta, reunită cu stânga, votează cele mai rele decrete 
ale guvernului revoluționar, în unanimitate si cu strigăte de 
admiraţie si de entuziasm, cu mărturii de simpatie patimasa 
pentru Collot d’Herbois, pentru Couthon și pentru Robespierre. 
Conventiunea, prin realegeri spontane și multiple, menţine în 
funcție guvernul criminal pe care la Plaine îl detesta pentru ca 
era ucigas si pe care Montagne il detesta pentru cá ii decimase 
sustinatorii. Plaine si Montagne, majoritatea si minoritatea, 
sfârşesc prin a consimti să ajute la propria lor sinucidere. În ziua 
de 22 prier, întreaga Conventiune şi-a plecat capul; pe 8 termi- 
dor, în primul sfert de oră care a urmat discursului rostit de 
Robespierre, şi l-a plecat din nou.“ 

Tabloul poate părea sumbru. Este, totuşi, exact. Adunările 
parlamentare surescitate și hipnotizate prezintă aceleaşi caracte- 
ristici. Ele devin o turmă maleabilă, ascultând de toate impulsu- 
rile. Următoarea descriere a Adunării din 1848, datorată unui 
parlamentar al cărui crez democratic nu poate fi suspectat, dl 
Spuller, şi pe care o reproduc aici din Revue littéraire, este edifi- 
catoare. Regăsim aici toate sentimentele exagerate pe oare le-am 
descris în legătură cu mulțimile, precum și această instabilitate 
excesivă care permite trecerea de la o clipă la alta prin gama 
sentimentelor celor mai contradictorii: 

„„Dezbinările, invidiile, suspiciunile şi, rând pe rând, incre- 
derea oarbă și speranţele nelimitate au condus Partidul Republi- 
can la pieire. Naivitatea și candoarea sa nu erau egalate decât de 
neîncrederea universală. Niciun sens al legalității, nicio intele- 
gere a disciplinei: acte de teroare şi iluzii fără margini: ţăranul și 
copilul se întâlnesc în acest punct. Calmul lor rivalizează cu 
nerabdarea lor. Sălbăticia li se îngemănează cu docilitatea. Este 
semnul unui caracter nedesăvârşit și al absenței de educaţie. 
Nimic nu-i uimeste si totul îi uluieste. Morti de frică, speriosi, 
cutezători, eroici, ei se vor arunca în flăcări şi vor lua-o la fugă 
dinaintea unei umbre. Nu cunosc deloc efectele și raporturile 
lucrurilor. La fel de prompti în descurajare cât si in exaltare, 
panicarzi, mereu prea sus sau prea jos, niciodată ținând dreapta 
măsură. Mai unduiosi decât apa curgătoare, ei reflectă toate 

culorile şi îmbracă toate formele. Pe o astfel de bază, ce guvern 
putem spera că s-ar crea?“ 

Din fericire, nu toate caracteristicile pe care le-am descris se 
manifestă constant în adunările parlamentare. Ele nu sunt 
mulțimi decât în anumite momente. Indivizii care le compun 
reuşesc să-și păstreze individualitatea într-un mare număr de ca- 
zuri, fapt pentru care o adunare poate elabora legi tehnice exce- 
lente. Este adevărat că aceste legi sunt pregătite de către un spe- 
cialist, în liniștea unui birou, iar legea votată este în realitate 
opera unui individ și nu aceea a unei adunări. Fireşte, aceste legi 
sunt cele mai bune. Ele nu devin dezastruoase decât dacă o serie 
de amendamente rău gândite le transformă în colective. Opera 
unei mulțimi este pretutindeni și totdeauna inferioară aceleia a 
unui individ izolat. Numai specialiștii salvează adunările de mă- 
suri prea excesive şi lipsite de experiență. Ei devin în acest caz 
conducători de moment. Nu adunarea acţionează asupra lor, ci ei 
acționează asupra el. 

În pofida dificultăților de funcţionare, adunările parlamen- 
tare reprezintă cea mai bună metodă pe care popoarele au găsit-o 
până azi pentru a se guverna si îndeosebi pentru a se sustrage cât 
mai mult posibil jugului tiraniilor personale. Ele sunt cu certitu- 
dine, idealul unei guvernări, cel puţin pentru filosofi, gânditori, 
scriitori, artişti, savanţi, într-un cuvânt pentru tot ceea ce consti- 
tuie vârful unei civilizații. Ele nu prezintă, de altfel, decât două 
pericole serioase, anume risipa financiară obligatorie și o restrân- 
gere progresivă a libertăţilor individuale. 

Primul dintre aceste pericole este consecința exigenţelor 
mulțimilor și a neprevederilor mulțimilor electorale. Când un 
membru al unei adunări parlamentare propune o măsură care dă 
satisfacție aparentă ideilor democratice, asigurând, de exemplu, 
pensii pentru toti muncitorii, creşterea salariilor cantonierilor, a 
institutorilor etc., ceilalți deputaţi, de teama fata de electori, nu 
vor îndrăzni să aibă aerul că dispretuiesc interesele acestora din 
urmă respingând măsura propusă. Cu toate acestea, ei știu că ea 
va greva din greu bugetul şi va necesita crearea de noi impozite. 
A ezita să voteze le este însă peste putință. În cazul în care 
consecințele creșterii cheltuielilor sunt îndepărtate si fără 

rezultate prea supárátoare pentru ei urmárile unui vot negativ ar 
putea, dimpotrivá, sá apará clar in ziua urmátoare, cánd vor 
trebui să se prezinte in fata alegătorului. Acestei prime cauze a 
exagerării cheltuielilor i se adaugă alta nu mai putin imperativa: 
obligația de a aproba toate cheltuielile de interes pur local. Un 
deputat nu s-ar putea opune acestora, deoarece si acestea repre- 
zinta cerinţe ale alegătorilor si niciun deputat nu poate obține 
ceea ce are nevoie pentru circumscripţia sa decât cu condiţia de a 
ceda cerinţelor analoage ale colegilor sai’. 

Cel de-al doilea pericol menţionat mai sus, restrângerea for- 
tata a libertăţilor de către adunările parlamentare, este în apa- 
rentá mai putin sesizabil, dar, cu toate acestea, foarte real. El 
rezultă din nenumăratele legi, totdeauna restrictive, cărora parla- 
mentele, cu spiritul lor simplist, nu le vede deslușit consecințele 
şi pe care se simte obligat să le voteze. Pericolul acesta pare să 
fie inevitabil, deoarece chiar Anglia, unde fără îndoială se obser- 
vă tipul cel mai bine structurat de regim parlamentar și unde 
parlamentul este cel mai independent de alegătorul său, nu a 


! În numărul sáu din 6 aprilie 1895, l'Economiste făcea un bilanţ curios a 
ceea ce poate reprezenta într-un an aceste cheltuieli de interes pur electoral, 
mai ales acelea privind căile ferate. Pentru a lega Langayes (oraș de 3 000 de 
locuitori), cocotat pe un munte, cu Puy, s-a votat construirea unei linii ferate 
care va costa 15 milioane. Pentru a se lega Beaumont (3 500 de locuitori) cu 
Castel Sarrazin, 7 milioane. Pentru a lega satul Ous (523 locuitori) cu satul 
Seix (1 200 locuitori), 7 milioane. Pentru a lega Prades cu târguşorul Olette 
(747 locuitori), 6 milioane etc. Doar pentru anul 1895 s-au votat construcții 
de căi ferate în valoare de 90 milioane, căi ferate lipsite de orice interes 
general. Nu sunt mai putin importante și alte cheltuieli dictate de asemenea 
de interese electorale. Legea privind pensionarea muncitorilor va costa în 
curând un minimum anual de 165 de milioane potrivit Ministerului Finanţelor 
și de 800 milioane potrivit academicianului Leroy-Beaulieu. Progresia con- 
tinuă a unor asemenea cheltuieli are ca deznodământ falimentul. Multe tari 
europene — Portugalia, Grecia, Spania, Turcia — au ajuns aici și altele le vor 
urma. Faptul trebuie însă să ne preocupe serios, deoarece publicul a acceptat 
succesiv, fără mari proteste, reducerea la patru cincimi în ceea ce privește 
plata cupoanelor de către diverse tari. Aceste falimente ingenioase permit 
deci echilibrarea instantanee a bugetelor avariate. Războaiele, socialismul, 
luptele economice ne pregătesc, de altfel, multe alte catastrofe, iar, în epoca 
dezagregării universale în care am intrat, trebuie să ne resemnăm să trăim zi 
de zi fără a ne îngriji prea mult de viitorul pe care nu-l stăpânim. (n.a.) 

reușit să se sustragá acestuia. Herbert Spencer, într-o mai veche 
lucrare a sa, a arătat cá creşterea libertăţii aparente este in mod 
necesar urmatá de diminuarea libertatii reale. Reluánd aceeasi 
tezá in cartea sa /ndividul contra statului, el vorbeste astfel 
despre parlamentul englez: 

„De atunci, legislația a urmat cursul pe care l-am arătat. Má- 
surile dictatoriale multiplicându-se rapid, ele tind să restranga 
libertăţile individuale, în două feluri: în fiecare an au fost stabi- 
lite reglementări tot mai numeroase, care impun o constrângere 
cetățeanului acolo unde actele sale erau mai înainte complet 
libere, obligându-l să săvârşească acte pe care mai înainte le 
putea sávársi sau nu, conform propriei voințe. În același timp, 
taxe publice din ce în ce mai grele, mai cu seamă pe plan local, 
au restrâns și mai mult libertatea sa, micsoránd acea parte din 
profiturile sale pe care o putea cheltui după placul inimii şi 
sporind partea care îi era luată spre a fi cheltuită după bunul plac 
al agenților publici.“ 

Această reducere progresivă a libertăților se manifestă în 
toate țările sub o formă specială, pe care a arătat-o Herbert 
Spencer: crearea de numeroase măsuri legislative, în genere toa- 
te de ordin restrictiv, conduce în mod necesar la creşterea numă- 
rului, puterii și influenţei funcționarilor însărcinaţi să le aplice. 
Ei tind, în felul acesta, să devină adevărații stăpâni ai țărilor 
civilizate. Puterea lor este cu atât mai mare cu cât, pe fondul 
neîncetatelor schimbări de guverne, casta administrativă scapă 
acestor schimbări, fiind singura care se bucură de irespon- 
sabilitate, de impersonalitate şi de perpetuitate. Or, nu există 
vreun despotism mai împovărător decât acela care se prezintă 
sub această triplă formă. 

Elaborarea neîncetată de legi şi de reglementări restrictive 
care încorsetează în formalitatile cele mai bizantine actele insig- 
nifiante ale vieții are drept rezultat fatal restrângerea progresivă a 
sferei în care cetățenii se pot mișca liber. Victime ale iluziei că, 
multiplicând legile, egalitatea si libertatea sunt mai bine asigu- 
rate, popoarele acceptă în fiecare zi piedici tot mai stânjenitoare. 
Dar nu le acceptă fără a avea de suferit. Obisnuite să suporte toate 
jugurile, ele sfârșesc curând prin a le căuta, pierzându-și întreaga 

spontaneitate și energie. Acestea nu sunt decât umbre iluzorii, 
automate pasive, lipsite de voință, de rezistenţă si de forță. 

Însă, resorturile pe care omul nu le mai află în sine le caută 
în mod necesar in altă parte. În fata nepăsării şi neputinței 
crescânde a cetăţenilor, rolul guvernantilor se vede silit să spo- 
rească şi mai mult. Aceştia trebuie să aibă prin forţa imprejura- 
rilor spiritul de iniţiativă, de întreprindere si de conducere, pe 
care particularii le-au pierdut. Ei trebuie să acționeze, să dirijeze 
totul, să protejeze tot ce trebuie protejat. Statul devine în acest 
caz atotputernic. Dar experiența ne învață că puterea unor 
asemenea divinități nu a fost niciodată nici durabilă și nici puter- 
nică. Restrângerea progresivă a tuturor libertăților la unele po- 
poare, în pofida unei coruptii care le dă iluzia că le mai au, pare 
să fie rezultatul îmbătrânirii lor, ca și al unui regim fără valoare. 
Ea constituie unul dintre simptomele ce preced faze de deca- 
denta de care nicio civilizaţie nu i-a putut scăpa până acum. 

Dacă judecăm prin prisma invatamintelor trecutului şi a 
simptomelor care izbucnesc din toate părțile, multe dintre civili- 
zatiile noastre moderne au ajuns în perioada extremei îmbătrâniri 
care precedă decadenta. Anumite evoluții par fatale pentru toate 
popoarele, deoarece vedem adesea istoria repetándu-si cursul. 
Sunt lesne de marcat, în linii mari, fazele acestor evoluții. Cu 
prezentarea concentrată a acestora vom încheia lucrarea de fata. 

Ce constatăm, dacă considerăm în liniile lor mari geneza, 
măreţia si decadenta civilizațiilor care le-au precedat pe a 
noastră? În zorii civilizaţiei, o puzderie de oameni, de origini 
diferite, reuniți de hazardul migrărilor, invaziilor şi cuceririlor, 
de sânge diferit, de limbi şi credinţe diferite, oamenii aceștia nu 
au ca legătură comună decât legea parțial recunoscută a unui șef. 
În aglomerările lor confuze se regăsesc în cel mai înalt grad 
caracteristicile psihologice ale mulțimilor. Ele au coeziunea de 
moment a acestora, eroismele, slăbiciunile, impulsurile şi violen- 
tele lor. Nimic stabil în ele. Sunt barbari. Apoi, timpul își 
desavarseste opera. Identitatea mediilor, repetarea încrucișărilor, 
necesitățile unei vieţi comune acționează încetul cu încetul. 
Aglomerarea de unități diferite începe să fuzioneze și să formeze 
o rasă, adică un agregat care are trăsături şi trăiri comune, pe 

care ereditatea le va fixa treptat. Multimea devine un popor, iar 
poporul acesta va putea să iasă din barbarie. El nu va ieşi in 
intregime, totusi, decát atunci cand, dupa indelungate eforturi, 
dupa lupte inversunate si nenumárate reluári, isi va fi dobandit 
un ideal. Oricare ar fi fost natura acestuia — cultul Romei, pute- 
rea Atenei sau triumful lui Allah -, va fi suficient ca să-i inzes- 
treze pe toti indivizii rasei pe cale de formare cu o perfecta 
unitate de sentimente și cuget. Abia atunci se poate naște o civi- 
lizatie noua, cu instituțiile sale, cu credințele și artele sale. 
Impulsionata de visul ei, rasa va cuceri rand pe rand tot ceea ce fi 
da strálucire, fortá si máretie. 

Fără îndoială, ea va fi încă mulțime în anumite momente; 
dar, dincolo de caracterul instabil, schimbător al mulțimilor se va 
găsi acel substrat solid, sufletul rasei, care limitează cu stricteţe 
oscilatiile unui popor și îi reglează hazardul. 

Dar, după ce şi-a exercitat acțiunea sa creatoare, timpul în- 
cepe acea operă distructivă căreia nu-i scapă nici zeii, nici oame- 
nii. Ajunsă la un anumit nivel de putere şi complexitate, 
civilizația încetează să mai crească, fiind condamnată să decadă 
rapid. Curând va suna ceasul îmbătrânirii. Ceasul acesta de nee- 
vitat este totdeauna marcat de slăbirea idealului care susținea 
sufletul rasei. Pe măsură ce acest ideal păleşte, toate edificiile 
religioase, politice sau sociale, pe care le-a inspirat, încep să se 
clatine. Odată cu pierderea progresivă a idealului său, rasa pierde 
tot mai mult ceea ce făcea să fie coeziunea, unitatea și forța ei. 
Individul se poate dezvolta pe planul personalităţii, al inteli- 
gentei, dar în acelaşi timp egoismul colectiv al rasei este înlocuit 
de egoismul individual, însoţit de slăbirea caracterului și de re- 
ducerea aptitudinilor de acțiune. Ceea ce forma un popor, o 
unitate, un bloc, sfârşeşte prin a deveni o aglomerare de indivizi 
fără coeziune și care menţin în mod artificial, pentru încă un 
timp, tradițiile şi instituţiile. În acest caz, divizați prin interesele 
lor, prin aspirații, nemaistiind să se guverneze, oamenii cer să fie 
dirijati în actele lor cele mai neînsemnate, iar statul își exercită 
influenţa sa absorbantă. 

Prin pierderea definitivă a vechiului ideal, rasa sfârşeşte prin 
a-și pierde şi sufletul. Nu mai este decât o masă de indivizi 

izolati si redevine ceea ce a fost la inceput: o multime. Ea pre- 
zinta toate caracteristicile tranzitorii, fără consistență si fara 
viitor. Civilizația nu mai are puncte de sprijin și este la voia în- 
tâmplării. Plebea domneşte, barbaria avansează. Civilizaţia mai 
poate părea încă strălucitoare, întrucât păstrează faţada exteri- 
oară creată de un trecut îndelungat, dar în realitate este un 
edificiu măcinat, pe care nimic nu-l mai susține și care se va 
nărui la prima furtună. 

Trecerea de la barbarie la civilizație, urmărind un vis, apoi 
declinul şi moartea, de îndată ce visul și-a pierdut forţa, acesta 
este ciclul de viata al unui popor. 


Gustave Le Bon analizeaza mecanismele psihologice, pro- 
cesele cognitive si fortele morale care conditioneazá si ori- 
enteazá comportamentul multimii. Le Bon cerceteazá mani- 
era în care mulţimea transformă indivizii conştienţi, liberi si 
responsabili în fiinţe inconștiente, alienate şi instinctive, 
capabile fie de crime odioase, fie de acțiuni nobile. 

Lucian Pricop 


Celebra lucrare a lui Gustave Le Bon, Psihologia mulțimilor, a 
constituit un răspuns la provocările istoriei: lupta dintre 
revoluţie si restauratie. Ca om de ştiinţă, Gustave Le Bon a 
căutat să explice catastrofele sociale din trecut şi a încercat să 
afle cauzele dezorganizării sociale din Franţa anilor săi. 
Acţiunea mulțimilor şi greşelile de guvernare ale clasei 
dominante — iată cele două elemente fundamentale spre care 
a condus reflectia fondatorului psihosociologiei franceze, 
care în ultima parte a vieţii şi-a consacrat eforturile intelec- 
tuale pentru educarea elitelor în spiritul sporirii responsabi- 
litátii politico-militare. Oameni politici, precum Raymond 
Poincare sau Theodore Roosvelt, au acordat atenţia cuvenită 
lui Gustave Le Bon şi concepţiei sale despre unitatea min- 
tală, emotionalitatea şi caracterul rudimentar al proceselor 
intelectuale ce caracterizează mulțimile. Le Bon a descris, 
mult înaintea lui George Orwell şi mai profund decât acesta, 
distrugerea personalităţii într-un sistem politic totalitar. 
Septimiu Chelcea 

